CELEX: 32012R1254
Language: sk
Date: 2012-12-11 00:00:00
Title: Nariadenie Komisie (EÚ) č. 1254/2012 z  11. decembra 2012 , ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný štandard finančného výkazníctva 10, medzinárodný štandard finančného výkazníctva 11, medzinárodný štandard finančného výkazníctva 12, medzinárodný účtovný štandard 27 (2011) a medzinárodný účtovný štandard 28 (2011)  Text s významom pre EHP

29.12.2012   
            
            
               SK
            
            
               Úradný vestník Európskej únie
            
            
               L 360/1
            
         NARIADENIE KOMISIE (EÚ) č. 1254/2012
   z 11. decembra 2012,
   ktorým sa mení a dopĺňa nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný štandard finančného výkazníctva 10, medzinárodný štandard finančného výkazníctva 11, medzinárodný štandard finančného výkazníctva 12, medzinárodný účtovný štandard 27 (2011) a medzinárodný účtovný štandard 28 (2011)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               Dňa 12. mája 2011 Rada pre medzinárodné účtovné štandardy (IASB) uverejnila medzinárodný štandard finančného výkazníctva (IFRS) 10 Konsolidovaná účtovná závierka, IFRS 11 Spoločné dohody, IFRS 12 Zverejňovanie podielov v iných účtovných jednotkách, ako aj zmenený a doplnený medzinárodný účtovný štandard (IAS) 27 Individuálna účtovná závierka a IAS 28 Investície do pridružených podnikov a spoločných podnikov. Cieľom IFRS 10 je poskytnúť jednotný model konsolidácie, v ktorom sa ovládanie určuje za základ pre konsolidáciu všetkých druhov účtovných jednotiek. Štandardom IFRS 10 sa nahrádza IAS 27 Konsolidovaná a individuálna účtovná závierka a interpretácia 12 Stáleho interpretačného výboru (SIC) Konsolidácia – subjekty špeciálneho určenia (SIC-12). V IFRS 11 sa stanovujú zásady finančného vykazovania pre strany spoločnej dohody a nahrádza sa ním IAS 31 Podiely na spoločnom podnikaní a SIC-13 Spoločne kontrolované subjekty – nepeňažné vklady spoločníkov. V IFRS 12 sa spájajú, posilňujú a nahrádzajú požiadavky na zverejnenie vzťahujúce sa na dcérske spoločnosti, spoločné dohody, pridružené podniky a nekonsolidované štruktúrované účtovné jednotky. V dôsledku týchto nových IFRS IASB vydala aj zmenené a doplnené štandardy IAS 27 a IAS 28.
            
         
               (3)
            
            
               Týmto nariadením sa schvaľujú IFRS 10, IFRS 11, IFRS 12 a zmenené a doplnené štandardy IAS 27 a IAS 28, ako aj z nich vyplývajúce zmeny a doplnenia iných štandardov a interpretácií. Uvedené štandardy a zmeny a doplnenia existujúcich štandardov alebo interpretácií obsahujú niekoľko odkazov na IFRS 9, ktoré v súčasnosti nie je možné uplatňovať, keďže Únia ešte neprijala IFRS 9. Akýkoľvek odkaz na IFRS 9 by sa v súlade s prílohou k tomuto nariadeniu mal preto vykladať ako odkaz na IAS 39 Finančné nástroje: Vykazovanie a oceňovanie. Ďalej platí, že akékoľvek následné zmeny a doplnenia IFRS 9 vyplývajúce z prílohy k tomuto nariadeniu nie je možné uplatňovať.
            
         
               (4)
            
            
               Konzultácia so skupinou odborných znalcov (TEG) Európskej poradnej skupiny pre finančné výkazníctvo (EFRAG) potvrdzuje, že IFRS 10, IFRS 11, IFRS 12 a zmenené a doplnené štandardy IAS 27 a IAS 28 spĺňajú technické kritériá na prijatie ustanovené v článku 3 ods. 2 nariadenia (ES) č. 1606/2002.
            
         
               (5)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   1.   Príloha k nariadeniu (ES) č. 1126/2008 sa mení a dopĺňa takto:
   
               a)
            
            
               Vkladá sa medzinárodný štandard finančného výkazníctva (IFRS) 10 Konsolidovaná účtovná závierka v súlade s prílohou k tomuto nariadeniu;
            
         
               b)
            
            
               IFRS 1, IFRS 2, IFRS 3, IFRS 7, medzinárodný účtovný štandard (IAS) 1, IAS 7, IAS 21, IAS 24, IAS 27, IAS 32, IAS 33, IAS 36, IAS 38, IAS 39 a interpretácia 5 Výboru pre interpretáciu medzinárodného finančného výkazníctva (IFRIC 5) sa menia a dopĺňajú a interpretácia 12 Stáleho interpretačného výboru (SIC-12) sa nahrádza podľa IFRS 10 v súlade s prílohou k tomuto nariadeniu;
            
         
               c)
            
            
               Vkladá sa IFRS 11 Spoločné dohody v súlade s prílohou k tomuto nariadeniu;
            
         
               d)
            
            
               IFRS 1, IFRS 2, IFRS 5, IFRS 7, IAS 7, IAS 12, IAS 18, IAS 21, IAS 24, IAS 32, IAS 33, IAS 36, IAS 38, IAS 39, IFRIC 5, IFRIC 9, a IFRIC 16 sa menia a dopĺňajú a IAS 31 a SIC-13 sa nahrádzajú podľa IFRS 11 v súlade s prílohou k tomuto nariadeniu;
            
         
               e)
            
            
               Vkladá sa IFRS 12 Zverejňovanie podielov v iných účtovných jednotkách v súlade s prílohou k tomuto nariadeniu;
            
         
               f)
            
            
               IAS 1 a IAS 24 sa menia a dopĺňajú podľa IFRS 12 v súlade s prílohou k tomuto nariadeniu;
            
         
               g)
            
            
               Vkladá sa zmenený a doplnený štandard IAS 27 Individuálna účtovná závierka v súlade s prílohou k tomuto nariadeniu;
            
         
               h)
            
            
               Vkladá sa zmenený a doplnený štandard IAS 28 Investície do pridružených podnikov a spoločných podnikov v súlade s prílohou k tomuto nariadeniu.
            
         2.   Akýkoľvek odkaz na IFRS 9 sa v súlade s prílohou k tomuto nariadeniu vykladá ako odkaz na IAS 39 Finančné nástroje: Vykazovanie a oceňovanie.
   3.   Akékoľvek následné zmeny a doplnenia IFRS 9 vyplývajúce z prílohy k tomuto nariadeniu sa neuplatňujú.
   Článok 2
   Každá spoločnosť uplatňuje IFRS 10, IFRS 11, IFRS 12, zmenený a doplnený IAS 27, zmenený a doplnený IAS 28 a vyplývajúce zmeny a doplnenia uvedené v článku 1 ods. 1 písm. b), d) a f) najneskôr od dátumu začiatku svojho prvého finančného roka, ktorý sa začína 1. januára 2014 alebo po tomto dátume.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      PRÍLOHA
      
         MEDZINÁRODNÉ ÚČTOVNÉ ŠTANDARDY
      
      
                  
                     IFRS 10
                  
               
               
                  
                              
                                 IFRS 10
                              
                           
                           
                              Konsolidovaná účtovná závierka
                           
                        
            
                  
                     IFRS 11
                  
               
               
                  
                              
                                 IFRS 11
                              
                           
                           
                              Spoločné dohody
                           
                        
            
                  
                     IFRS 12
                  
               
               
                  
                              
                                 IFRS 12
                              
                           
                           
                              Zverejňovanie podielov v iných účtovných jednotkách
                           
                        
            
                  
                     IAS 27
                  
               
               
                  
                              
                                 IAS 27
                              
                           
                           
                              Individuálna účtovná závierka
                           
                        
            
                  
                     IAS 28
                  
               
               
                  
                              
                                 IAS 28
                              
                           
                           
                              Investície do pridružených podnikov a spoločných podnikov
                           
                        
            „Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na adrese www.iasb.org.“
      
         MEDZINÁRODNÝ ŠTANDARD FINANČNÉHO VÝKAZNÍCTVA 10
      
      
         
            Konsolidovaná účtovná závierka
         
      
      CIEĽ
      
                  1
               
               
                  Cieľom tohto IFRS je stanoviť zásady prezentácie a prípravy konsolidovanej účtovnej závierky, keď účtovná jednotka ovláda jednu alebo viac ďalších účtovných jednotiek.
               
            
         Plnenie cieľa
      
      
                  2
               
               
                  Na splnenie cieľa v odseku 1 sa v tomto IFRS:
                  
                              a)
                           
                           
                              vyžaduje, aby účtovná jednotka (materská spoločnosť), ktorá ovláda jednu alebo viac ďalších účtovných jednotiek (dcérskych spoločností), prezentovala konsolidovanú účtovnú závierku,
                           
                        
                              b)
                           
                           
                              vymedzuje princíp ovládania a zavádza sa ovládanie ako základ pre konsolidáciu,
                           
                        
                              c)
                           
                           
                              uvádza, ako uplatňovať tento princíp ovládania na identifikáciu, či investor ovláda subjekt, do ktorého investuje, a preto musí konsolidovať subjekt, do ktorého investuje a
                           
                        
                              d)
                           
                           
                              uvádzajú účtovné požiadavky na prípravu konsolidovanej účtovnej závierky.
                           
                        
            
                  3
               
               
                  Tento IFRS sa nezaoberá účtovnými požiadavkami pre podnikové kombinácie a ich vplyvom na konsolidáciu, vrátane goodwillu, ktorý vzniká pri podnikovej kombinácii (pozri IFRS 3 Podnikové kombinácie).
               
            ROZSAH PÔSOBNOSTI
      
                  4
               
               
                  Účtovná jednotka, ktorá je materskou spoločnosťou, prezentuje konsolidovanú účtovnú závierku. Tento IFRS platí pre všetky účtovné jednotky s výnimkou týchto prípadov:
                  
                              a)
                           
                           
                              materská spoločnosť nemusí prezentovať konsolidovanú účtovnú závierku, ak spĺňa všetky tieto podmienky:
                              
                                          i)
                                       
                                       
                                          je sama úplne vlastnenou dcérskou spoločnosťou alebo čiastočne vlastnenou dcérskou spoločnosťou inej účtovnej jednotky a všetci jej ostatní vlastníci vrátane tých, ktorí inak nie sú oprávnení hlasovať, boli informovaní, že materská spoločnosť neprezentuje konsolidovanú účtovnú závierku a nemajú proti tomu námietky,
                                       
                                    
                                          ii)
                                       
                                       
                                          s jej dlhovými nástrojmi alebo nástrojmi vlastného imania sa neobchoduje na verejnom trhu (domácej alebo zahraničnej burze alebo mimoburzovom trhu vrátane miestnych a regionálnych trhov),
                                       
                                    
                                          iii)
                                       
                                       
                                          nepredložila a ani nie je v procese predkladania svojej účtovnej závierky komisii pre cenné papiere alebo inej regulačnej organizácii s cieľom emitovať akýkoľvek druh nástrojov na verejnom trhu a
                                       
                                    
                                          iv)
                                       
                                       
                                          jej najvyššia alebo akákoľvek vyššia materská spoločnosť zostavuje konsolidovanú účtovnú závierku, ktorá je dostupná verejnosti a je v súlade so štandardmi IFRS,
                                       
                                    
                        
                              b)
                           
                           
                              programy požitkov po skončení zamestnania alebo iné dlhodobé programy zamestnaneckých požitkov, na ktoré sa uplatňuje IAS 19 Zamestnanecké požitky.
                           
                        
            
         Ovládanie
      
      
                  
                     5
                  
               
               
                  Investor určuje, bez ohľadu na povahu svojho podielu v inej účtovnej jednotke (subjektu, do ktorého investuje), či je materskou spoločnosťou tým, že posúdi, či subjekt, do ktorého investuje, ovláda.
               
            
                  
                     6
                  
               
               
                  Investor ovláda subjekt, do ktorého investuje, keď je angažovaný na variabilných výnosoch z podielu v subjekte, do ktorého investuje, alebo má na tieto výnosy právo a je schopný tieto výnosy ovplyvňovať prostredníctvom právomocí nad subjektom, do ktorého investuje.
               
            
                  
                     7
                  
               
               
                  Investor preto ovláda subjekt, do ktorého investuje, vtedy a len vtedy, keď spĺňa všetky tieto podmienky:
                  
                              a)
                           
                           
                              
                                 má právomocí nad subjektom, do ktorého investuje (pozri odseky 10 až 14),
                              
                           
                        
                              b)
                           
                           
                              
                                 je angažovaný na variabilných výnosoch zo svojho podielu v subjekte, do ktorého investuje, alebo má na tieto výnosy právo (pozri odseky 15 a 16) a
                              
                           
                        
                              c)
                           
                           
                              
                                 je schopný využiť svoje právomocí nad subjektom, do ktorého investuje, na ovplyvnenie výšky výnosov investora (pozri odseky 17 a 18).
                              
                           
                        
            
                  8
               
               
                  Investor pri posudzovaní, či ovláda subjekt, do ktorého investuje, zváži všetky skutočnosti a okolnosti. Investor opätovne posúdi, či ovláda subjekt, do ktorého investuje, ak skutočnosti alebo okolnosti naznačujú, že došlo k zmene jedného alebo viacerých z troch prvkov ovládania uvedených v odseku 7 (pozri odseky B80 až B85).
               
            
                  9
               
               
                  Dvaja alebo viacerí investori spoločne ovládajú subjekt, do ktorého investujú, keď musia pri riadení relevantných činností konať spoločne. V takých prípadoch žiadny investor jednotlivo neovláda subjekt, do ktorého investujú, pretože nemôže riadiť jeho činnosť bez spolupráce s ostatnými investormi. Každý investor by mal pri účtovaní svojho podielu v subjekte, do ktorého investuje, postupovať v súlade s príslušnými štandardmi IFRS, ako je IFRS 11 Spoločné dohody, IAS 28 Podiely v pridružených podnikoch alebo IFRS 9 Finančné nástroje.
               
            
         Právomoci
      
      
                  10
               
               
                  Investor má právomoci nad subjektom, do ktorého investuje, keď má existujúce práva, ktoré mu umožňujú riadiť v príslušnom čase relevantné činnosti, t. j. činnosti, ktoré významne ovplyvňujú výnosy subjektu, do ktorého investuje.
               
            
                  11
               
               
                  Právomoci vyplývajú z práv. Niekedy je posúdenie právomocí jednoduché, ako napríklad keď sú právomoci nad subjektom, do ktorého sa investuje, získané priamo a výlučne z hlasovacích práv priznaných nástrojmi vlastného imania, ako sú akcie, a môže sa posúdiť zvážením hlasovacích práv vyplývajúcich z držby týchto podielov. V ostatných prípadoch bude toto posúdenie zložitejšie a vyžiada si zváženie viac ako jedného faktora, napríklad keď právomoci vyplývajú z jednej alebo viacerých zmluvných dohôd.
               
            
                  12
               
               
                  Investor, ktorý je schopný riadiť v príslušnom čase relevantné činnosti, má právomoci dokonca aj vtedy, keď si svoje práva na riadenie ešte len musí uplatniť. Dôkaz, že investor riadi relevantné činnosti, môže pomôcť určiť, či má právomoci, ale tento dôkaz nie je pri zisťovaní, či má právomoci nad subjektom, do ktorého investuje, sám o sebe rozhodujúci.
               
            
                  13
               
               
                  Ak dvaja alebo viacerí investori majú existujúce práva, ktoré im jednostranne umožňujú riadiť rozličné relevantné činnosti, investor, ktorý je schopný riadiť v príslušnom čase činnosti, ktoré najvýznamnejšie ovplyvňujú výnosy subjektu, do ktorého investujú, má právomoci nad subjektom, do ktorého investujú.
               
            
                  14
               
               
                  Investor môže mať právomoci nad subjektom, do ktorého investuje, dokonca aj vtedy, keď iné účtovné jednotky majú existujúce práva, ktoré im umožňujú podieľať sa v príslušnom čase na riadení relevantných činností, napríklad keď má iná účtovná jednotka podstatný vplyv. Investor, ktorý vlastní len práva ochranného charakteru, však nemá právomoci nad subjektom, do ktorého investuje (pozri odseky B26 až B28), a preto neovláda subjekt, do ktorého investuje.
               
            
         Výnosy
      
      
                  15
               
               
                  Investor je angažovaný na variabilných výnosoch z podielu v subjekte, do ktorého investuje, alebo má na tieto výnosy právo, keď výnosy investora z jeho podielu v subjekte, do ktorého investuje, majú potenciál meniť sa v dôsledku výkonnosti subjektu, do ktorého investuje. Výnosy investora môžu byť len kladné, len záporné alebo celkovo kladné i záporné.
               
            
                  16
               
               
                  Hoci subjekt, do ktorého sa investuje, môže ovládať len jeden investor, podiely na výnosoch subjektu, do ktorého investuje, môže mať viac ako jedna strana. Napríklad podiel na zisku alebo na vyplácaných dividendách subjektu, do ktorého investuje, môžu mať držitelia nekontrolných podielov.
               
            
         Vzťah medzi právomocami a výnosmi
      
      
                  17
               
               
                  Investor ovláda subjekt, do ktorého investuje, nielen vtedy, keď má právomoci nad subjektom, do ktorého investuje, a je angažovaný na variabilných výnosoch zo svojho podielu v subjekte, do ktorého investuje, alebo má na tieto výnosy právo, ale aj vtedy, keď je schopný využiť svoje právomoci na ovplyvnenie svojich výnosov z podielu v subjekte, do ktorého investuje.
               
            
                  18
               
               
                  Investor s rozhodovacími právami preto určuje, či koná ako hlavný zodpovedný alebo ako zástupca. Investor, ktorý je zástupcom v súlade s odsekmi B58 až B72, pri výkone rozhodovacích práv, ktoré mu boli zverené, neovláda subjekt, do ktorého investuje.
               
            ÚČTOVNÉ POŽIADAVKY
      
                  
                     19
                  
               
               
                  Materská spoločnosť pripravuje konsolidovanú účtovnú závierku použitím rovnakých účtovných politík pre podobné transakcie a iné udalosti za podobných okolností.
               
            
                  20
               
               
                  Konsolidácia subjektu, do ktorého sa investuje, sa začne odo dňa, keď investor získa kontrolu nad subjektom, do ktorého investuje, a skončí sa v deň, keď investor stratí kontrolu nad subjektom, do ktorého investuje.
               
            
                  21
               
               
                  V odsekoch B86 až B93 sa uvádza návod na prípravu konsolidovanej účtovnej závierky.
               
            
         Nekontrolné podiely
      
      
                  22
               
               
                  Materská spoločnosť prezentuje nekontrolné podiely v konsolidovanom výkaze o finančnej situácii v rámci vlastného imania, oddelene od vlastného imania vlastníkov materskej spoločnosti.
               
            
                  23
               
               
                  Zmeny vlastníckeho podielu materskej spoločnosti v dcérskej spoločnosti, ktoré nemajú za následok stratu ovládania dcérskej spoločnosti materskou spoločnosťou, sa účtujú ako transakcie s vlastným imaním (t. j. transakcie s vlastníkmi, ktorí konajú v rámci svojich právomocí ako vlastníci).
               
            
                  24
               
               
                  V odsekoch B94 až B96 sa uvádza návod na účtovanie nekontrolných podielov v konsolidovanej účtovnej závierke.
               
            
         Strata kontroly
      
      
                  25
               
               
                  Ak materská spoločnosť stratí kontrolu nad dcérskou spoločnosťou, materská spoločnosť:
                  
                              a)
                           
                           
                              ukončí vykazovanie aktív a záväzkov bývalej dcérskej spoločnosti z konsolidovaného výkazu o finančnej situácii,
                           
                        
                              b)
                           
                           
                              vykáže akékoľvek investície ponechané v bývalej dcérskej spoločnosti v ich reálnej hodnote v čase straty ovládania a následne ho zaúčtuje spolu s akýmikoľvek sumami, ktoré dlhuje bývalá dcérska spoločnosť alebo sú jej splatné v súlade s príslušnými IFRS. Za túto reálnu hodnotu sa považuje reálna hodnota pri prvotnom vykázaní finančného aktív v súlade s IFRS 9 alebo, kde to prichádza do úvahy, náklady na prvotné vykázanie investície do pridruženej spoločnosti alebo spoločného podniku,
                           
                        
                              c)
                           
                           
                              vykáže zisk alebo stratu spojené so stratou kontroly, ktoré možno pripísať predchádzajúcemu kontrolnému podielu.
                           
                        
            
                  26
               
               
                  V odsekoch B97 až B99 sa uvádza návod na účtovanie v prípade straty kontroly.
               
            
         Dodatok A
         
            Vymedzenie pojmov
         
         
            Tento dodatok je neoddeliteľnou súčasťou tohto IFRS.
         
         
                     Konsolidovaná účtovná závierka
                  
                  
                     Účtovná závierka skupiny, v ktorej sa prezentujú aktíva, záväzky, vlastné imanie, príjmy, náklady a finančné toky materskej spoločnosti a jej dcérskych spoločností ako aktíva, záväzky, vlastné imanie, príjmy, náklady a finančné toky jedného hospodárskeho subjektu.
                  
               
                     Ovládanie subjektu, do ktorého sa investuje
                  
                  
                     Investor ovláda subjekt, do ktorého investuje, keď je angažovaný na variabilných výnosoch zo svojho podielu v subjekte, do ktorého investuje, alebo má na tieto výnosy právo a je schopný tieto výnosy ovplyvňovať prostredníctvom svojich právomocí nad subjektom, do ktorého investuje.
                  
               
                     Subjekt s rozhodovacími právomocami
                  
                  
                     Účtovná jednotka s rozhodovacími právami, ktorá buď koná ako hlavný zodpovedný alebo ako zástupca iných strán.
                  
               
                     Skupina
                  
                  
                     
                        Materská spoločnosť a jej dcérske spoločnosti.
                  
               
                     Nekontrolný podiel
                  
                  
                     Vlastné imanie dcérskej spoločnosti, ktoré nie je priamo alebo nepriamo priraditeľné materskej spoločnosti.
                  
               
                     Materská spoločnosť
                  
                  
                     Účtovná jednotka, ktorá ovláda jednu alebo viacero účtovných jednotiek.
                  
               
                     Právomoci
                  
                  
                     Existujúce práva, ktoré umožňujú riadiť v príslušnom čase relevantné činnosti.
                  
               
                     Práva ochranného charakteru
                  
                  
                     Práva určené na ochranu záujmov strany, ktorá vlastní tieto práva bez toho, aby dávali tejto strane právomoci nad subjektom, ktorého sa tieto práva týkajú.
                  
               
                     Relevantné činnosti
                  
                  
                     Na účely tohto IFRS relevantné činnosti sú činnosti subjektu, do ktorého sa investuje, ktoré majú podstatný vplyv na výnosy subjektu, do ktorého sa investuje.
                  
               
                     Práva na odvolávanie
                  
                  
                     Práva na zbavenie rozhodovacích právomoci subjektu s rozhodovacími právomocami.
                  
               
                     Dcérska spoločnosť
                  
                  
                     Účtovná jednotka, ktorú ovláda iná účtovná jednotka.
                  
               Ďalej uvedené pojmy sú vymedzené v IFRS 11, IFRS 12 Zverejňovanie podielov v iných účtovných jednotkách, IAS 28 (v znení zmien a doplnení z roku 2011) alebo IAS 24 Zverejnenia o spriaznených stranách a sú použité v tomto IFRS v zmysle uvedenom v týchto štandardoch IFRS:
         
                     —
                  
                  
                     pridružený podnik
                  
               
                     —
                  
                  
                     podiel v inej účtovnej jednotke
                  
               
                     —
                  
                  
                     spoločný podnik
                  
               
                     —
                  
                  
                     kľúčoví členovia manažmentu
                  
               
                     —
                  
                  
                     spriaznená osoba
                  
               
                     —
                  
                  
                     podstatný vplyv.
                  
               
      
         Dodatok B
         
            Návod na uplatňovanie
         
         
            Tento dodatok je neoddeliteľnou súčasťou tohto IFRS. Opisuje sa v ňom uplatňovanie odsekov 1 až 26 a má rovnakú právoplatnosť ako ostatné časti tohto IFRS.
         
         
                     B1
                  
                  
                     Príklady v tomto dodatku predstavujú hypotetické situácie. Hoci niektoré aspekty príkladov sa môžu vyskytnúť v skutočných prípadoch, pri uplatňovaní štandardu IFRS 10 bude potrebné vyhodnotiť všetky skutočnosti a okolnosti konkrétneho prípadu.
                  
               POSUDZOVANIE OVLÁDANIA
         
                     B2
                  
                  
                     Na určenie, či investor ovláda subjekt, do ktorého investuje, posúdi, či spĺňa tieto podmienky:
                     
                                 a)
                              
                              
                                 má právomoci nad subjektom, do ktorého investuje,
                              
                           
                                 b)
                              
                              
                                 je angažovaný na variabilných výnosoch z podielu v subjekte, do ktorého investuje, alebo má na tieto výnosy právo a
                              
                           
                                 c)
                              
                              
                                 je schopný využiť svoje právomoci nad subjektom, do ktorého investuje, na ovplyvnenie výšky výnosov investora.
                              
                           
               
                     B3
                  
                  
                     Pri tomto určovaní môže pomôcť posúdenie týchto faktorov:
                     
                                 a)
                              
                              
                                 účel a plánovaný zámer subjektu, do ktorého sa investuje (pozri odseky B5 až B8),
                              
                           
                                 b)
                              
                              
                                 aké sú relevantné činnosti a ako sa prijímajú rozhodnutia o týchto činnostiach (pozri odseky B11 až B13),
                              
                           
                                 c)
                              
                              
                                 či práva investora investorovi umožňujú riadiť v príslušnom čase relevantné činnosti (pozri odseky B14 až B54),
                              
                           
                                 d)
                              
                              
                                 či je investor angažovaný na variabilných výnosoch z podielu v subjekte, do ktorého investuje, alebo má na tieto výnosy právo (pozri odseky B55 a B57) a
                              
                           
                                 e)
                              
                              
                                 či je investor schopný využiť svoje právomocí nad subjektom, do ktorého investuje, na ovplyvnenie výšky výnosov investora (pozri odseky B58 až B72).
                              
                           
               
                     B4
                  
                  
                     Investor pri posudzovaní ovládania subjektu, do ktorého investuje, zváži povahu svojho vzťahu s ostatnými stranami (pozri odseky B73 až B75).
                  
               
            Účel a plánovaný zámer subjektu, do ktorého sa investuje
         
         
                     B5
                  
                  
                     Investor pri posudzovaní ovládania subjektu, do ktorého investuje, zváži účel a plánovaný zámer subjektu, do ktorého investuje, aby identifikoval relevantné činnosti, aby zistil, ako sa prijímajú rozhodnutia o príslušných činnostiach; kto je schopný riadiť v príslušnom čase tieto činnosti a kto dostáva výnosy z týchto činností.
                  
               
                     B6
                  
                  
                     Keď sa posúdi účel a plánovaný zámer subjektu, do ktorého sa investuje, môže byť jasné, že tento subjekt je ovládaný prostredníctvom nástrojov vlastného imania, ktoré priznávajú držiteľovi primerané hlasovacie práva, ako sú kmeňové akcie subjektu, do ktorého sa investuje. V tomto prípade pri neexistencii žiadnych ďalších dohôd, ktoré menia rozhodovanie, sa posúdenie ovládania zameria na zistenie, ktorá prípadná strana môže vykonávať hlasovacie práva, ktoré sú dostatočné na rozhodovanie o prevádzkových a finančných politikách subjektu, do ktorého sa investuje (pozri odseky B34 až B50). V najjednoduchšom prípade investor, ktorý vlastní väčšinu týchto hlasovacích práv, pri neexistencii žiadnych ďalších faktorov, ovláda subjekt, do ktorého investuje.
                  
               
                     B7
                  
                  
                     Na určenie, či investor ovláda subjekt, do ktorého investuje, môže byť v zložitejších prípadoch potrebné zvážiť niektoré alebo všetky ďalšie faktory uvedené v odseku B3.
                  
               
                     B8
                  
                  
                     Subjekt, do ktorého sa investuje, môže byť navrhnutý tak, aby hlasovacie práva neboli dominantným faktorom pri rozhodovaní o tom, kto ovláda subjekt, do ktorého sa investuje, ako napríklad keď sa niektoré hlasovacie práva týkajú len administratívnych úloh a relevantné činnosti sa riadia prostredníctvom zmluvných dohôd. V takých prípadoch investor pri posudzovaní účelu a plánovaného zámeru subjektu, do ktorého investuje, zoberie do úvahy aj riziká, ktorým by mal byť subjekt, do ktorého sa investuje, vystavený, riziká, ktoré mal preniesť na strany prepojené so subjektom, do ktorého sa investuje, a či je investor vystavený niektorým alebo všetkým týmto rizikám. Posudzovanie rizík zahŕňa nielen riziko zníženia hodnoty, ale aj potenciál zvýšenia hodnoty.
                  
               
            Právomoci
         
         
                     B9
                  
                  
                     Na to, aby mal investor právomoci nad subjektom, do ktorého investuje, musí mať existujúce práva, ktoré mu umožňujú riadiť v príslušnom čase relevantné činnosti. Na účely posúdenia právomocí sa berú do úvahy len podstatné práva a práva, ktoré nie sú ochranného charakteru (pozri odseky B22 až B28).
                  
               
                     B10
                  
                  
                     Určenie, či má investor právomoci, závisí od relevantných činností, od spôsobu, akým sa prijímajú rozhodnutia o príslušných činnostiach a od práv, ktoré má investor a ostatné strany vo vzťahu k subjektu, do ktorého investuje.
                  
               
            Relevantné činnosti a riadenie relevantných činností
         
         
                     B11
                  
                  
                     Pri mnohých subjektoch, do ktorých sa investuje, má významný vplyv na ich výnosy celý rad prevádzkových a finančných činností. Medzi príklady činností, ktoré v závislosti od okolností môžu byť relevantnými činnosťami, okrem iného patria:
                     
                                 a)
                              
                              
                                 predaj a nákup tovaru a služieb,
                              
                           
                                 b)
                              
                              
                                 riadenie finančných aktív počas ich životnosti (vrátane ich riadenia v prípade neplnenia),
                              
                           
                                 c)
                              
                              
                                 výber, nadobúdanie alebo vyraďovanie aktív,
                              
                           
                                 d)
                              
                              
                                 výskum a vývoj nových výrobkov alebo postupov a
                              
                           
                                 e)
                              
                              
                                 rozhodovanie o štruktúre financovania alebo o získavaní finančných prostriedkov.
                              
                           
               
                     B12
                  
                  
                     Medzi príklady rozhodnutí o relevantných činnostiach okrem iného patria:
                     
                                 a)
                              
                              
                                 potvrdzovanie prevádzkových a kapitálových rozhodnutí subjektu, do ktorého sa investuje, vrátane rozpočtov a
                              
                           
                                 b)
                              
                              
                                 vymenovávanie a odmeňovanie kľúčových členov manažmentu subjektu, do ktorého sa investuje, alebo poskytovateľov služieb a rozhodovanie o skončení poskytovania ich služieb alebo ich pracovného pomeru.
                              
                           
               
                     B13
                  
                  
                     V niektorých situáciách sa môžu za relevantné činnosti považovať aj činnosti pred a po vzniku určitého súboru okolností alebo keď nastane nejaká udalosť. Keď sú dvaja alebo viacerí investori schopní riadiť v príslušnom čase relevantné činnosti a tieto činnosti sa vyskytnú v rozličnom čase, investori určia, ktorý investor môže riadiť činnosti, ktoré najvýznamnejšie ovplyvňujú tieto výnosy, v súlade s výkonom zodpovedajúcich rozhodovacích práv (pozri odsek 13). Investori opätovne zvážia toto posúdenie po určitom čase, keď sa zmenia relevantné skutočnosti alebo okolnosti.
                  
               
            Príklady uplatňovania
         
         
            Príklad 1
         
         Dvaja investori vytvoria subjekt, do ktorého sa investuje, na vývoj určitého medicínskeho produktu a jeho uvádzanie na trh. Jeden investor je zodpovedný za vývoj a získanie schválenia medicínskeho produktu regulačným orgánom – táto zodpovednosť zahŕňa jednostrannú schopnosť prijímať všetky rozhodnutia týkajúce sa vývoja produktu a získania súhlasu regulačného orgánu. Po schválení produktu regulačným orgánom ho druhý investor vyrobí a uvedie na trh – tento investor má jednostrannú schopnosť prijímať všetky rozhodnutia o výrobe a marketingu projektu. Ak sú všetky tieto činnosti – vývoj a získanie súhlasu regulačného orgánu, ako aj výroba a uvedenie medicínskeho produktu na trh – relevantnými činnosťami, každý investor musí určiť, či je schopný riadiť činnosti, ktoré majú najvýznamnejší vplyv na výnosy subjektu, do ktorého investujú. Každý investor preto potrebuje zvážiť, či je vývoj a získanie súhlasu regulačného orgánu alebo výroba a uvedenie medicínskeho produktu na trh činnosťou, ktorá má najvýznamnejší vplyv na výnosy subjektu, do ktorého investujú, a či je schopný riadiť túto činnosť. Pri rozhodovaní, ktorý investor má právomoci, by investori mali zobrať do úvahy:
         
                     a)
                  
                  
                     účel a plánovaný zámer subjektu, do ktorého sa investuje,
                  
               
                     b)
                  
                  
                     faktory, ktoré rozhodujú o ziskovom rozpätí, výnosoch a hodnote subjektu, do ktorého investujú, ako aj o hodnote medicínskeho produktu,
                  
               
                     c)
                  
                  
                     vplyv na výnosy subjektu, do ktorého investujú, vyplývajúci z rozhodovacích právomocí každého investora, pokiaľ ide faktory uvedené v písm. b) a
                  
               
                     d)
                  
                  
                     angažovanosť investorov na premenlivosti výnosov.
                  
               V tomto konkrétnom príklade by investori zobrali do úvahy aj:
         
                     e)
                  
                  
                     neistotu spojenú so získaním súhlasu regulačného orgánu a úsilia, ktoré si jeho získanie vyžaduje (berúc do úvahy aj úspešnosť investora v minulosti, pokiaľ ide o vývoj a získavanie schválení medicínskych produktov regulačným orgánom) a
                  
               
                     f)
                  
                  
                     ktorý investor riadi medicínsky produkt po úspešnom ukončení vývojovej fázy.
                  
               
            Príklad 2
         
         Investičná spoločnosť (subjekt, do ktorého sa investuje) je vytvorená a financovaná z dlhového nástroja, ktorý má v držbe investor (dlhový investor), a z nástrojov vlastného imania, ktoré má v držbe niekoľko ďalších investorov. Účelom tranže vlastného imania je pokryť prvé straty a absorbovať akékoľvek zvyšné výnosy subjektu, do ktorého sa investuje. Jeden z investorov do vlastného imania, ktorý vlastní 30 percent vlastného imania, je aj správcom aktív. Subjekt, do ktorého sa investuje, používa svoje výnosy na nákup portfólia finančných aktív, čo vystavuje subjekt, do ktorého sa investuje, úverovému riziku spojenému s možným nesplácaním istiny a splátok úrokov z týchto aktív. Transakcia sa predá dlhovému investorovi ako investícia s minimálnym vystavením úverovému riziku spojenému s možným zlyhaním aktív v portfóliu z dôvodu povahy týchto aktív a pretože tranža vlastného imania je určená na pokrytie prvých strát subjektu, do ktorého sa investuje. Výnosy subjektu, do ktorého sa investuje, sú významne ovplyvnené riadením portfólia aktív subjektu, do ktorého sa investuje, ktoré zahŕňa rozhodnutia o výbere, nadobudnutí a vyradení aktív v súlade s usmerneniami k správe aktív, a riadením v prípade zlyhania akýchkoľvek aktív z portfólia. Všetky tieto činnosti riadi správca aktív dovtedy, kým prípady zlyhania dosiahnu stanovený podiel hodnoty portfólia (t. j. keď je hodnota portfólia taká, že sa minie tranža vlastného imania subjektu, do ktorého sa investuje). Od tohto času spravuje aktíva nezávislý správca podľa pokynov dlhového investora. Riadenie portfólia aktív subjektu, do ktorého sa investuje, je relevantnou činnosťou subjektu, do ktorého sa investuje. Správca aktív môže riadiť relevantné činnosti dovtedy, kým nevýkonné aktíva nedosiahnu stanovený podiel hodnoty portfólia, dlhový investor môže riadiť relevantné činnosti dovtedy, keď nevýkonné aktíva presiahnu stanovený podiel hodnoty portfólia. Tak správca aktív, ako aj dlhový investor potrebujú určiť, či sú schopní riadiť činnosti, ktoré majú najvýznamnejší vplyv na výnosy subjektu, do ktorého sa investuje, vrátane zohľadnenia účelu a plánovaného zámeru subjektu, do ktorého sa investuje, ako aj angažovanosti každej strany na premenlivosti výnosov.
         
            Práva, ktoré investorovi dávajú právomoci nad subjektom, do ktorého investuje
         
         
                     B14
                  
                  
                     Právomoci vyplývajú z práv. Na to, aby mal investor právomoci nad subjektom, do ktorého investuje, musí mať existujúce práva, ktoré mu umožňujú riadiť v príslušnom čase relevantné činnosti. Práva, ktoré dávajú investorovi právomoci, sa môžu líšiť medzi jednotlivými subjektmi, do ktorých sa investuje.
                  
               
                     B15
                  
                  
                     Medzi príklady práv, ktoré môžu buď jednotlivo alebo v kombinácii dať investorovi právomoci, okrem iného patria:
                     
                                 a)
                              
                              
                                 práva vo forme hlasovacích práv (alebo potenciálnych hlasovacích práv) v subjekte, do ktorého investuje (pozri odseky B34 až B50),
                              
                           
                                 b)
                              
                              
                                 práva menovať, preraďovať alebo odvolávaní kľúčových členov manažmentu subjektu, do ktorého sa investuje, ktorí sú schopní riadiť relevantné činnosti,
                              
                           
                                 c)
                              
                              
                                 práva menovať alebo odvolávať iný subjekt, ktorý riadi relevantné činnosti,
                              
                           
                                 d)
                              
                              
                                 práva riadiť subjekt, do ktorého investuje, aby uskutočňoval transakcie v prospech investora alebo vetoval akékoľvek zmeny takýchto transakcií, a
                              
                           
                                 e)
                              
                              
                                 iné práva (ako sú rozhodovacie práva špecifikované v zmluve o správe), ktoré držiteľovi umožňujú riadiť relevantné činnosti.
                              
                           
               
                     B16
                  
                  
                     Vo všeobecnosti, keď subjekt, do ktorého sa investuje, vykonáva celý rad prevádzkových a finančných činností, ktoré majú významný vplyv na výnosy subjektu, do ktorého sa investuje, a keď sa v súvislosti s týmito činnosťami vyžaduje dôležité rozhodovanie, budú to hlasovacie alebo podobné práva, ktoré investorovi udelia právomoci buď individuálne alebo v kombinácii s inými dohodami.
                  
               
                     B17
                  
                  
                     Keď hlasovacie práva nemajú podstatný vplyv na výnosy subjektu, do ktorého sa investuje, ako napríklad v prípade, keď sa hlasovacie práva týkajú len administratívnych úloh a o riadení relevantných činnosti rozhodujú zmluvné dohody, na účely určenia, či má investor dostatočné práva na to, aby mal právomoci nad subjektom, do ktorého investuje, musí tieto zmluvné dohody posúdiť. Na účely určenia, či má investor dostatočné práva na to, aby mal právomoci nad subjektom, do ktorého investuje, musí zvážiť účel a plánovaný zámer subjektu, do ktorého investuje (pozri odseky B5 až B8) a požiadavky odsekov B51 až B54 spolu s odsekmi B18 až B20.
                  
               
                     B18
                  
                  
                     Za určitých okolností môže byť problematické určiť, či má investor práva dostatočné na to, aby mal právomoci nad subjektom, do ktorého investuje. V takých prípadoch, aby bolo možné posúdiť právomoci, ktoré sa majú uplatňovať, investor musí zvážiť dôkazy, či má reálnu schopnosť riadiť relevantné činnosti jednostranne. Zváženie, okrem iného, aj ďalej uvedených skutočností, spolu so zohľadnením práv a indikátorov v odsekoch B19 a B20, môže poskytnúť dôkaz, že práva investora sú dostatočné na to, aby mal právomoci nad subjektom, do ktorého investuje:
                     
                                 a)
                              
                              
                                 investor môže bez toho, aby mal zmluvné právo tak urobiť, menovať alebo schvaľovať kľúčových členov manažmentu subjektu, do ktorého investuje, ktorí sú schopní riadiť relevantné činnosti,
                              
                           
                                 b)
                              
                              
                                 investor môže bez toho, aby mal zmluvné právo tak urobiť, riadiť subjekt, do ktorého investuje, aby uskutočňoval významné transakcie v prospech investora alebo vetoval akékoľvek zmeny takýchto transakcií,
                              
                           
                                 c)
                              
                              
                                 investor môže ovládať buď proces nominovania kandidátov na voľbu členov riadiaceho orgánu subjektu, do ktorého investuje, alebo získavanie plnomocenstiev od iných držiteľov hlasovacích práv,
                              
                           
                                 d)
                              
                              
                                 kľúčoví členovia manažmentu subjektu, do ktorého sa investuje, sú spriaznenými osobami investora (napríklad výkonný riaditeľ subjektu, do ktorého investuje, je tá istá osoba ako výkonný riaditeľ investora),
                              
                           
                                 e)
                              
                              
                                 Väčšina členov riadiaceho orgánu subjektu, do ktorého sa investuje, sú spriaznenými osobami investora.
                              
                           
               
                     B19
                  
                  
                     Niekedy budú existovať náznaky, že investor má špeciálny vzťah so subjektom, do ktorého investuje, ktoré svedčia o tom, že investor má viac ako len pasívny podiel v subjekte, do ktorého investuje. Existencia akéhokoľvek indikátora alebo konkrétnej kombinácie indikátorov nevyhnutne neznamená, že kritérium právomocí je splnené. Ak však investor má viac ako len pasívny podiel v subjekte do ktorého investuje, môže to naznačovať, že investor má iné súvisiace práva dostatočné na to, aby mal právomoci, alebo to slúži ako dôkaz existencie právomoci nad subjektom, do ktorého investuje. Ďalej uvedené skutočnosti napríklad môžu naznačovať, že investor má viac ako len pasívny podiel v subjekte, do ktorého investuje, a v kombinácii s ostatnými právami môžu svedčiť o právomociach:
                     
                                 a)
                              
                              
                                 kľúčoví členovia manažmentu subjektu, do ktorého sa investuje, ktorí sú schopní riadiť relevantné činnosti, sú súčasní alebo predchádzajúci zamestnanci investora,
                              
                           
                                 b)
                              
                              
                                 prevádzka subjektu, do ktorého investor investuje, závisí od investora, ako napríklad v týchto situáciách:
                                 
                                             i)
                                          
                                          
                                             subjekt, do ktorého investor investuje, závisí od toho, aby investor financoval značnú časť jeho prevádzky,
                                          
                                       
                                             ii)
                                          
                                          
                                             investor ručí za značnú časť záväzkov subjektu, do ktorého investuje,
                                          
                                       
                                             iii)
                                          
                                          
                                             subjekt, do ktorého investor investuje, závisí od investora, pokiaľ ide o rozhodujúce služby, technológie, dodávky alebo suroviny,
                                          
                                       
                                             iv)
                                          
                                          
                                             investor ovláda aktíva, ako sú licencie alebo ochranné známky, ktoré sú rozhodujúce pre prevádzku subjektu, do ktorého investuje,
                                          
                                       
                                             v)
                                          
                                          
                                             subjekt, do ktorého investor investuje, závisí od investora, pokiaľ ide o kľúčových členov manažmentu, ako napríklad v prípadoch, keď pracovníci investora majú špecializované znalosti o prevádzke subjektu, do ktorého sa investuje,
                                          
                                       
                           
                                 c)
                              
                              
                                 na značnom podiele činností subjektu, do ktorého investor investuje, sa investor buď podieľa, alebo sa tento podiel činností vykonáva v mene investora,
                              
                           
                                 d)
                              
                              
                                 angažovanosť investora na výnosoch z podielu v subjekte, do ktorého investuje, alebo práva investora na tieto výnosy sú neúmerne väčšie ako jeho hlasovacie alebo podobné práva. Napríklad môže nastať situácia, keď investor má nárok alebo je angažovaný na viac ako polovici výnosov subjektu, do ktorého investuje, ale má menej ako polovicu hlasovacích práv v subjekte, do ktorého investuje.
                              
                           
               
                     B20
                  
                  
                     Čím väčšia je angažovanosť investora na premenlivosti výnosov z podielu v subjekte, do ktorého investuje, alebo jeho práva na tieto výnosy, tým väčšia je motivácia investora získať práva dostatočné na získanie právomocí. Preto je veľká angažovanosť na premenlivosti výnosov indikátorom, že investor môže mať právomoci. Rozsah angažovanosti investora však sám o sebe nerozhoduje o tom, či má investor právomoci nad subjektom, do ktorého investuje.
                  
               
                     B21
                  
                  
                     Keď sa faktory uvedené v odseku B18 a indikátory uvedené v odsekoch B19 a B20 zohľadňujú spolu s právami investora, väčšia váha sa prikladá dôkazu o právomociach, ktorý je opísaný v odseku B18.
                  
               
            Podstatné práva
         
         
                     B22
                  
                  
                     Investor pri posudzovaní, či má právomoci, zoberie do úvahy len podstatné práva týkajúce sa subjektu, do ktorého investuje (ktoré má investor a ostatní). Na to, aby sa právo považovalo za podstatné, jeho držiteľ musí mať reálnu možnosť toto právo si uplatňovať.
                  
               
                     B23
                  
                  
                     Rozhodnutie, či sú práva podstatné, si vyžaduje posúdenie, berúc pri tom do úvahy všetky skutočnosti a okolnosti. Medzi faktory, ktoré je potrebné zobrať do úvahy pri tomto určovaní, okrem iného patria:
                     
                                 a)
                              
                              
                                 či existujú nejaké prekážky (ekonomické alebo iné), ktoré držiteľovi (alebo držiteľom) bránia pri výkone práv. Medzi príklady takýchto prekážok okrem iného patria:
                                 
                                             i)
                                          
                                          
                                             finančné sankcie a stimuly, ktoré by bránili (alebo odrádzali) držiteľa, aby si svoje práva uplatnil,
                                          
                                       
                                             ii)
                                          
                                          
                                             cena za uplatnenie alebo konverziu, ktorá vytvára finančnú prekážku, ktorá by držiteľovi bránila (alebo ho odrádzala), aby si svoje práva uplatnil,
                                          
                                       
                                             iii)
                                          
                                          
                                             podmienky, ktoré majú za následok, že by bolo nepravdepodobné, že by boli tieto práva uplatnené, napríklad podmienky, ktoré úzko obmedzujú načasovanie ich uplatnenia,
                                          
                                       
                                             iv)
                                          
                                          
                                             neexistencia jasného primeraného mechanizmu v zakladateľských dokumentoch subjektu, do ktorého sa investuje, alebo platných zákonoch alebo predpisoch, ktorý by držiteľovi umožňoval výkon jeho práv,
                                          
                                       
                                             v)
                                          
                                          
                                             neschopnosť držiteľa práv získať informácie potrebné na výkon jeho práv,
                                          
                                       
                                             vi)
                                          
                                          
                                             prevádzkové prekážky alebo stimuly, ktoré by držiteľovi bránili (alebo ho odrádzali) od výkonu jeho práv (napr. neochota alebo neschopnosť manažérov poskytovať odborné služby alebo poskytovať služby a prevziať ostatné podiely v držbe úradujúceho manažéra),
                                          
                                       
                                             vii)
                                          
                                          
                                             právne požiadavky alebo požiadavky regulačných orgánov, ktoré držiteľovi bránia vo výkone jeho práv (napr. keď má zahraničný investor zakázané vykonávať svoje práva),
                                          
                                       
                           
                                 b)
                              
                              
                                 či existuje mechanizmus, ktorý umožňuje jednotlivým stranám reálnu možnosť vykonávať svoje práva spoločne, ak sa tak rozhodnú urobiť, keď si výkon práv vyžaduje dohodu viac ako jednej strany alebo keď sú práva v držbe viac ako jednej strany. Neexistencia takého mechanizmu je indikátorom, že práva nemusia byť podstatné. Čím viac je strán, ktoré musia súhlasiť s výkonom práv, tým menej je pravdepodobné, že sú tieto práva podstatné. Predstavenstvo, ktorého členovia sú nezávislí od subjektu s rozhodovacou právomocou, však môže slúžiť ako mechanizmus pre celý rad investorov, aby pri výkone svojich práv konali spoločne. Preto práva na odvolávanie budú s väčšou pravdepodobnosťou podstatné, ak budú vykonateľné nezávislým predstavenstvom, ako keby boli práva vykonávané jednotlivo veľkým počtom investorov,
                              
                           
                                 c)
                              
                              
                                 či by strana alebo strany, ktoré majú práva, mali prospech z výkonu týchto práv. Napríklad, držiteľ potenciálnych hlasovacích práv v subjekte, do ktorého sa investuje (pozri odseky B47 až B50) musí brať do úvahy cenu za uplatnenie alebo konverziu tohto nástroja. Podmienky potenciálnych hlasovacích práv budú s väčšou pravdepodobnosťou podstatné, keď je tento nástroj v peniazoch alebo keď by mal investor prospech z uplatnenia alebo konverzie nástroja z iných dôvodov (napr. realizáciou synergií medzi investorom a subjektom, do ktorého investuje).
                              
                           
               
                     B24
                  
                  
                     Na to, aby práva boli podstatné, budú musieť byť vykonateľné aj vtedy, keď bude potrebné prijímať rozhodnutia o riadení relevantných činností. Na to, aby práva boli podstatné, musia byť bežne uplatniteľné. Niekedy však práva môžu byť podstatné dokonca aj vtedy, keď nie sú bežne uplatniteľné.
                  
               
            Príklady uplatňovania
         
         
            Príklad 3
         
         Subjekt, do ktorého sa investuje, zvoláva každý rok zhromaždenia akcionárov, na ktorých sa prijímajú rozhodnutia o riadení relevantných činností. Nasledujúce plánované zhromaždenie akcionárov sa bude konať o osem mesiacov. Akcionári, ktorí jednotlivo alebo spoločne vlastnia aspoň 5 percent hlasovacích práv, však môžu zvolať mimoriadne zhromaždenie, aby zmenili existujúce politiky týkajúce sa relevantných činností, ale požiadavka zaslať oznámenie ostatným akcionárom znamená, že takéto zhromaždenie sa môže konať najskôr o 30 dní neskôr. Politiky týkajúce sa príslušných činností sa môžu zmeniť len na mimoriadnom alebo riadnom zhromaždení akcionárov. Patrí sem schvaľovanie významných predajov aktív, ako aj rozhodnutí o investovaní alebo o predaji významných investícií.
         Uvedený prípad sa týka príkladov 3A až 3D opísaných ďalej v texte. Každý príklad sa posudzuje samostatne.
         
            Príklad 3A
         
         Investor vlastní väčšinu hlasovacích práv v subjekte, do ktorého investuje. Hlasovacie práva investora sú podstatné, pretože investor je schopný prijímať rozhodnutia o smerovaní relevantných činností, keď je to potrebné. Skutočnosť, že investor si môže uplatniť svoje hlasovacie práva až po 30 dňoch, investorovi nebráni, aby bol schopný riadiť v príslušnom čase relevantné činnosti od momentu, keď sa stane akcionárom.
         
            Príklad 3B
         
         Investor je zmluvnou stranou forwardovej zmluvy na nadobudnutie väčšiny akcií v subjekte, do ktorého investuje. Dátum vysporiadania forwardu je o 25 dní. Existujúci akcionári nie sú schopní zmeniť existujúce politiky týkajúce sa relevantných činností, pretože mimoriadne zhromaždenie sa nemôže konať skôr ako o 30 dní, keď už forward bude vysporiadaný. Takže investor má práva, ktoré sú v podstate rovnocenné právam väčšinového akcionára v príklade 3A (t. j. investor, ktorý vlastní forward, môže prijímať rozhodnutia o smerovaní relevantných činností, keď je to potrebné). Forward investora je podstatným právom, ktoré investorovi umožňuje riadiť v príslušnom čase relevantné činnosti dokonca ešte pred vysporiadaním forwardu.
         
            Príklad 3C
         
         Investor má dôležitú opciu na nadobudnutie väčšiny akcií v subjekte, do ktorého investuje, ktorá je uplatniteľná o 25 dní a je hlboko v peniazoch. Dosiahol by sa rovnaký záver ako v príklade 3B.
         
            Príklad 3D
         
         Investor je zmluvnou stranou forwardovej zmluvy na nadobudnutie väčšiny akcií v subjekte, do ktorého investuje, pričom nemá v subjekte, do ktorého investuje, žiadne ďalšie práva. Dátum vysporiadania forwardu je o šesť mesiacov. Na rozdiel od už uvedených príkladov investor nie je schopný riadiť v príslušnom čase relevantné činnosti. Existujúci akcionári sú schopní riadiť v príslušnom čase relevantné činnosti, pretože môžu zmeniť existujúce politiky týkajúce sa relevantných činností pred vysporiadaním forwardu.
         
                     B25
                  
                  
                     Podstatné práva uplatniteľné inými stranami môžu investorovi brániť v tom, aby ovládal subjekt, do ktorého investuje a ktorého sa tieto práva týkajú. Takéto podstatné práva nevyžadujú od ich držiteľov, aby boli schopní iniciovať rozhodnutia. Pokiaľ tieto práva nie sú len právami ochranného charakteru (pozri odseky B26 až B28), podstatné práva, ktoré majú ostatné strany, môžu investorovi brániť v tom, aby ovládal subjekt, do ktorého investuje, dokonca aj vtedy, keď držiteľom umožňujú schvaľovať alebo blokovať rozhodnutia, ktoré sa týkajú relevantných činností.
                  
               
            Práva ochranného charakteru
         
         
                     B26
                  
                  
                     Pri hodnotení, či práva dávajú investorovi právomoci nad subjektom, do ktorého investuje, investor posúdi, či jeho práva a práva, ktoré majú iní, sú práva ochranného charakteru. Práva ochranného charakteru sa týkajú základných zmien činností subjektu, do ktorého sa investuje, alebo sa uplatňujú za výnimočných okolností. Nie všetky práva, ktoré sa uplatňujú za výnimočných okolností alebo sú podmienené udalosťami, sú však právami ochranného charakteru (pozri odseky B13 a B53).
                  
               
                     B27
                  
                  
                     Keďže práva ochranného charakteru sú určené na ochranu záujmov ich držiteľa bez toho, aby mu dávali právomoci nad subjektom, do ktorého investuje a ktorého sa tieto práva týkajú, investor, ktorý má len práva ochranného charakteru, nemôže mať právomoci alebo brániť inej strane v tom, aby mala právomoci nad subjektom, do ktorého investuje (pozri odsek 14).
                  
               
                     B28
                  
                  
                     Medzi príklady práv ochranného charakteru okrem iného patria:
                     
                                 a)
                              
                              
                                 práva veriteľa brániť dlžníkovi, aby vykonával činnosti, ktoré by mohli značne zmeniť úverové riziko dlžníka v neprospech veriteľa,
                              
                           
                                 b)
                              
                              
                                 právo strany, ktorá ma v držbe nekontrolný podiel v subjekte, do ktorého investuje, aby schválila kapitálové výdavky, ktoré sú vyššie, ako sa vyžaduje pri výkone bežných obchodných činností, alebo schválila vydanie nástrojov vlastného imania alebo dlhových nástrojov,
                              
                           
                                 c)
                              
                              
                                 právo veriteľa zabaviť aktív dlžníka, keď dlžník neplní stanovené podmienky splácania úveru.
                              
                           
               
            Franchisingové licencie
         
         
                     B29
                  
                  
                     Franchisingová licenčná zmluva, na základe ktorej je subjekt, do ktorého sa investuje, nadobúdateľom licencie, dáva poskytovateľovi licencie práva, ktoré sú určené na ochranu franchisingovej značky. Franchisingové licenčné zmluvy obvykle dávajú poskytovateľom licencie určité rozhodovacie právomoci v súvislosti s činnosťou nadobúdateľa licencie.
                  
               
                     B30
                  
                  
                     Práva poskytovateľa licencie vo všeobecnosti neobmedzujú schopnosť strán iných, ako je poskytovateľ licencie, robiť rozhodnutia, ktoré majú významný vplyv na výnosy nadobúdateľa licencie. Rovnako tak ani práva poskytovateľa licencie vo franchisingovej licenčnej dohode nevyhnutne neumožňujú poskytovateľovi licencie riadiť v príslušnom čase činnosti, ktoré majú významný vplyv na výnosy nadobúdateľa licencie.
                  
               
                     B31
                  
                  
                     Je potrebné rozlišovať medzi schopnosťou robiť v príslušnom čase rozhodnutia, ktoré majú významný vplyv na výnosy nadobúdateľa licencie, a medzi schopnosťou robiť rozhodnutia, ktoré chránia franchisingovú značku. Poskytovateľ licencie nemá právomoci nad nadobúdateľom licencie, ak ostatné strany majú existujúce práva, ktoré im umožňujú riadiť v príslušnom čase relevantné činnosti nadobúdateľa licencie.
                  
               
                     B32
                  
                  
                     Uzatvorením franchisingovej licenčnej zmluvy nadobúdateľ licencie urobil jednostranné rozhodnutie, že bude vykonávať svoju podnikateľskú činnosť v súlade s podmienkami franchisingovej licenčnej zmluvy, ale na svoj vlastný účet.
                  
               
                     B33
                  
                  
                     O kontrole nad takými základnými rozhodnutiami, ako je právna forma nadobúdateľa licencie a štruktúra jeho financovania, môžu rozhodovať strany iné, ako je poskytovateľ licencie, a môžu významne ovplyvňovať výnosy nadobúdateľa licencie. Čím je nižšia úroveň finančnej podpory poskytovanej poskytovateľom licencie a čím je nižšia angažovanosť poskytovateľa licencie na premenlivosti výnosov z činnosti nadobúdateľa licencie, tým je pravdepodobnejšie, že poskytovateľ má len práva ochranného charakteru.
                  
               
            Hlasovacie práva
         
         
                     B34
                  
                  
                     Investor je často schopný riadiť v príslušnom čase relevantné činnosti prostredníctvom hlasovacích alebo podobných práv. Investor zváži požiadavky uvedené v tejto časti (odseky B35 až B50), ak sú relevantné činnosti subjektu, do ktorého investuje, riadené prostredníctvom hlasovacích práv.
                  
               
            Právomoci s väčšinou hlasovacích práv
         
         
                     B35
                  
                  
                     Investor, ktorý má viac ako polovicu hlasovacích práv v subjekte, do ktorého investuje, má právomoci v týchto situáciách, pokiaľ sa neuplatní odsek B36 alebo odsek B37:
                     
                                 a)
                              
                              
                                 relevantné činnosti sa riadia hlasovaním držiteľa väčšiny hlasovacích práv, alebo
                              
                           
                                 b)
                              
                              
                                 väčšina členov riadiaceho orgánu, ktorý riadi relevantné činnosti, je vymenovaná hlasovaním držiteľa väčšiny hlasovacích práv.
                              
                           
               
            Väčšina hlasovacích práv, ale žiadne právomoci
         
         
                     B36
                  
                  
                     Aby investor, ktorý má viac ako polovicu hlasovacích práv v subjekte, do ktorého investuje, mal právomoci nad subjektom, do ktorého investuje, hlasovacie práva investora musia byť podstatné v súlade s odsekmi B22 až B25 a musia investorovi umožňovať schopnosť riadiť v príslušnom čase relevantné činnosti, čo sa často bude diať prostredníctvom určovania prevádzkových a finančných politík. Ak má iná účtovná jednotka existujúce práva, ktoré tejto účtovnej jednotke dávajú právo riadiť relevantné činnosti, a táto účtovná jednotka nie je zástupcom investora, investor nemá právomoci nad subjektom, do ktorého investuje.
                  
               
                     B37
                  
                  
                     Investor nemá právomoci nad subjektom, do ktorého investuje, dokonca ani v takom prípade, keď má väčšinu hlasovacích práv v subjekte, do ktorého investuje, ale tieto hlasovacie práva nie sú podstatné. Napríklad, investor, ktorý má viac ako polovicu hlasovacích práv v subjekte, do ktorého investuje, nemôže mať právomoci, ak relevantné činnosti podliehajú riadeniu vládou, súdom, správcom, správcom konkurznej podstaty, likvidátorom alebo regulačným orgánom.
                  
               
            Právomoci bez väčšiny hlasovacích práv
         
         
                     B38
                  
                  
                     Investor môže mať právomoci dokonca aj vtedy, keď má v subjekte, do ktorého investuje, menej ako väčšinu hlasovacích práv. Investor môže mať právomoci s menej ako väčšinou hlasovacích práv v subjekte, do ktorého investuje, prostredníctvom:
                     
                                 a)
                              
                              
                                 zmluvnej dohody medzi investorom a ďalšími držiteľmi hlasovacích práv (pozri odsek B39),
                              
                           
                                 b)
                              
                              
                                 práv vyplývajúcich z ostatných zmluvných dojednaní (pozri odsek B40),
                              
                           
                                 c)
                              
                              
                                 hlasovacích práv investora (pozri odseky B41 až B45),
                              
                           
                                 d)
                              
                              
                                 potenciálnych hlasovacích práv (pozri odseky B47 až B50), alebo
                              
                           
                                 e)
                              
                              
                                 kombináciou (a) až (d).
                              
                           
               
            Zmluvná dohoda s ostatnými držiteľmi hlasovacích práv
         
         
                     B39
                  
                  
                     Zmluvná dohoda medzi investorom a ostatnými držiteľmi hlasovacích práv môže dať investorovi právo vykonávať hlasovacie práva dostatočné na to, aby dávali investorovi právomoci, dokonca aj vtedy, keď investor nemá hlasovacie práva dostatočné na to, aby mu dávali právomoci bez zmluvnej dohody. Zmluvná dohoda by však mohla zabezpečiť, aby investor mohol usmerňovať dostatočný počet ostatných držiteľov hlasovacích práv o tom, ako majú hlasovať, aby umožnili investorovi robiť rozhodnutia o relevantných činnostiach.
                  
               
            Práva z ostatných zmluvných dohôd
         
         
                     B40
                  
                  
                     Ostatné rozhodovacie práva môžu v kombinácii s hlasovacími právami zabezpečiť, že investor bude mať schopnosť riadiť v príslušnom čase relevantné činnosti. Napríklad práva vymedzené v zmluvnej dohode môžu byť v kombinácii s hlasovacími právami dostatočné na to, aby mal investor schopnosť riadiť v príslušnom čase výrobné postupy subjektu, do ktorého investuje, alebo riadiť ostatné prevádzkové alebo finančné činnosti subjektu, do ktorého investuje, ktoré majú významný vplyv na výnosy subjektu, do ktorého investuje. Pri neexistencii žiadnych ďalších práv však ekonomická závislosť subjektu, do ktorého investor investuje, od investora (ako sú napríklad vzťahy dodávateľa s jeho hlavným zákazníkom), nevedie k tomu, aby investor mal právomoci nad subjektom, do ktorého investuje.
                  
               
            Hlasovacie práva investora
         
         
                     B41
                  
                  
                     Investor s menej ako väčšinou hlasovacích práv má práva, ktoré stačia na to, aby mal právomoci, keď má reálnu schopnosť riadiť relevantné činnosti jednostranne.
                  
               
                     B42
                  
                  
                     Pri posudzovaní, či sú hlasovacie práva investora dostatočné na to, aby mal právomoci, investor zváži všetky skutočnosti a okolnosti vrátane:
                     
                                 a)
                              
                              
                                 veľkosti držby hlasovacích práv investora v pomere k veľkosti a rozloženiu držby hlasovacích práv ostatných ich držiteľov berúc na vedomie, že:
                                 
                                             i)
                                          
                                          
                                             čím viac hlasovacích práv investor má, tým je väčšia pravdepodobnosť, že má existujúce práva, ktoré mu dávajú schopnosť riadiť v príslušnom čase relevantné činnosti,
                                          
                                       
                                             ii)
                                          
                                          
                                             čím viac hlasovacích práv investor má v porovnaní s ostatnými držiteľmi hlasovacích práv, tým je väčšia pravdepodobnosť, že investor bude mať existujúce práva, ktoré by mu dali schopnosť riadiť v príslušnom čase relevantné činnosti,
                                          
                                       
                                             iii)
                                          
                                          
                                             čím viac strán by muselo konať spolu, aby prehlasovali investora, tým je väčšia pravdepodobnosť, že investor bude mať existujúce práva, ktoré by mu dali schopnosť riadiť v príslušnom čase relevantné činnosti,
                                          
                                       
                           
                                 b)
                              
                              
                                 potenciálnych hlasovacích práv v držbe investora, ostatných držiteľov hlasovacích práv alebo ďalších strán (B47 až B50),
                              
                           
                                 c)
                              
                              
                                 práv vyplývajúcich z ostatných zmluvných dohôd (pozri odsek B40) a
                              
                           
                                 d)
                              
                              
                                 akýchkoľvek ďalších skutočností, ktoré naznačujú či investor má alebo nemá schopnosť riadiť v príslušnom čase relevantné činnosti v čase, keď je potrebné robiť rozhodnutia vrátane spôsobov hlasovania na predchádzajúcich zhromaždeniach akcionárov.
                              
                           
               
                     B43
                  
                  
                     Keď o smerovaní relevantných činností rozhoduje väčšina hlasov a investor má podstatne viac hlasovacích práv, ako ktorýkoľvek iný držiteľ hlasovacích práv alebo organizovaná skupina držiteľov hlasovacích práv, a ostatné akcionárske podiely sú veľmi rozptýlené, môže byť po zvážení samotných faktorov uvedených v odsekoch 42 písm. a) až c) jasné, že investor má právomoci nad subjektom, do ktorého investuje.
                  
               
            Príklady uplatňovania
         
         
            Príklad 4
         
         Investor nadobudol 48 percent hlasovacích práv v subjekte, do ktorého investuje. Zvyšné hlasovacie práva majú v držbe tisícky akcionárov, pričom žiadny z nich individuálne nemá v držbe viac ako 1 percento hlasovacích práv. Žiadny z akcionárov nemá žiadne dohody so žiadnym z ostatných akcionárov o konzultovaní alebo prijímaní spoločných rozhodnutí. Pri posudzovaní podielu hlasovacích práv, ktoré má investor nadobudnúť, na základe relatívnej veľkosti podielov ostatných akcionárov, investor zistil, že 48-percentný podiel by bol dostatočný na to, aby ovládal subjekt, do ktorého investuje. V tomto prípade na základe absolútnej veľkosti svojho podielu a relatívnej veľkosti podielov ostatných akcionárov investor dospel k záveru, že má dostatočný dominantný hlasovací podiel, aby spĺňal kritérium právomoci bez potreby zvážiť akýkoľvek ďalší dôkaz o právomociach.
         
            Príklad 5
         
         Investor A má 40 percent hlasovacích práv v subjekte, do ktorého investuje, a dvanásť ďalších investorov má po 5 percent hlasovacích práv v subjekte, do ktorého investujú. Akcionárska zmluva udeľuje investorovi A právo vymenovávať, odvolávať a stanovovať odmeny členom manažmentu, ktorí sú zodpovední za riadenie relevantných činností. Na zmenu dohody je potrebná dvojtretinová väčšina hlasov akcionárov. V takom prípade investor A dochádza k záveru, že samotná absolútna veľkosť podielu investora a relatívna veľkosť podielov ostatných akcionárov nie sú rozhodujúce pri rozhodovaní, či investor má práva dostatočné na to, aby mal právomoci. Investor A však zistí, že jeho zmluvné právo vymenovávať, odvolávať a stanovovať odmeny manažmentu stačí na vyvodenie záveru, že má právomoci nad subjektom, do ktorého investuje. Skutočnosť, že investor A nemusel vykonávať toto právo alebo pravdepodobnosť, či investor A vykonáva svoje právo vyberať, vymenovávať alebo odvolávať členov manažmentu, sa pri posudzovaní, či investor A má právomoci, nemusí brať do úvahy.
         
                     B44
                  
                  
                     V ostatných situáciách môže byť po zvážení samotných faktorov uvedených v odseku B42 písm. a) až c) jasné, že investor nemá právomoci.
                  
               
            Príklad uplatňovania
         
         
            Príklad 6
         
         Investor A má 45 percent hlasovacích práv v subjekte, do ktorého investuje. Dvaja ďalší investori majú po 26 percent hlasovacích práv v tomto subjekte, do ktorého investujú. Zvyšné hlasovacie práva majú traja ďalší akcionári, každý 1 percento. Neexistujú žiadne ďalšie dohody, ktoré majú vplyv na rozhodovanie. V tomto prípade veľkosť podielu investora A na hlasovacích právach a jeho veľkosť v pomere k podielom ostatných akcionárov stačia na to, aby investor A mohol dospieť k záveru, že nemá právomoci. Stačí len spolupráca ďalších dvoch investorov na to, aby mohli zabrániť investorovi A rozhodovať o smerovaní relevantných činností v subjekte, do ktorého investujú.
         
                     B45
                  
                  
                     Samotné faktory uvedené v odseku B42 písm. a) až c) však nemusia byť rozhodujúce. Ak investorovi po posúdení týchto faktorov nie je jasné, či má právomoci, posúdi dodatočné skutočnosti a okolnosti, ako napríklad, či ostatní akcionári sú pasívni, ako to ukazuje spôsob hlasovania na predchádzajúcich zhromaždeniach akcionárov. Zahŕňa to posúdenie faktorov uvedených v odseku B18 a indikátorov uvedených v odsekoch B19 a B20. Čím menej hlasovacích práv investor má a čím menej strán by muselo konať spoločne, aby prehlasovali investora, tým väčší dôraz by sa kládol na ďalšie skutočnosti a okolnosti pri posudzovaní, či sú práva investora dostatočné na to, aby mal právomoci. Keď sa skutočnosti a okolnosti uvedené v odsekoch B18 až B20 zohľadňujú spolu s právami investora, väčšia váha sa prikladá dôkazu o právomociach uvedenému v odseku B18, ako indikátorom právomocí opísaným v odsekoch B19 a B20.
                  
               
            Príklady uplatňovania
         
         
            Príklad 7
         
         Investor má 45 percent hlasovacích práv v subjekte, do ktorého investuje. Ďalších jedenásť akcionárov má po 5 percent hlasovacích práv v tomto subjekte, do ktorého investujú. Žiadny z akcionárov nemá žiadne zmluvné dohody so žiadnym z ostatných akcionárov o konzultovaní alebo prijímaní spoločných rozhodnutí. V takom prípade samotná absolútna veľkosť podielu investora a relatívna veľkosť podielov ostatných akcionárov nie sú pri rozhodovaní, či investor má práva dostatočné na to, aby mal právomoci nad subjektom, do ktorého investuje, rozhodujúce. Je potrebné zvážiť ďalšie skutočnosti a okolnosti, ktoré môžu poskytnúť dôkaz, či investor má alebo nemá právomoci.
         
            Príklad 8
         
         Investor má 35 percent hlasovacích práv v subjekte, do ktorého investuje. Traja ďalší akcionári majú po 5 percent hlasovacích práv v tomto subjekte, do ktorého investujú. Zvyšné hlasovacie práva má v držbe veľký počet ďalších akcionárov, pričom žiadny z nich individuálne nemá v držbe viac ako 1 percento hlasovacích práv. Žiadny z akcionárov nemá žiadne dohody so žiadnym z ostatných akcionárov o konzultovaní alebo prijímaní spoločných rozhodnutí. Rozhodnutia o relevantných činnostiach subjektu, do ktorého investujú, sa schvaľujú väčšinou hlasovacích práv na príslušných zhromaždeniach akcionárov – na predchádzajúcich príslušných zhromaždeniach akcionárov bolo odovzdaných 75 percent hlasovacích práv v subjekte, do ktorého investujú. V takom prípade aktívna účasť ostatných akcionárov na predchádzajúcich zhromaždeniach akcionárov naznačuje, že investor nie je prakticky schopný riadiť relevantné činnosti jednostranne, bez ohľadu na to, či investor riadil relevantné činnosti, pretože dostatočný počet ostatných akcionárov hlasovalo rovnako ako investor.
         
                     B46
                  
                  
                     Ak nie je jasné, po zvážení faktorov uvedených v odseku B42 písm. a) až d), či investor má právomoci, investor neovláda subjekt, do ktorého investuje.
                  
               
            Potenciálne hlasovacie práva
         
         
                     B47
                  
                  
                     Pri posudzovaní ovládania, investor zváži potenciálne hlasovacie práva, ako aj potenciálne hlasovacie práva, ktoré majú iné strany, aby určil, či má právomoci. Potenciálne hlasovacie práva sú práva na získanie hlasovacích práv v subjekte, do ktorého investuje, a to napríklad tie, ktoré vyplývajú z konvertibilných nástrojov alebo opcií vrátane forwardov. Tieto potenciálne hlasovacie práva sa zohľadňujú len vtedy, keď sú podstatné (pozri odseky B22 až B25).
                  
               
                     B48
                  
                  
                     Pri zohľadňovaní potenciálnych hlasovacích práv investor berie do úvahy účel a plánovaný zámer nástroja, ako aj účel a plánovaný zámer akejkoľvek inej účasti investora v subjekte, do ktorého investuje. Patrí sem aj posúdenie rozličných podmienok nástroja, ako aj zjavné očakávania investora, jeho motivácia a dôvody, prečo s týmito podmienkami súhlasil.
                  
               
                     B49
                  
                  
                     Ak investor má aj hlasovacie alebo iné rozhodovacie práva týkajúce sa činností subjektu, do ktorého investuje, posúdi, či mu tieto práva v kombinácii s potenciálnymi hlasovacími právami dávajú právomoci.
                  
               
                     B50
                  
                  
                     Samotné potenciálne hlasovacie práva alebo tieto práva v kombinácii s ostatnými právami, môžu zabezpečiť, že investor bude mať schopnosť riadiť v príslušnom čase relevantné činnosti. Môže to byť pravdepodobne prípad, keď investor má 40 percent hlasovacích práv subjektu, do ktorého investuje, a podľa odseku B23 má podstatné práva vyplývajúce z opcií nadobudnúť ďalších 20 percent hlasovacích práv.
                  
               
            Príklady uplatňovania
         
         
            Príklad 9
         
         Investor A má 70 percent hlasovacích práv v subjekte, do ktorého investuje. Investor B má 30 percent hlasovacích práv v tomto subjekte, do ktorého investuje, ako aj opciu na nadobudnutie polovice hlasovacích práv investora A. Opciu si môže uplatniť počas nasledujúcich dvoch rokov za pevne stanovenú cenu, ktorá je hlboko mimo peňazí (a očakáva sa, že takou zostane počas uvedeného dvojročného obdobia). Investor A uplatňuje svoje hlasy a aktívne rozhoduje o smerovaní relevantných činnosti subjektu, do ktorého investuje. V takom prípade investor A pravdepodobne spĺňa kritérium právomoci, pretože sa zdá, že má schopnosť aktívne riadiť relevantné činnosti. Hoci investor B má v súčasnosti uplatniteľné opcie na nákup ďalších hlasovacích práv (ktoré by mu, ak by si ich uplatnil, zabezpečili väčšinu hlasovacích práv v subjekte, do ktorého investujú), podmienky spojené s týmito opciami sú také, že opcie sa nepovažujú za podstatné.
         
            Príklad 10
         
         Investor A a ďalší dvaja investori majú 45 percent hlasovacích práv v subjekte, do ktorého investujú. Obchodná činnosť subjektu, do ktorého investujú, úzko súvisí s investorom A. Okrem svojich nástrojov vlastného imania investor A vlastní dlhové nástroje, ktoré možno kedykoľvek vymeniť za kmeňové akcie subjektu, do ktorého investuje, za pevnú cenu, ktorá je mimo peňazí (ale nie hlboko mimo peňazí). Po konverzii dlhových nástrojov by investor mal 60 percent hlasovacích práv v subjekte, do ktorého investuje. Investor A by mal prospech z realizácie synergií, ak by sa dlhové nástroje konvertovali do kmeňových akcií. Investor A má právomoci nad subjektom, do ktorého investuje, pretože má hlasovacie práva v subjekte, do ktorého investuje, spolu s podstatnými potenciálnymi hlasovacími právami, na základe ktorých je schopný riadiť v príslušnom čase relevantné činnosti.
         
            Právomoci, keď hlasovacie alebo podobné práva nemajú významný vplyv na výnosy subjektu, do ktorého sa investuje
         
         
                     B51
                  
                  
                     Pri posudzovaní účelu a plánovaného zámeru subjektu, do ktorého sa investuje (pozri odseky B5 až B8), investor berie do úvahy angažovanosť a rozhodnutia robené pri zakladaní subjektu, do ktorého investuje, ako súčasť jeho zámeru a vyhodnotí, či transakčné podmienky a vlastnosti angažovanosti dávajú investorovi práva, ktoré sú dostatočné na to, aby mal právomoci. Samotná účasť pri zakladaní subjektu, do ktorého investuje, nestačí na to, aby ho investor ovládal. Účasť na plánovaní však môže naznačovať, že investor mal príležitosť získať práva, ktoré sú dostatočné na to, aby mal právomoci nad subjektom, do ktorého investuje.
                  
               
                     B52
                  
                  
                     Investor okrem toho zoberie do úvahy zmluvné dohody, ako sú práva na kúpu, práva na predaj a likvidačné práva zriadené pri zakladaní podnikania. Keď tieto zmluvné dohody zahŕňajú činnosti, ktoré úzko súvisia so subjektom, do ktorého investuje, potom sú tieto činnosti v podstate neoddeliteľnou súčasťou celkových činností subjektu, do ktorého investuje, dokonca aj keď sa môžu vyskytovať mimo právnych hraníc subjektu, do ktorého investuje. Preto sa explicitné alebo implicitné rozhodovacie práva zakotvené v zmluvných dohodách, ktoré úzko súvisia so subjektom, do ktorého sa investuje, nemusia brať do úvahy ako relevantné činnosti pri zisťovaní právomocí v tomto subjekte.
                  
               
                     B53
                  
                  
                     V prípade niektorých subjektov, do ktorých sa investuje, sa relevantné činnosti môžu vyskytovať len vtedy, keď nastanú určité okolnosti alebo udalosti. Subjekt, do ktorého sa investuje, môže byť navrhnutý tak, aby riadenie jeho činností a jeho výnosy boli vopred určené, pokiaľ nenastanú tieto osobitné okolnosti alebo udalosti a kým budú trvať. V takom prípade môžu výnosy významne ovplyvniť len rozhodnutia o činnostiach subjektu, do ktorého sa investuje, keď nastanú tieto okolnosti alebo udalosti, a teda môžu byť relevantnými činnosťami. Okolnosti alebo udalosti nemusia nastať, aby investor so schopnosťou robiť tieto rozhodnutia mal právomoci. Skutočnosť, že právo robiť rozhodnutia je podmienené vznikom okolností alebo výskytom udalosti samo o sebe nerobí tieto práva právami ochranného charakteru.
                  
               
            Príklady uplatňovania
         
         
            Príklad 11
         
         Jedinou podnikateľskou činnosťou subjektu, do ktorého sa investuje, ktorá je uvedená v jeho zakladateľských dokumentoch, je nákup pohľadávok a ich každodenná bežná správa za investorov. Každodenná bežná správa zahŕňa výber istiny a úrokov k dátumom splatnosti a ich odovzdávanie investorom. V prípade neplnenia pohľadávky subjekt, do ktorého sa investuje, automaticky predá pohľadávku investorovi, ako je dohodnuté osobitne v zmluve na opčný predaj uzatvorenej medzi investorom a subjektom, do ktorého sa investuje. Jedinou relevantnou činnosťou je správa pohľadávok v prípade neplnenia, pretože to je jediná činnosť, ktorá môže významne ovplyvniť výnosy subjektu, do ktorého sa investuje. Správa pohľadávok pred neplnením nie je relevantnou činnosťou, pretože si nevyžaduje prijímanie dôležitých rozhodnutí, ktoré by mohli významne ovplyvniť výnosy subjektu, do ktorého sa investuje – činnosti pred neplnením sú vopred určené a predstavujú len výber peňažných tokov v čase ich splatnosti a ich postupovanie investorovi. Preto by sa pri posudzovaní celkových činností subjektu, do ktorého sa investuje a ktoré majú významný vplyv na výnosy subjektu, do ktorých sa investuje, malo zohľadňovať len právo investora riadiť aktíva v prípade ich neplnenia. V tomto príklade plánovaný zámer subjektu, do ktorého sa investuje, zabezpečuje, že investor má rozhodovaciu právomoc nad činnosťami, ktoré majú významný vplyv na výnosy len vtedy, keď je táto rozhodovacia právom potrebná. Podmienky dohody na opčný predaj sú neoddeliteľnou súčasťou celkovej transakcie a vzniku subjektu, do ktorého investuje. Preto podmienky na opčný predaj spolu so zakladateľskými dokumentmi subjektu, do ktorého sa investuje, vedú k záveru, že investor má právomoci nad subjektom, do ktorého investuje, dokonca aj vtedy, keď investor preberie vlastníctvo pohľadávok v prípade ich neplnenia a spravuje neplnené pohľadávky mimo právneho rámca subjektu, do ktorého investuje.
         
            Príklad 12
         
         Jedinými aktívami subjektu, do ktorého sa investuje, sú pohľadávky. Po zvážení účelu a plánovaného zámeru subjektu, do ktorého sa investuje, sa zistí, že jedinou relevantnou činnosťou je správa pohľadávok v prípade ich neplnenia. Strana, ktorá je schopná riadiť neplnené pohľadávky, má právomoci nad subjektom, do ktorého sa investuje, bez ohľadu na to, či je ktorýkoľvek z dlžníkov v neplnení.
         
                     B54
                  
                  
                     Investor môže mať explicitný alebo implicitný záväzok zabezpečiť, aby subjekt, do ktorého investuje, pokračoval vo svojej činnosti, ako sa plánovalo. Takýto záväzok môže zvýšiť angažovanosť investora na premenlivosti výnosov, a tým zvýšiť motiváciu, aby investor získal práva dostatočné na to, aby mal právomoci. Preto záväzok zabezpečiť, aby subjekt, do ktorého sa investuje, pokračoval v činnosti, ako sa plánovalo, môže byť indikátorom, že investor má právomoci, ale sám o sebe nedáva investorovi právomoci, ani nebráni inej strane, aby mala právomoci.
                  
               
            Angažovanosť na variabilných výnosoch subjektu, do ktorého sa investuje, alebo práva na tieto výnosy
         
         
                     B55
                  
                  
                     Pri posudzovaní, či investor ovláda subjekt, do ktorého investuje, investor zisťuje, či je angažovaný na variabilných výnosoch zo svojho podielu v subjekte, do ktorého investuje, alebo má na tieto výnosy právo.
                  
               
                     B56
                  
                  
                     Variabilné výnosy sú výnosy, ktoré nie sú pevne stanovené a majú potenciál sa meniť dôsledkom výkonnosti subjektu, do ktorého sa investuje. Variabilné výnosy investora môžu byť len kladné, len záporné alebo celkovo kladné i záporné (pozri odsek 15). Investor posudzuje, či výnosy zo subjektu, do ktorého investuje, sú variabilné a nakoľko sú tieto výnosy variabilné na základe podstaty dohody a bez ohľadu na právnu formu výnosov. Investor môže napríklad vlastniť dlhopis s pevne stanovenými platbami úrokov. Pevne stanovené platby úrokov sú na účely tohto IFRS variabilnými výnosmi, pretože podliehajú riziku neplnenia a investora vystavujú úrokovému riziku emitenta dlhopisu. Rozsah premenlivosti (t. j. nakoľko sú tieto výnosy premenlivé) závisí od úverového rizika dlhopisu. Podobne, pevne stanovené poplatky za výkonnosť účtované za správu aktív subjektu, do ktorého sa investuje, sú variabilné výnosy, pretože vystavujú investora riziku výkonnosti aktív subjektu, do ktorého investuje. Rozsah premenlivosti závisí od schopnosti subjektu, do ktorého sa investuje, vytvárať príjem dostatočný na platenie poplatku.
                  
               
                     B57
                  
                  
                     Medzi príklady výnosov patria:
                     
                                 a)
                              
                              
                                 dividendy, ďalšie rozdelenie ekonomického úžitku zo subjektu, do ktorého sa investuje (napr. úroky z dlhových cenných papierov vydaných subjektom, do ktorého sa investuje) a zmeny hodnoty investície investora do tohto subjektu,
                              
                           
                                 b)
                              
                              
                                 odmeny za správu aktív a záväzkov subjektu, do ktorého sa investuje, poplatky a expozícia riziku straty z poskytovania úverovej podpory alebo podpory likvidity, podiel na zostatkovej hodnote aktív alebo záväzkov subjektu, do ktorého sa investuje, v prípade jeho likvidácie, daňové výhody a prístup k budúcej likvidite, ktorý má investor zo svojho podielu v subjekte, do ktorého investuje,
                              
                           
                                 c)
                              
                              
                                 výnosy, ktoré nie sú dostupné pre ostatných držiteľov podielov. Investor napríklad môže využiť svoje aktíva v kombinácii s aktívami subjektu, do ktorého investuje, ako je napríklad kombinovanie funkcií na dosiahnutie úspor z rozsahu, úspory nákladov, využívanie obmedzených produktov, získanie prístupu k chráneným poznatkom alebo obmedzenie určitých činností alebo aktív, s cieľom zvýšiť hodnotu ostatných aktív investora.
                              
                           
               
            Vzťah medzi právomocami a výnosmi
         
         
            Delegované právomoci
         
         
                     B58
                  
                  
                     Keď investor s rozhodovacími právami (subjekt s rozhodovacími právomocami) posudzuje, či ovláda subjekt, do ktorého investuje, musí určiť, či koná ako hlavný zodpovedný alebo ako zástupca. Investor musí takisto určiť, či iný subjekt s rozhodovacími právami koná ako zástupca investora. Zástupca je strana, ktorej predmetom činnosti je predovšetkým konať v mene a v prospech inej strany alebo strán [hlavného zodpovedného subjektu (hlavných zodpovedných subjektov)], a preto subjekt, do ktorého investuje, neovláda, keď vykonáva svoje rozhodovacie právomoci (pozri odseky 17 a 18). Preto niekedy právomoci subjektu, ktorý koná ako hlavný zodpovedný, môže mať a vykonávať zástupca, ale v mene hlavného zodpovedného. Subjekt s rozhodovacími právomocami nie je zástupca jednoducho preto, že z rozhodnutí, ktoré robí, môžu mať prospech iné strany.
                  
               
                     B59
                  
                  
                     Investor môže delegovať svoje rozhodovacie právomoci na zástupcu, pokiaľ ide o niektoré konkrétne záležitosti alebo všetky relevantné činnosti. Investor pri posudzovaní, či ovláda subjekt, do ktorého investuje, zaobchádza s rozhodovacími právami delegovanými na svojho zástupcu, ako s právami, ktoré vlastní priamo on sám. V situáciách, keď je viac ako jeden hlavný zodpovedný, každý z týchto subjektov posúdi, či má právomoci nad subjektom, do ktorého investuje, berúcu pritom do úvahy požiadavky uvedené v odsekoch B5 až B54. Odseky B60 až B72 poskytujú usmernenie ako určiť, či je subjekt s rozhodovacími právomocami zástupcom alebo hlavným zodpovedným.
                  
               
                     B60
                  
                  
                     Subjekt s rozhodovacími právomocami zohľadní pri rozhodovaní, či je zástupcom, celkový vzťah medzi ním, subjektom, do ktorého investuje a ktorý riadi, a ostatnými stranami zainteresovanými na činnosti subjektu, do ktorého investuje, a najmä všetky ďalej uvedené faktory:
                     
                                 a)
                              
                              
                                 rozsah svojich rozhodovacích právomocí nad subjektom, do ktorého investuje (odseky B62 a B63),
                              
                           
                                 b)
                              
                              
                                 práva, ktoré majú iné strany (odseky B64 až B67),
                              
                           
                                 c)
                              
                              
                                 odmenu, na ktorú má nárok v súlade s dohodou (dohodami) o odmeňovaní (odseky B68 až B70),
                              
                           
                                 d)
                              
                              
                                 angažovanosť subjektu s rozhodovacími právomocami na premenlivosti výnosov z ostatných podielov, ktoré má v subjekte, do ktorého investuje (odseky B71 a B72).
                              
                           Každému faktoru sa priradí iná váha na základe konkrétnych skutočností a okolností.
                  
               
                     B61
                  
                  
                     Rozhodovanie, či je subjekt s rozhodovacími právomocami zástupcom, si vyžaduje vyhodnotenie všetkých faktorov uvedených v odseku B60, pokiaľ podstatné práva na odvolanie subjektu s rozhodovacími právomocami (práva na odvolávanie) nevlastní jedna strana, ktorá môže odvolať subjekt s rozhodovacími právomocami bez príčiny (pozri odsek B65).
                  
               
            Rozsah rozhodovacích právomocí
         
         
                     B62
                  
                  
                     Rozsah rozhodovacích právomocí subjektu s rozhodovacími právomocami sa hodnotí posúdením:
                     
                                 a)
                              
                              
                                 činností, ktoré sú povolené podľa dohody (dohôd) o rozhodovaní a ustanovené zákonom a
                              
                           
                                 b)
                              
                              
                                 možnosti vlastného uváženia, ktorú subjekt s rozhodovacími právomocami má pri prijímaní rozhodnutí o týchto činnostiach.
                              
                           
               
                     B63
                  
                  
                     Subjekt s rozhodovacími právomocami zváži účel a plánovaný zámer subjektu, do ktorého investuje, riziká, ktorým mal byť subjekt, do ktorého investuje, vystavený, riziká, ktoré mal preniesť na strany prepojené so subjektom, do ktorého investuje, a úroveň angažovanosti investora s rozhodovacími právami, ktoré mal pri zakladaní subjektu, do ktorého investuje. Napríklad, keď sa subjekt s rozhodovacími právomocami významne podieľal na zakladaní subjektu, do ktorého investuje (vrátane určovania rozsahu rozhodovacích právomocí), táto angažovanosť môže znamenať, že subjekt s rozhodovacími právomocami mal príležitosť a motiváciu získať práva, ktoré majú za následok, že subjekt s rozhodovacími právomocami je schopný riadiť relevantné činnosti.
                  
               
            Práva v držbe iných strán
         
         
                     B64
                  
                  
                     Podstatné práva v držbe iných strán môžu mať vplyv na schopnosť subjektu s rozhodovacími právomocami riadiť relevantné činnosti subjektu, do ktorého investuje. Významné právo na odvolanie alebo iné významné práva môžu naznačovať, že subjekt s rozhodovacími právomocami je zástupcom.
                  
               
                     B65
                  
                  
                     Keď podstatné práva na odvolávanie má jedna strana a môže odvolať subjekt s rozhodovacími právomocami bez príčiny, to samo o sebe stačí na vyvodenie záveru, že subjekt s rozhodovacími právomocami je zástupcom. Ak má takéto práva viac ako jedna strana (a žiadna jedna strana nemôže sama odvolať subjekt s rozhodovacími právomocami bez dohody s ostatnými stranami), tieto práva nie sú samé o sebe postačujúce na určenie, či subjekt s rozhodovacími právomocami koná predovšetkým v mene a vo prospech iných. Okrem toho, čím väčší počet strán musí konať pri uplatnení práva na odvolanie subjektu s rozhodovacími právomocami spoločne a čím väčší rozsah a premenlivosť sú spojené s ostatnými ekonomickými záujmami subjektu s rozhodovacími právomocami (t. j. odmeňovanie a ostatné podiely), tým menšia váha sa prikladá tomuto faktoru.
                  
               
                     B66
                  
                  
                     Pri hodnotení, či je subjekt s rozhodovacími právomocami zástupcom, sa podstatné práva, ktoré majú ostatné strany a ktoré obmedzujú voľné uváženie subjektu s rozhodovacími právomocami, majú posudzovať podobným spôsobom ako práva na odvolávanie. Napríklad subjekt s rozhodovacími právomocami, od ktorého sa vyžaduje, aby na svoju činnosť získal súhlas malého počtu ostatných strán, je vo všeobecnosti zástupca. (Ďalšie usmernenie k právam a či sú tieto práva podstatné pozri v odsekoch B22 až B25.)
                  
               
                     B67
                  
                  
                     Úvahy o právach, ktoré majú ostatné strany, musia zahŕňať aj posúdenie akýchkoľvek práv vykonateľných predstavenstvom (alebo iným riadiacim orgánom) subjektu, do ktorého sa investuje, a ich vplyvu na rozhodovacie právomoci (pozri odsek B23 písm. b)).
                  
               
            Odmeňovanie
         
         
                     B68
                  
                  
                     Čím väčší rozsah a premenlivosť sú spojené s odmeňovaním subjektu s rozhodovacími právomocami v porovnaní s výnosmi očakávanými z činností subjektu, do ktorého sa investuje, tým väčšia je pravdepodobnosť, že subjekt s rozhodovacími právomocami koná ako hlavný zodpovedný.
                  
               
                     B69
                  
                  
                     Subjekt s rozhodovacími právomocami pri rozhodovaní, či koná ako hlavný zodpovedný alebo ako zástupca, posúdi aj splnenie týchto podmienok:
                     
                                 a)
                              
                              
                                 Odmeňovanie subjektu s rozhodovacími právomocami zodpovedá poskytovaným službám.
                              
                           
                                 b)
                              
                              
                                 Dohoda o odmeňovaní obsahuje len podmienky alebo sumy, ktoré sa bežne uvádzajú v dohodách na podobné služby, a úroveň zručností dohodnutú za obvyklých trhových podmienok.
                              
                           
               
                     B70
                  
                  
                     Subjekt s rozhodovacími právomocami nemôže byť zástupcom, pokiaľ nie sú splnené podmienky uvedené v odseku B69 písm. a) a b). Splnenie týchto podmienok však samo o sebe nestačí na vyvodenie záveru, že subjekt s rozhodovacími právomocami je zástupcom.
                  
               
            Angažovanosť na premenlivosti výnosov z iných podielov
         
         
                     B71
                  
                  
                     Subjekt s rozhodovacími právomocami, ktorý vlastní ďalšie podiely v subjekte, do ktorého investuje (napr. investície v subjekte, do ktorého investuje, alebo poskytuje záruky v súvislosti s výkonnosťou subjektu, do ktorého investuje), zváži pri posudzovaní, či je zástupcom, svoju angažovanosť na premenlivosti výnosov z týchto podielov. Držba iných podielov v subjekte, do ktorého investuje, naznačuje, že subjekt s rozhodovacími právomocami môže byť hlavným zodpovedným.
                  
               
                     B72
                  
                  
                     Subjekt s rozhodovacími právomocami pri hodnotení svojej angažovanosti na premenlivosti výnosov z iných podielov v subjekte, do ktorého investuje, zváži nasledujúce skutočnosti:
                     
                                 a)
                              
                              
                                 čím väčší rozsah a premenlivosť sú spojené s jeho ekonomickými záujmami, berúc do úvahy odmeňovanie a iné podiely spolu, tým väčšia je pravdepodobnosť, že subjekt s rozhodovacími právomocami koná ako hlavný zodpovedný,
                              
                           
                                 b)
                              
                              
                                 či sa jeho angažovanosť na premenlivosti výnosov líši od angažovanosti ostatných investorov, a ak áno, či by to mohlo mať vplyv na jeho činnosť. Napríklad, mohlo by to tak byť v prípade, keď subjekt s rozhodovacími právomocami má podriadené podiely v subjekte, do ktorého investuje, alebo poskytuje iné formy zníženia kreditného rizika.
                              
                           Subjekt s rozhodovacími právomocami vyhodnotí svoju angažovanosť súvisiacu s celkovou premenlivosťou výnosov zo subjektu, do ktorého sa investuje. Toto hodnotenie sa robí najmä na základe výnosov očakávaných z činností subjektu, do ktorého sa investuje, ale nemá ignorovať maximálnu angažovanosť na premenlivosti výnosov subjektu, do ktorého investuje prostredníctvom ďalších podielov, ktoré subjekt s rozhodovacími právomocami vlastní.
                  
               
            Príklady uplatňovania
         
         
            Príklad 13
         
         Subjekt s rozhodovacími právomocami (správca fondu) zriadil, ponúka na trhu a spravuje verejne obchodovateľný regulovaný fond podľa presne vymedzených parametrov uvedených v mandáte na investovanie, ako si to vyžadujú miestne zákony a predpisy. Fond bol ponúknutý na trhu investorom ako investícia do diverzifikovaného portfólia majetkových cenných papierov verejne obchodovateľných subjektov. V rámci definovaných parametrov má správca fondu voľné uváženie, do akých aktív môže investovať. Správca fondu investoval do fondu pro rata 10 percent a dostáva za svoje služby poplatok porovnateľný s poplatkom na trhu rovnajúci sa jednému percentu čistej hodnoty aktív fondu. Poplatky zodpovedajú poskytovaným službám. Správca fondu nie je povinný kryť straty presahujúce jeho desaťpercentnú investíciu. Fond nie je povinný zriadiť, a ani nezriadil nezávislé predstavenstvo. Investori nemajú žiadne podstatné práva, ktoré by mali vplyv na rozhodovacie právomoci správcu fondu, ale môžu si nechať vyplatiť svoje podiely v určitých lehotách stanovených fondom.
         Hoci správca fondu pôsobí v rámci parametrov stanovených v mandáte na investovanie a v súlade s požiadavkami regulačných orgánov, má rozhodovacie právomoci, ktoré mu umožňujú riadiť v príslušnom čase relevantné činnosti fondu – investori nemajú podstatné práva, ktoré by mohli mať vplyv na rozhodovacie právomoci správcu fondu. Správca fondu dostáva za svoje služby poplatok podobný poplatkom na trhu, ktorý zodpovedá poskytovaným službám, a uskutočnil pro rata investíciu do fondu. Odmeňovanie a investičná angažovanosť správcu fondu na premenlivosti výnosov z činností fondu sú takého rozsahu, že nevzniká angažovanosť takého významu, ktorá by naznačovala, že správca fondu je hlavným zodpovedným.
         V tomto príklade posúdenie angažovanosti správcu fondu na premenlivosti výnosov z fondu spolu s jeho rozhodovacími právomocami v rámci obmedzených parametrov naznačuje, že správca fondu je zástupcom. Správca fondu preto vyvodí záver, že fond neovláda.
         
            Príklad 14
         
         Subjekt s rozhodovacími právomocami zriadi, ponúka na trhu a spravuje fond, ktorý poskytuje investičné príležitosti celému radu investorov. Subjekt s rozhodovacími právomocami (správca fondu) musí robiť rozhodnutia v najlepšom záujme všetkých investorov a v súlade s dohodami o riadení fondu. Správca fondu má napriek tomu pri rozhodovaní rozsiahlu voľnosť uváženia. Správca fondu dostáva za svoje služby poplatok zodpovedajúci poplatkom na trhu rovnajúci sa jednému percentu spravovaných aktív a 20 percent celkového zisku fondu, ak dosiahne stanovenú úroveň ziskovosti. Poplatky zodpovedajú poskytovaným službám.
         Hoci správca fondu musí robiť rozhodnutia v najlepšom záujme všetkých investorov, má rozsiahle rozhodovacie právomoci na riadenie relevantných činností fondu. Správca fondu dostáva platby pevne stanovených poplatkov a poplatkov v závislosti od výkonnosti aktív, ktoré zodpovedajú poskytovaným službám. Odmeňovanie okrem toho zlaďuje záujmy správcu fondu so záujmami ostatných investorov na zvýšení hodnoty fondu, bez toho aby vznikla angažovanosť na premenlivosti výnosov z činností fondu, ktorá by bola taká významná, že by odmeňovanie, pri posúdení oddelene, naznačovalo, že správca fondu je hlavným zodpovedným.
         Uvedený prípad a analýza sa vzťahuje aj na príklady 14A až 14C opísané ďalej v texte. Každý príklad sa posudzuje samostatne.
         
            Príklad 14A
         
         Správca fondu má vo fonde aj dvojpercentnú investíciu, ktorá zlaďuje jeho záujmy so záujmami ostatných investorov. Správca fondu nie je povinný kryť straty presahujúce jeho dvojpercentnú investíciu. Investori môžu odvolať správcu fondu jednoduchou väčšinou hlasov, ale len za porušenie zmluvy.
         Dvojpercentná investičná angažovanosť správcu fondu zvyšuje jeho angažovanosť na premenlivosti výnosov z činností fondu bez toho, že by vznikla angažovanosť takého významu, ktorý by naznačoval, že správca fondu je hlavným zodpovedným. Práva ostatných investorov odvolať správcu fondu sa považujú za práva ochranného charakteru, pretože sú uplatniteľné len pri porušení zmluvy. Hoci má správca fondu v tomto príklade rozsiahle rozhodovacie právomoci a je angažovaný na premenlivosti výnosov zo svojho podielu a odmeňovania, angažovanosť správcu fondu naznačuje, že je zástupcom. Správca fondu preto vyvodí záver, že fond neovláda.
         
            Príklad 14B
         
         Správca fondu má vo fonde významnejšiu pro rata investíciu, ale nemá žiadnu povinnosť kryť straty presahujúce túto investíciu. Investori môžu odvolať správcu fondu jednoduchou väčšinou hlasov, ale len za porušenie zmluvy.
         V tomto príklade sa práva ostatných investorov odvolať správcu fondu považujú za práva ochranného charakteru, pretože sú uplatniteľné len pri porušení zmluvy. Hoci správca fondu dostáva pevne stanovené poplatky a poplatky v závislosti od výkonnosti, ktoré zodpovedajú poskytovaným službám, kombinácia investície správcu fondu spolu s jeho odmeňovaním by mohli viesť k angažovanosti na premenlivosti výnosov z činností fondu, ktorá by bola takého významu, že by naznačovala, že správca fondu je hlavným zodpovedným. Čím väčší rozsah a premenlivosť sú spojené s ekonomickými záujmami správcu fondu (berúc do úvahy jeho odmeňovanie a iné podiely spolu), tým väčší dôraz by správca fondu pri analýze kládol na tieto ekonomické záujmy a tým väčšia je pravdepodobnosť, že správca fondu je hlavným zodpovedným.
         Napríklad po zvážení svojho odmeňovania a ostatných faktorov môže správca fondu považovať svoju dvadsaťpercentnú investíciu za dostatočnú na to, aby vyvodil záver, že fond ovláda. Avšak za iných okolností (t. j. odmeňovanie alebo iné faktory sú iné) ovládanie môže vzniknúť vtedy, keď by bola výška investície iná.
         
            Príklad 14C
         
         Správca fondu má vo fonde dvadsaťpercentnú pro rata investíciu, ale nemá žiadnu povinnosť kryť straty presahujúce túto dvadsaťpercentnú investíciu. Fond má predstavenstvo, ktorého všetci členovia sú nezávislí od správcu fondu a vymenovávajú ich ostatní investori. Predstavenstvo každý rok vymenováva správcu fondu. Keď sa predstavenstvo rozhodne neobnoviť správcovi fondu zmluvu, služby vykonávané správcom fondu môžu vykonávať iní správcovia z daného odvetvia.
         Hoci správca fondu dostáva pevne stanovené poplatky a poplatky v závislosti od výkonnosti, ktoré zodpovedajú poskytovaným službám, kombinácia dvadsaťpercentnej investície správcu fondu spolu s jeho odmeňovaním vedú k angažovanosti na premenlivosti výnosov z činností fondu, ktorá je takého významu, že naznačuje, že správca fondu je hlavným zodpovedným. Investori však majú významné právo odvolať správcu fondu – predstavenstvo je mechanizmom na zabezpečenie, aby investori mohli odvolať správcu fondu, ak sa rozhodnú tak urobiť.
         V tomto príklade správca fondu kladie pri analýze väčší dôraz na významné právo odvolať ho. Preto, hoci má správca fondu v tomto príklade rozsiahle rozhodovacie právomoci a je angažovaný na premenlivosti výnosov z fondu zo svojho odmeňovania a investície, významné práva, ktoré majú ostatní investori, naznačuje, že správca fondu je zástupcom. Správca fondu preto vyvodí záver, že fond neovláda.
         
            Príklad 15
         
         Subjekt, do ktorého sa investuje, bol vytvorený, aby kúpil portfólio cenných papierov s pevným výnosom kryté aktívami a ktorý je financovaný dlhovými nástrojmi s pevnou sadzbou a nástrojmi vlastného imania. Nástroje vlastného imania sú určené na zabezpečenie ochrany dlhových investorov proti prvým stratám a na absorbovanie akýchkoľvek zvyšných výnosov subjektu, do ktorého sa investuje. Transakcia bola ponúknutá na trhu potenciálnym dlhovým investorom ako investícia do portfólia cenných papierov krytých aktívami s vystavením sa úverovému riziku spojenému s možným zlyhaním emitentov cenných papierov krytých aktívami v portfóliu a úrokovému riziku spojenému so správou portfólia. Pri vzniku fondu predstavujú nástroje vlastného imania 10 percent hodnoty nakúpených aktív. Subjekt s rozhodovacími právomocami (správca aktív) spravuje aktívne portfólio aktív robením investičných rozhodnutí v rámci parametrov stanovených v prospekte subjektu, do ktorého sa investuje. Za tieto služby dostáva správca aktív pevne stanovený poplatok zodpovedajúci poplatkom na trhu (t. j. jedno percento spravovaných aktív) a poplatok súvisiaci s výkonnosťou (t. j. 10 percent zisku), ak zisk subjektu, do ktorého sa investuje, dosiahne stanovenú úroveň. Poplatky zodpovedajú poskytovaným službám. Správca aktív vlastní 35 percent vlastného imania subjektu, do ktorého sa investuje.
         Zvyšných 65 percent vlastného imania a všetky ostatné dlhové nástroje vlastní veľký počet veľmi rozptýlených nespriaznených investorov, ktorí sú treťou stranou. Správca aktív môže byť odvolaný bez príčiny rozhodnutím jednoduchej väčšiny ostatných investorov.
         Správca aktív dostáva platby pevne stanovených poplatkov a poplatkov v závislosti od výkonnosti aktív, ktoré sú úmerné poskytovaným službám. Odmeňovanie zlaďuje záujmy správcu fondu so záujmami ostatných investorov s cieľom zvýšiť hodnotu fondu. Správca aktív je angažovaný na premenlivosti výnosov z činností fondu, pretože vlastní 35 percent vlastného imania, a zo svojho odmeňovania.
         Hoci pôsobí v rámci parametrov stanovených v prospekte subjektu, do ktorého sa investuje, správca aktív je schopný robiť v príslušnom čase investičné rozhodnutia, ktoré majú významný vplyv na výnosy subjektu, do ktorého sa investuje – práva na odvolanie, ktoré majú ostatní investori, majú v tejto analýze len malú váhu, pretože tieto práva vlastní veľký počet veľmi rozptýlených investorov. V tomto príklade správca aktív kladie väčší dôraz na svoju angažovanosť na premenlivosti výnosov zo svojho podielu na vlastnom imaní fondu, ktorý je podriadený dlhovým nástrojom. Držba 35 percent vlastného imania vytvára podriadenú angažovanosť na stratách a právach na výnosy subjektu, do ktorého sa investuje, ktorú sú takého významu, že naznačujú, že správca aktív je hlavným zodpovedným. Správca aktív preto vyvodí záver, že fond ovláda.
         
            Príklad 16
         
         Subjekt s rozhodujúcimi právomocami (sponzor) sponzoruje sprostredkovateľskú spoločnosť s viacerými predávajúcimi, ktorá vydáva krátkodobé dlhové nástroje pre nespriaznených investorov, ktorí sú treťou stranou. Táto transakcia sa ponúkla na trhu potenciálnym investorom ako investícia do portfólia strednodobých aktív s vysokým ratingom s minimálnym vystavením sa úverovému riziku spojenému s možným zlyhaním emitentov aktív v portfóliu. Sprostredkovateľskej spoločnosti predávajú portfóliá vysokokvalitných strednodobých aktív rozličné subjekty prevádzajúce aktíva. Každý prevádzajúci zabezpečuje služby spojené s portfóliom aktív, ktoré predáva sprostredkovateľskej spoločnosti a spravuje pohľadávky v prípade zlyhania za poplatok za služby porovnateľný s poplatkami na trhu. Každý prevádzajúci zároveň zabezpečuje ochranu proti prvým úverovým stratám z portfólia svojich aktív pomocou kolateralizácie aktív prevedených na sprostredkovateľskú spoločnosť. Sponzor stanovuje podmienky sprostredkovateľskej spoločnosti a riadi činnosť sprostredkovateľskej spoločnosti za poplatok podobný poplatkom na trhu. Poplatok zodpovedá poskytovaným službám. Sponzor schvaľuje predávajúcich, ktorí môžu predávať sprostredkovateľskej spoločnosti, schvaľuje aktíva, ktoré má sprostredkovateľská spoločnosť kupovať, a robí rozhodnutia o financovaní sprostredkovateľskej spoločnosti. Sponzor musí konať v najlepšom záujme všetkých investorov.
         Sponzor má nárok na zostatkovú hodnotu sprostredkovateľskej spoločnosti a sprostredkovateľskej spoločnosti zabezpečuje aj zníženie úverového rizika a nástroje likvidity. Zníženie úverového rizika, ktoré zabezpečuje sponzor, absorbuje straty do 5 percent všetkých aktív sprostredkovateľskej spoločnosti po absorbovaní strát subjektmi prevádzajúcimi aktíva. Nástroje likvidity neslúžia ako záloha proti nevýkonným aktívam. Investori nemajú podstatné práva, ktoré by mohli ovplyvniť rozhodovacie právomoci sponzora.
         Dokonca aj keď sponzor dostáva za svoje služby poplatok porovnateľný s poplatkami na trhu, ktorý zodpovedá poskytnutým službám, sponzor je angažovaný na výnosoch z činnosti sprostredkovateľskej spoločnosti z dôvodu svojich práv na zostatkové výnosy sprostredkovateľskej spoločnosti, zabezpečenia zníženia úverového rizika a nástrojov likvidity (t. j. sprostredkovateľská spoločnosť je vystavená riziku likvidity pretože používa krátkodobé dlhové nástroje na financovanie strednodobých aktív). Dokonca aj keď každý zo subjektov prevádzajúcich aktíva má rozhodovacie práva, ktoré majú vplyv na hodnotu aktív sprostredkovateľskej spoločnosti, sponzor má rozsiahle rozhodovacie právomoci, ktoré mu zabezpečujú schopnosť riadiť v príslušnom čase činnosti, ktoré majú najvýznamnejší vplyv na výnosy sprostredkovateľskej spoločnosti [t. j. sponzor stanovil podmienky sprostredkovateľskej spoločnosti, má právo robiť rozhodnutia o aktívach (schvaľovaním kupovaných aktív a subjektov prevádzajúcich aktíva) a financuje sprostredkovateľskú spoločnosť (pre ktorú musí pravidelne hľadať nové investície)]. Právo na zostatkové výnosy sprostredkovateľskej spoločnosti a zabezpečenie zníženia úverového rizika a nástrojov likvidity, majú za následok angažovanosť sponzora na premenlivosti výnosov z činností sprostredkovateľskej spoločnosti, ktoré sa líši od angažovanosti ostatných investorov. Preto táto angažovanosť naznačuje, že sponzor je hlavným zodpovedným, a sponzor preto vyvodí záver, že sprostredkovateľskú spoločnosť ovláda. Povinnosť sprostredkovateľa konať v najlepšom záujme všetkých investorov nebráni sponzorovi v tom, aby bol hlavným zodpovedným.
         
            Vzťahy s ostatnými stranami
         
         
                     B73
                  
                  
                     Investor pri posudzovaní ovládania zohľadní povahu svojho vzťahu s ostatnými stranami a či tieto ostatné strany konajú v mene investora (t. j. sú „de facto zástupcovia“). Určenie, či ostatné strany konajú ako de facto zástupcovia, si vyžaduje posúdenie, berúc do úvahy nielen povahu vzťahu, ale aj skutočnosť, ako tieto strany na seba navzájom pôsobia a ako pôsobia navzájom s investorom.
                  
               
                     B74
                  
                  
                     Takýto vzťah nemusí byť nevyhnutne založený na zmluvnej dohode. Strana je de facto zástupcom, keď investor alebo tí, ktorí riadia činnosti investora, majú možnosť riadiť túto stranu tak, aby konala v mene investora. Za týchto okolností zoberie investor pri posudzovaní ovládania subjektu, do ktorého investuje, do úvahy rozhodovacie práva svojho de facto zástupcu a nepriamu angažovanosť na variabilných výnosoch alebo práva na tieto výnosy prostredníctvom tohto de facto sprostredkovateľa.
                  
               
                     B75
                  
                  
                     Ďalej sú uvedené príklady takýchto ďalších strán, ktoré by vzhľadom na povahu svojho vzťahu mohli konať ako de facto zástupcovia investora:
                     
                                 a)
                              
                              
                                 spriaznené osoby investora,
                              
                           
                                 b)
                              
                              
                                 strana, ktorá získala podiel v subjekte, do ktorého investuje, ako vklad alebo úver od investora,
                              
                           
                                 c)
                              
                              
                                 strana, ktorá súhlasila, že nepredá, neprevedie ani nezaťaží svoje podiely v subjekte, do ktorého investuje, bez predchádzajúceho súhlasu investora (s výnimkou situácií, keď investor a ďalšia strana majú právo na predchádzajúce schválenie a práva sú založené na podmienkach vzájomne dobrovoľne dohodnutých nezávislými stranami).
                              
                           
                                 d)
                              
                              
                                 strana, ktorá nemôže financovať svoje prevádzky bez podriadenej finančnej podpory investora,
                              
                           
                                 e)
                              
                              
                                 subjekt, do ktorého sa investuje a ktorého väčšina členov riadiaceho orgánu alebo kľúčových členov manažmentu sú rovnakí, ako kľúčoví členovia manažmentu investora,
                              
                           
                                 f)
                              
                              
                                 strana, ktorá má úzke obchodné vzťahy s investorom, ako sú vzťahy medzi poskytovateľom odborných služieb a jedným z jeho významných klientov.
                              
                           
               
            Riadenie určitých aktív
         
         
                     B76
                  
                  
                     Investor posúdi, či zaobchádza s časťou subjektu, do ktorého investuje, ako s domnelou samostatnou účtovnou jednotkou, a ak áno, či ovláda túto domnelú osobitnú účtovnú jednotku.
                  
               
                     B77
                  
                  
                     Investor zaobchádza s časťou subjektu, do ktorého investuje, ako s domnelou samostatnou účtovnou jednotkou vtedy a len vtedy, ak je splnená táto podmienka:
                     Určité aktíva subjektu, do ktorého sa investuje (a prípadné súvisiace formy zníženia úverového rizika) sú jediným zdrojom platieb určitých záväzkov alebo určité ďalšie podiely v subjekte, do ktorého sa investuje. Iné strany, ako sú strany s určitými záväzkami, nemajú práva alebo povinnosti spojené s určitými aktívami alebo zostatkovými peňažnými tokmi plynúcimi z týchto aktív. V podstate zvyšná časť subjektu, do ktorého sa investuje, nemôže použiť žiadny z výnosov z týchto určitých aktív a žiadny zo záväzkov domnelej samostatnej účtovnej jednotky nie je splatný z aktív zvyšnej časti subjektu, do ktorého sa investuje. Preto sú v podstate všetky aktíva, záväzky a vlastné imanie tejto domnelej samostatnej účtovnej jednotky vyhradené z celkového subjektu, do ktorého sa investuje. Takáto domnelá samostatná účtovná jednotka sa často nazýva „silo“.
                  
               
                     B78
                  
                  
                     Keď je splnená podmienka uvedená v odseku B77, investor identifikuje činnosti, ktoré majú podstatný vplyv na výnosy domnelej samostatnej účtovnej jednotky, a ako sa tieto činnosti riadia, s cieľom posúdiť či má právomoci nad danou časťou subjektu, do ktorého investuje. Pri posudzovaní ovládania domnelej samostatnej účtovnej jednotky investor takisto zoberie do úvahy angažovanosť na variabilných výnosoch z svojho podielu v tejto domnelej samostatnej účtovnej jednotke alebo práva na tieto výnosy a možnosť využiť svoje právomoci nad touto časťou subjektu, do ktorého sa investuje, s cieľom ovplyvniť výšku výnosov investora.
                  
               
                     B79
                  
                  
                     Ak investor ovláda domnelú samostatnú účtovnú jednotku, investor má konsolidovať časť subjektu, do ktorého investuje. V takom prípade ostatné strany vylúčia túto časť subjektu, do ktorého investujú, z posudzovania ovládania a konsolidovania subjektu, do ktorého investujú.
                  
               
            Nepretržité posudzovanie
         
         
                     B80
                  
                  
                     Investor opätovne posúdi, či ovláda subjekt, do ktorého investuje, ak skutočnosti a okolnosti naznačujú, že došlo k zmene jedného alebo viacerých z troch prvkov ovládania uvedených v odseku 7.
                  
               
                     B81
                  
                  
                     Ak dôjde k zmene, ako možno vykonávať právomoci nad subjektom, do ktorého investor investuje, táto zmena sa musí odraziť v tom, ako investor posúdi svoje právomoci nad subjektom, do ktorého investuje. Napríklad, zmeny rozhodovacích práv môžu znamenať, že relevantné činnosti sa už ďalej neriadia prostredníctvom hlasovacích práv, ale namiesto toho iné dohody, ako sú zmluvy, v súčasnosti umožnia inej strane alebo stranám riadiť relevantné činnosti.
                  
               
                     B82
                  
                  
                     To, že investor získa alebo stratí právomoci nad subjektom, do ktorého investuje, môže spôsobiť nejaká udalosť bez toho, aby sa na tejto udalosti podieľal investor. Napríklad investor môže získať právomoci nad subjektom, do ktorého investuje, pretože sa skončila platnosť rozhodovacích práv, ktoré vlastnila iná strana alebo strany, ktoré predtým bránili investorovi, aby ovládal subjekt, do ktorého investuje.
                  
               
                     B83
                  
                  
                     Investor môže takisto zobrať do úvahy zmeny, ktoré majú vplyv na jeho angažovanosť na variabilných výnosoch zo svojho podielu v subjekte, do ktorého investuje, alebo na jeho práva na tieto výnosy. Investor, ktorý má právomoci nad subjektom, do ktorého investuje, môže napríklad stratiť kontrolu nad subjektom, do ktorého investuje, ak investor prestane mať nárok na výnosy alebo prestane mať povinnosti, pretože prestal spĺňať odsek 7 písm. b) (napr. ak sa skončí platnosť zmluvy, na základe ktorej dostáva poplatky súvisiace s výkonnosťou).
                  
               
                     B84
                  
                  
                     Investor zváži, či sa zmenilo jeho posúdenie, či koná ako zástupca alebo ako hlavný zodpovedný. Zmeny celkového vzťahu medzi investorom a ostatnými stranami môžu znamenať, že investor už nekoná ako zástupca, dokonca aj keď predtým konal ako zástupca, a naopak. Napríklad, ak dôjde k zmenám práv investora alebo ostatných strán, investor opätovne posúdi svoje postavenie, či koná ako hlavný zodpovedný alebo ako zástupca.
                  
               
                     B85
                  
                  
                     Počiatočné posúdenie ovládania investorom alebo jeho postavenia ako investora, ktorý koná ako hlavný zodpovedný alebo ako zástupca, sa nezmení len z dôvodu zmeny trhových podmienok (napr. zmena výnosov subjektu, do ktorého investuje, spôsobená zmenou trhových podmienok), pokiaľ zmena trhových podmienok nezmení jeden alebo viacero z troch prvkov ovládania uvedených v odseku 7 alebo nezmení celkový vzťah medzi hlavným zodpovedným a sprostredkovateľom.
                  
               ÚČTOVNÉ POŽIADAVKY
         
            Postupy konsolidácie
         
         
                     B86
                  
                  
                     Konsolidovaná účtovná závierka:
                     
                                 a)
                              
                              
                                 spája podobné položky aktív, záväzkov, vlastného imania, výnosov, nákladov a peňažných tokov materskej spoločnosti s položkami jej dcérskej spoločnosti,
                              
                           
                                 b)
                              
                              
                                 započítava (eliminuje) účtovnú hodnotu investícií materskej spoločnosti do každej dcérskej spoločnosti a podiel materskej spoločnosti na vlastnom imaní každej dcérskej spoločnosti (pozri štandard IFRS 3, v ktorom sa vysvetľuje, ako sa účtuje akýkoľvek súvisiaci goodwill),
                              
                           
                                 c)
                              
                              
                                 eliminuje v plnom rozsahu vnútroskupinové aktíva a záväzky, vlastné imanie, výnosy, náklady a peňažné toky súvisiace s transakciami medzi účtovnými jednotkami skupiny (zisky alebo straty vyplývajúce z transakcií v rámci skupiny, ktoré sa vykazujú v aktívach, ako sú napríklad zásoby a dlhodobý majetok sa eliminujú v plnom rozsahu). Vnútroskupinové straty môžu naznačovať zníženie hodnoty, ktoré si vyžaduje vykázanie v konsolidovanej účtovnej závierke. Štandard IAS 12 Dane z príjmov sa uplatňuje na dočasné rozdiely, ktoré vznikajú pri eliminácii ziskov a strát plynúcich z vnútroskupinových transakcií.
                              
                           
               
            Rovnaké účtovné politiky
         
         
                     B87
                  
                  
                     Ak niektorý člen skupiny používa účtovné politiky, ktoré sa líšia od tých, ktoré sú prijaté v konsolidovanej účtovnej závierke pre podobné transakcie a udalosti za podobných okolností, pri zostavovaní konsolidovanej účtovnej závierky sa vykonajú vhodné úpravy účtovnej závierky tohto člena skupiny tak, aby sa zabezpečil súlad s účtovnými politikami skupiny.
                  
               
            Oceňovanie
         
         
                     B88
                  
                  
                     Účtovná jednotka zahŕňa výnosy a náklady dcérskej spoločnosti do konsolidovanej účtovnej závierky od dátumu, keď získa kontrolu nad dcérskou spoločnosťou až do dátumu, keď materská spoločnosť prestane dcérsku spoločnosť ovládať. Výnosy a náklady dcérskej spoločnosti sa zakladajú na hodnotách aktív a záväzkov vykázaných v konsolidovanej účtovnej závierke materskej spoločnosti k dátumu nadobudnutia. Napríklad odpisy vykázané v konsolidovanom výkaze komplexného výsledku po dátume nadobudnutia sa zakladajú na reálnych hodnotách príslušného odpisovaných aktív vykázaných v konsolidovanej účtovnej závierke k dátumu nadobudnutia.
                  
               
            Potenciálne hlasovacie práva
         
         
                     B89
                  
                  
                     Keď existujú potenciálne hlasovacie práva alebo iné deriváty obsahujúce potenciálne hlasovacie práva, podiel na zisku alebo strate a zmeny vlastného imania rozdelené medzi materskú spoločnosť a nekontrolné podiely sa pri zostavovaní konsolidovanej účtovnej závierky určujú výlučne na základe existujúcich vlastníckych podielov a neodzrkadľujú možné uplatnenie alebo prevod potenciálnych hlasovacích práv a iných derivátov, pokiaľ sa neuplatní odsek B90.
                  
               
                     B90
                  
                  
                     Za určitých okolností má účtovná jednotka v podstate existujúci vlastnícky podiel v dôsledku transakcie, ktorá v súčasnosti účtovnej jednotke umožňuje prístup k výnosom spojeným s vlastníckym podielom. Za takých okolností sa podiel priradený pri zostavovaní konsolidovanej účtovnej závierke materskej spoločnosti a nekontrolný podiel určí tak, že sa zoberie do úvahy prípadné uplatnenie týchto potenciálnych hlasovacích práv a iných derivátov, ktoré v súčasnosti umožňujú účtovnej jednotke prístup k výnosom.
                  
               
                     B91
                  
                  
                     Štandard IFRS 9 sa neuplatňuje na podiely v dcérskych spoločnostiach, ktoré sa konsolidujú. Keď nástroje obsahujúce potenciálne hlasovacie práva v podstate v súčasnosti umožňujú prístup k výnosom spojeným s vlastníckym podielom v dcérskej spoločnosti, tieto nástroje nepodliehajú požiadavkám štandardu IFRS 9. Vo všetkých ostatných prípadoch sa nástroje obsahujúce potenciálne hlasovacie práva účtujú v súlade so štandardom IFRS 9.
                  
               
            Dátum vykazovania
         
         
                     B92
                  
                  
                     Účtovné závierky materskej spoločnosti a jej dcérskych spoločností použité pri zostavovaní konsolidovanej účtovnej závierky sa zostavujú k rovnakému dátumu vykazovania. Ak je koniec obdobia vykazovania materskej spoločnosti a dcérskej spoločnosti rozdielny, dcérska spoločnosť pripraví na účely konsolidácie dodatočné informácie k rovnakému dátumu, ako je účtovná závierka materskej spoločnosti, aby materská spoločnosť mohla konsolidovať finančné informácie dcérskej spoločnosti, pokiaľ to nie je nevykonateľné.
                  
               
                     B93
                  
                  
                     Ak to je nevykonateľné, materská spoločnosť konsoliduje finančné informácie dcérskej spoločnosti použitím najnovšej účtovnej závierky dcérskej spoločnosti upravenej o vplyvy významných transakcií alebo udalostí, ku ktorým dôjde v čase od dátumu tejto účtovnej závierky do dátumu konsolidovanej účtovnej závierky. Rozdiel medzi dátumom účtovnej závierky dcérskej spoločnosti a dátumom konsolidovanej účtovnej závierky nemôže byť v žiadnom prípade viac ako tri mesiace a dĺžka obdobia vykazovania a akýkoľvek rozdiel medzi dátumami účtovnej závierky musia byť v jednotlivých obdobiach rovnaké.
                  
               
            Nekontrolné podiely
         
         
                     B94
                  
                  
                     Účtovná jednotka rozdelí hospodársky výsledok a každú zložku ostatných súčastí komplexného výsledku medzi vlastníkov materskej spoločnosti a nekontrolné podiely. Účtovná jednotka zároveň rozdelí celkový komplexný výsledok medzi vlastníkov materskej spoločnosti a nekontrolné podiely, a to i v prípade, keď to má za následok mínusový zostatok nekontrolných podielov.
                  
               
                     B95
                  
                  
                     Ak má dcérska spoločnosť nesplatené kumulované prioritné akcie, ktoré sú klasifikované ako vlastné imanie a sú držané vlastníkmi nekontrolných podielov, materská spoločnosť vypočítava svoj podiel na hospodárskom výsledku upravenom o dividendy z takýchto akcií bez ohľadu na to, či sa dividendy deklarovali alebo nie.
                  
               
            Zmeny podielu držaného vlastníkmi nekontrolných podielov
         
         
                     B96
                  
                  
                     Keď sa zmení podiel na vlastnom imaní v držbe vlastníkov nekontrolných podielov, účtovná jednotka upraví účtovné hodnoty kontrolných a nekontrolných podielov tak, aby odzrkadľovali zmeny ich relatívnych podielov v dcérskej spoločnosti. Účtovná jednotka vykáže priamo vo vlastnom imaní akýkoľvek rozdiel medzi sumou, o ktorú sú nekontrolné podiely upravené, a reálnou hodnotou zaplateného alebo prijatého plnenia a priradí ho vlastníkom materskej spoločnosti.
                  
               
            Strata kontroly
         
         
                     B97
                  
                  
                     Materská spoločnosť by mohla stratiť kontrolu nad dcérskou spoločnosťou na základe dvoch alebo viacerých dohôd (transakcií). Niekedy však okolnosti naznačujú, že viacnásobné dohody by sa mali účtovať ako jediná transakcia. Pri určení toho, či účtovať dohody ako jedinú transakciu, materská spoločnosť posúdi všetky podmienky dohôd a ich ekonomické účinky. Jedna alebo viacero z týchto okolností naznačujú, že materská spoločnosť by mala účtovať viacnásobné dohody ako jednu transakciu:
                     
                                 a)
                              
                              
                                 Dohody sú uzatvorené v rovnakom čase alebo v tesnom slede po sebe.
                              
                           
                                 b)
                              
                              
                                 Dohody tvoria jedinú transakciu navrhnutú tak, aby sa dosiahol celkový komerčný účinok.
                              
                           
                                 c)
                              
                              
                                 Uzatvorenie jednej dohody závisí od uzatvorenia najmenej jednej ďalšej dohody.
                              
                           
                                 d)
                              
                              
                                 Jedna dohoda sa sama osebe považuje za ekonomicky opodstatnenú len vtedy, keď sa posudzuje spoločne s inými dohodami. Príkladom je, keď vyradenie akcií je ocenené cenou nižšou, ako je trhová cena, a je kompenzované následným vyradením akcií za cenu vyššiu, ako je trhová cena.
                              
                           
               
                     B98
                  
                  
                     Ak materská spoločnosť stratí kontrolu nad dcérskou spoločnosťou:
                     
                                 a)
                              
                              
                                 ukončí vykazovanie:
                                 
                                             i)
                                          
                                          
                                             aktív (vrátane akéhokoľvek goodwillu) a záväzkov dcérskej spoločnosti v ich účtovných hodnotách k dátumu straty kontroly, a
                                          
                                       
                                             ii)
                                          
                                          
                                             účtovnej hodnoty akýchkoľvek nekontrolných podielov v bývalej dcérskej spoločnosti k dátumu straty kontroly (vrátane všetkých zložiek ostatných súčastí komplexného výsledku k nim priraditeľným),
                                          
                                       
                           
                                 b)
                              
                              
                                 vykáže:
                                 
                                             i)
                                          
                                          
                                             reálnu hodnotu prijatého plnenia, ak nejaké existuje, z transakcie, udalosti alebo okolností, ktoré viedli k strate kontroly,
                                          
                                       
                                             ii)
                                          
                                          
                                             v prípade, ak transakcia, udalosť alebo okolností, ktoré majú za následok stratu kontroly, zahŕňa rozdelenie akcií dcérskej spoločnosti medzi vlastníkov konajúcich v rámci svojej právomoci vlastníkov, toto rozdelenie a
                                          
                                       
                                             iii)
                                          
                                          
                                             každú investíciu ponechanú v bývalej dcérskej spoločnosti v jej reálnej hodnote k dátumu straty kontroly,
                                          
                                       
                           
                                 c)
                              
                              
                                 preklasifikuje do hospodárskeho výsledku alebo prevedie priamo do nerozdeleného zisku, ak to vyžadujú iné štandardy IFRS, sumy vykázané v ostatných súčastiach komplexného výsledku v súvislosti s dcérskou spoločnosťou, ako je opísané v odseku B99,
                              
                           
                                 d)
                              
                              
                                 vykáže akýkoľvek výsledný rozdiel ako zisk alebo stratu v hospodárskom výsledku priraditeľnom materskej spoločnosti.
                              
                           
               
                     B99
                  
                  
                     Ak materská spoločnosť stratí kontrolu nad dcérskou spoločnosťou, zaúčtuje všetky sumy predtým vykázané v ostatných súčastiach komplexného výsledku vo vzťahu k tejto dcérskej spoločnosti na rovnakom základe, ako by sa vyžadovalo v prípade, keď by materská spoločnosť priamo vyradila súvisiace aktíva alebo záväzky. Preto v prípade, keď by sa zisk alebo strata z vyradenia súvisiacich aktív alebo záväzkov predtým vykázaných v ostatných súčastiach komplexného výsledku preklasifikovali do hospodárskeho výsledku, materská spoločnosť preklasifikuje zisk alebo stratu z vlastného imania do hospodárskeho výsledku (ako úpravu z preklasifikovania) vtedy, keď stratí kontrolu nad dcérskou spoločnosťou. Ak by sa prebytok z precenenia z vyradenia aktíva, ktoré bolo predtým vykázané v ostatných súčastiach komplexného výsledku, previedol priamo do nerozdelených ziskov, materská spoločnosť prevedie prebytok z precenenia priamo do nerozdelených ziskov, keď stratí kontrolu nad dcérskou spoločnosťou.
                  
               
      
         Dodatok C
         
            Dátum nadobudnutia účinnosti a prechodné ustanovenia
         
         
            Tento dodatok tvorí neoddeliteľnú súčasť tohto IFRS a má rovnakú platnosť, ako ostatné časti tohto IFRS.
         
         DÁTUM NADOBUDNUTIA ÚČINNOSTI
         
                     C1
                  
                  
                     Účtovná jednotka uplatní tento IFRS na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatní tento IFRS skôr, zverejní túto skutočnosť a súčasne uplatní IFRS 11, IFRS 12, IAS 27 Individuálna účtovná závierka a IAS 28 (v znení zmien a doplnení z roku 2011).
                  
               PRECHODNÉ USTANOVENIA
         
                     C2
                  
                  
                     Účtovná jednotka úplatní tento IFRS so spätnou platnosťou v súlade so štandardom IAS 8 Účtovné politiky, zmeny v účtovných odhadoch a chyby, okrem výnimiek uvedených v odsekoch C3 až C6.
                  
               
                     C3
                  
                  
                     Pri uplatnení tohto IFRS po prvýkrát sa od účtovnej jednotky nevyžaduje, aby robila úpravy účtovania svojho podielu buď
                     
                                 a)
                              
                              
                                 v účtovných jednotkách, ktoré sa predtým konsolidovali v súlade s IAS 27 Konsolidovaná a individuálna účtovná závierka a SIC-12 Konsolidácia – subjekty špeciálneho určenia a sú naďalej konsolidované v súlade s týmto IFRS, alebo
                              
                           
                                 b)
                              
                              
                                 v účtovných jednotkách, ktoré sa predtým nekonsolidovali v súlade s IAS 27 a SIC-12 a naďalej sa nekonsolidujú v súlade s týmto IFRS.
                              
                           
               
                     C4
                  
                  
                     Ak uplatnenie tohto IFRS po prvýkrát vedie k tomu, že investor konsoliduje subjekt, do ktorého investuje, ktorý predtým nekonsolidoval v súlade so štandardom IAS 27 a SIC-12, investor:
                     
                                 a)
                              
                              
                                 v prípade, ak subjekt, do ktorého investuje, je podnik (ako je vymedzený v IFRS 3), ocení aktíva, záväzky a nekontrolné podiely v tomto subjekte, do ktorého investuje a ktorý predtým nebol konsolidovaný, k dátumu prvotného uplatnenia, ako keby bol subjekt, do ktorého investuje, konsolidovaný (a teda uplatnil účtovanie nadobudnutia v súlade so štandardom IFRS 3) odo dňa, keď investor získa ovládanie nad subjektom, do ktorého investuje, na základe požiadaviek tohto IFRS,
                              
                           
                                 b)
                              
                              
                                 v prípade, ak subjekt, do ktorého investuje, nie je podnik (ako je vymedzený v IFRS 3), ocení aktíva, záväzky a nekontrolné podiely v tomto subjekte, do ktorého investuje a ktorý predtým nebol konsolidovaný, k dátumu prvotného uplatnenia, ako keby subjekt, do ktorého investuje, bol konsolidovaný (a teda uplatnil metódu akvizície, ktorá je opísaná v štandarde IFRS 3 bez vykázania akéhokoľvek goodwillu za subjekt, do ktorého investuje) odo dňa, keď investor získal ovládanie nad subjektom, do ktorého investuje, na základe požiadaviek tohto IFRS. Každý prípadný rozdiel medzi vykázanou hodnotou aktív, záväzkov a nekontrolných podielov a predchádzajúcou účtovnou hodnotou podielu investora v subjekte, do ktorého investuje, sa vykáže ako zodpovedajúca úprava počiatočného zostatku vlastného imania,
                              
                           
                                 c)
                              
                              
                                 v prípade, ak ocenenie aktív, záväzkov subjektu, do ktorého investuje, a nekontrolného podielu v ňom, je neuskutočniteľné v súlade s písm. a) alebo písm. b) (ako je vymedzené v štandarde IAS 8), investor:
                                 
                                             i)
                                          
                                          
                                             v prípade, ak subjekt, do ktorého investuje, je podnik, uplatní požiadavky štandardu IFRS 3. Predpokladaný dátum nadobudnutia je začiatok najskoršieho obdobia, v ktorom je možné uplatniť štandard IFRS 3, ktoré môže byť bežným obdobím,
                                          
                                       
                                             ii)
                                          
                                          
                                             v prípade, ak subjekt, do ktorého investuje, nie je podnik, uplatní metódu akvizície, ktorá je opísaná v štandarde IFRS 3 bez vykázania akéhokoľvek goodwillu za subjekt, do ktorého investuje, k predpokladanému dátumu nadobudnutia. Predpokladaný dátum akvizície je začiatok najskoršieho obdobia, v ktorom je možné uplatniť tento odsek, ktoré môže byť bežným obdobím.
                                          
                                       
                           Investor vykáže každý prípadný rozdiel medzi hodnotou aktív, záväzkov a nekontrolných podielov vykázanou k predpokladanému dátumu nadobudnutia a predchádzajúcimi vykázanými hodnotami podielu, ako úpravu vlastného imania za dané obdobie. Okrem toho investor poskytne porovnávacie informácie a zverejnenia v súlade so štandardom IAS 8.
                  
               
                     C5
                  
                  
                     Keď uplatnenie tohto IFRS po prvýkrát vedie k tomu, že investor už nekonsoliduje subjekt, do ktorého investuje a ktorý konsolidoval v súlade so štandardom IAS 27 (v znení zmien a doplnení z roku 2008) a SIC-12, investor ocení svoj ponechaný podiel v subjekte, do ktorého investuje, k dátumu prvotného uplatnenia, sumou, ktorou by bol ocenený, ak by boli požiadavky tohto IFRS účinné v čase, keď investor získal podiel v subjekte, do ktorého investuje, alebo keď stratil kontrolu nad týmto subjektom. Ak ocenenie ponechaného podielu nie je uskutočniteľné (ako je vymedzené v štandarde IAS 8), investor uplatní požiadavky tohto IFRS na účtovanie straty ovládania na začiatku najskoršieho obdobia, v ktorom je možné uplatniť tento IFRS, ktoré môže byť bežným obdobím. Investor vykáže každý prípadný rozdiel medzi predchádzajúcou vykázanou hodnotou aktív, záväzkov a nekontrolných podielov a účtovnou hodnotou podielu investora v subjekte, do ktorého investuje, ako úpravu vlastného imania za dané obdobie. Okrem toho investor poskytne porovnávacie informácie a zverejnenia v súlade so štandardom IAS 8.
                  
               
                     C6
                  
                  
                     Odseky 23, 25, B94 a B96 až B99 sú zmeny a doplnenia štandardu IAS 27 urobené v roku 2008, ktoré sa preniesli do štandardu IFRS 10. S výnimkou prípadu, keď účtovná jednotka uplatňuje odsek C3, účtovná jednotka uplatní požiadavky uvedené v týchto odsekoch takto:
                     
                                 a)
                              
                              
                                 Účtovná jednotka neupraví priradenie zisku alebo straty za obdobia vykazovania pred prvým uplatnením zmeny a doplnenia uvedenej v odseku B94.
                              
                           
                                 b)
                              
                              
                                 Požiadavky uvedené v odsekoch 23 a B96 na účtovanie zmien vlastníckych podielov v dcérskej spoločnosti po získaní ovládania sa neuplatnia na zmeny, ku ktorým došlo predtým, ako účtovná jednotka uplatnila tieto zmeny a doplnenia po prvýkrát.
                              
                           
                                 c)
                              
                              
                                 Účtovná jednotka neupraví účtovnú hodnotu investície do bývalej dcérskej spoločnosti, ak došlo k strate ovládania predtým, ako uplatnila zmeny a doplnenia v odsekoch 25 and B97 až B99 po prvýkrát. Okrem toho účtovná jednotka neprepočíta zisk alebo stratu zo straty ovládania dcérskej spoločnosti, ku ktorým došlo predtým, ako sa zmeny a doplnenia uvedené v odsekoch 25 and B97 až B99 uplatnili po prvýkrát.
                              
                           
               
            Odkazy na IFRS 9
         
         
                     C7
                  
                  
                     Ak účtovná jednotka uplatní tento IFRS, ale zatiaľ neuplatňuje IFRS 9, každý odkaz v tomto IFRS na IFRS 9 sa považuje za odkaz na štandard IAS 39 Finančné nástroje: vykazovanie a oceňovanie.
                  
               UKONČENIE PLATNOSTI INÝCH IFRS
         
                     C8
                  
                  
                     Týmto IFRS sa nahrádzajú požiadavky týkajúce sa konsolidovanej účtovnej závierky v IAS 27 (v znení zmien a doplnení z roku 2008).
                  
               
                     C9
                  
                  
                     Týmto IFRS sa nahrádza aj SIC-12 Konsolidácia – subjekty špeciálneho určenia.
                  
               
      
         Dodatok D
         
            Zmeny a doplnenia iných IFRS
         
         
            V tomto dodatku sú uvedené zmeny a doplnenia iných IFRS, ktoré sú dôsledkom vydania tohto IFRS radou. Účtovná jednotka uplatní tieto zmeny a doplnenia na ročné obdobia začínajúce sa 1. januára 2013 alebo neskôr. Ak účtovná jednotka uplatní tento IFRS na skoršie obdobie, uplatní v tom skoršom období aj tieto zmeny a doplnenia. V zmenených a doplnených odsekoch je nový text podčiarknutý a vypustený text je preškrtnutý.
         
         
            IFRS 1   
               Prvé uplatnenie medzinárodných štandardov finančného výkazníctva
            
         
         
                     D1
                  
                  
                     Dopĺňa sa tento odsek 39I:
                     
                                 39I
                              
                              
                                 Štandardami IFRS 10 Konsolidovaná účtovná závierka a IFRS 11 Spoločné dohody, vydanými v máji 2011, sa zmenili a doplnili odseky 31, B7, C1, D1, D14 a D15 a pridal sa odsek D31. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D2
                  
                  
                     V dodatku B sa odsek B7 mení a dopĺňa takto:
                     
                                 B7
                              
                              
                                 Prvouplatňovateľ uplatní tieto požiadavky štandardu IFRS 10 prospektívne od dátumu prechodu na štandardy IFRS:
                                 
                                             a)
                                          
                                          
                                             požiadavka uvedená v odseku B94, že celkový komplexný výsledok je priradený vlastníkom materskej spoločnosti a nekontrolným podielom, aj keď by to malo za následok mínusový zostatok nekontrolných podielov,
                                          
                                       
                                             b)
                                          
                                          
                                             požiadavky uvedené v odsekoch 23 a B93 o účtovaní zmien vlastníckeho podielu materskej spoločnosti v dcérskej spoločnosti, ktoré nemajú za následok stratu kontroly a
                                          
                                       
                                             c)
                                          
                                          
                                             požiadavky uvedené v odsekoch B97 až B99 o účtovaní straty kontroly nad dcérskou spoločnosťou a súvisiace požiadavky odseku 8A štandardu IFRS 5 Dlhodobý majetok držaný na predaj a ukončené činnosti.
                                          
                                       Ak sa však prvouplatňovateľ rozhodne uplatňovať IFRS 3 spätne na minulé podnikové kombinácie, uplatní aj štandard IFRS 10 v súlade s odsekom C1 tohto štandardu.
                              
                           
               
                     D3
                  
                  
                     V dodatku C sa odsek C1 mení a dopĺňa takto:
                     
                                 C1
                              
                              
                                 Prvouplatňovateľ sa môže rozhodnúť, že nebude uplatňovať štandard IFRS 3 spätne na minulé podnikové kombinácie (podnikové kombinácie, ktoré sa uskutočnili pred dátumom prechodu na IFRS). Ak však prvouplatňovateľ prehodnotí akúkoľvek podnikovú kombináciu tak, aby bola v súlade so štandardom IFRS 3, prehodnotí aj všetky neskoršie podnikové kombinácie a súčasne od toho istého dátumu uplatní IFRS 10. Ak si napríklad prvouplatňovateľ zvolí zmenu vykazovania podnikovej kombinácie, ku ktorej došlo 30. júna 20X6, zmení sa vykazovanie všetkých podnikových kombinácií, ku ktorým došlo medzi 30. júnom 20X6 a dátumom prechodu na štandardy IFRS, a od 30. júna 20X6 uplatní aj štandard IFRS 10.
                              
                           
               
            IFRS 2   
               Platby na základe podielov
            
         
         
                     D4
                  
                  
                     Dopĺňa sa tento odsek 63A:
                     
                                 63A
                              
                              
                                 Štandardom IFRS 10 Konsolidovaná účtovná závierka, vydaným v máji 2011, sa zmenil a doplnil odsek 5 a dodatok A. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           V dodatku A sa poznámka pod čiarou k definícii „dohoda o zaplatení na základe podielov“ mení a dopĺňa takto:
                     
                                 *
                              
                              
                                 „Skupina" je v dodatku A štandardu IFRS 10 Konsolidovaná účtovná závierka vymedzená ako „materská spoločnosť a jej dcérske spoločnosti" z pohľadu najvyššej materskej spoločnosti vykazujúcej účtovnej jednotky.
                              
                           
               
            IFRS 3   
               Podnikové kombinácie
            
         
         
                     D5
                  
                  
                     Odsek 7 sa mení a dopĺňa a pridáva sa tento odsek 64E:
                     
                                 7
                              
                              
                                 Návod uvedený v štandarde IFRS 10 Konsolidovaná účtovná závierka sa používa na identifikovanie nadobúdateľa – účtovnej jednotky, ktorá ovládne inú účtovnú jednotku, t. j. nadobúdaný subjekt. Ak došlo k podnikovej kombinácii, ale uplatnenie návodu uvedeného v štandarde IFRS 10 jasne nenaznačuje, ktorá z kombinujúcich sa účtovných jednotiek je nadobúdateľom, pri tomto určovaní sa berú do úvahy faktory uvedené v odsekoch B14 až B18.
                              
                           
                                 64E
                              
                              
                                 Štandardom IFRS 10, vydaným v máji 2011, sa zmenili a doplnili odseky 7, B13, B63 písm. e) a dodatok A. Účtovná jednotka uplatní tieto zmeny a doplnenia pri uplatňovaní štandardu IFRS 10.
                              
                           
               
                     D6
                  
                  
                     [Neuplatňuje sa na požiadavky]
                  
               
                     D7
                  
                  
                     V dodatku A sa vymedzenie pojmu „ovládanie“ vypúšťa.
                  
               
                     D8
                  
                  
                     V dodatku B sa odsek B13 a odsek B63 písm. e) menia a dopĺňajú takto:
                     
                                 B13
                              
                              
                                 Návod uvedený v štandarde IFRS 10 Konsolidovaná účtovná závierka sa používa na identifikovanie nadobúdateľa – účtovnej jednotky, ktorá ovládne nadobúdaný subjekt. Ak došlo k podnikovej kombinácii, ale uplatnenie návodu uvedeného v štandarde IFRS 10 jasne nenaznačuje, ktorá z kombinujúcich sa účtovných jednotiek je nadobúdateľom, pri tomto určovaní sa berú do úvahy faktory uvedené v odsekoch B14 až B18.
                              
                           
                                 B63
                              
                              
                                 Medzi príklady iných štandardov IFRS, v ktorých sa poskytuje návod na následné oceňovanie a účtovanie nadobudnutých aktív a prevzatých alebo vzniknutých záväzkov v rámci podnikovej kombinácie, patria:
                                 
                                             a)
                                          
                                          
                                             …
                                          
                                       
                                             e)
                                          
                                          
                                             IFRS 10 poskytuje návod na účtovanie zmien vlastníckych podielov materskej spoločnosti v dcérskej spoločnosti po dosiahnutí ovládania.
                                          
                                       
                           
               
            IFRS 7   
               Finančné nástroje: zverejnenia
            
         
         
                     D9
                  
                  
                     Odsek 3 písm. a) sa mení a dopĺňa a pridáva sa tento odsek 44O:
                     
                                 3
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IAS 39, v takých prípadoch ….
                                          
                                       
                           
                                 44O
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa mení a dopĺňa odsek 3. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRS 9   
               Finančné nástroje (v znení vydanom v novembri 2009)
         
         
                     D10
                  
                  
                     Dopĺňa sa tento odsek 8.1.2:
                     
                                 8.1.2
                              
                              
                                 Štandardmi IFRS 10 Konsolidovaná účtovná závierka a IFRS 11 Spoločné dohody, vydanými v máji 2011, sa zmenil a doplnil odsek C8 a zrušili sa nadpisy nad odsekom C18 a odsekmi C18 až C23. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D11
                  
                  
                     V dodatku C sa odseky C18 a C19 a nadpisy nad odsekmi C18 a C19 vypúšťajú a odsek C8 sa mení a dopĺňa takto:
                     
                                 C83
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch a spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo spoločnom podniku použitím štandardov IAS 39 a IFRS 9, v takých prípadoch ….
                                          
                                       
                           
               
            IFRS 9   
               Finančné nástroje (v znení vydanom v októbri 2010)
         
         
                     D12
                  
                  
                     Odsek 3.2.1 sa mení a dopĺňa a pridáva sa tento odsek 7.1.2:
                     
                                 3.2.1
                              
                              
                                 V konsolidovanej účtovnej závierke sa odseky 3.2.2 až 3.2.9, B3.1.1, B3.1.2 a B3.2.1 až B3.2.17 uplatňujú na konsolidovanej úrovni. Preto účtovná jednotka najskôr vykoná konsolidáciu všetkých dcérskych spoločností v súlade so štandardom IFRS 10 Konsolidovaná účtovná závierka a potom uplatní uvedené odseky na výslednú skupinu.
                              
                           
                                 7.1.2
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 3.2.1, B3.2.1 až B3.2.3, B4.3.12 písm. c), B5.7.15, C11 a C30 a zrušili sa odseky C23 až C28 a súvisiace nadpisy. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D13
                  
                  
                     V dodatku B sa odseky B3.2.1 až B3.2.3 a B5.7.15 menia a dopĺňajú takto:
                     V odseku B3.2.1 sa vypúšťa text „(vrátane všetkých SPE)“ v prvom rámčeku diagramu.
                     
                                 B3.2.2
                              
                              
                                 K situácii opísanej v odseku 3.2.4 písm. b) (ak si účtovná jednotka ponechá zmluvné práva na príjem peňažných tokov z finančného aktíva, avšak prevezme zmluvný záväzok platiť peňažné toky v prospech jedného alebo viacerých príjemcov) dochádza napríklad vtedy, ak účtovná jednotka je trust a vydáva investorom podiely na úžitkoch z podkladových finančných aktív, ktoré vlastní, a poskytuje obsluhu pre tieto finančné aktíva. V takom prípade, ak sú splnené podmienky uvedené v odsekoch 3.2.5 a 3.2.6, spĺňajú finančné aktíva podmienky na ukončenie vykazovania.
                              
                           
                                 B3.2.3
                              
                              
                                 V rámci uplatňovania odseku 3.2.5 by účtovná jednotka mohla napríklad byť pôvodcom vzniku finančného aktíva, alebo by mohla byť skupinou, ktorá zahŕňa , ktorá nadobudla finančné aktívum a prevádza peňažné toky na nespriaznených investorov, ktorí sú treťou stranou.
                              
                           
                                 B5.7.15
                              
                              
                                 Ďalej sú uvedené príklady rizika výkonnosti aktív:
                                 
                                             a)
                                          
                                          
                                             …
                                          
                                       
                                             b)
                                          
                                          
                                             záväzok vydaný štruktúrovanou účtovnou jednotkou s týmito vlastnosťami. Účtovná jednotka je právne izolovaná, takže aktíva účtovnej jednotky sú vyhradené výlučne v prospech jej investorov, dokonca aj v prípade konkurzu. Účtovná jednotka nevstupuje do žiadnej inej transakcie a aktíva účtovnej jednotky nie je možné zaťažiť hypotékou. Sumy sú splatné investorom účtovnej jednotky len vtedy, keď vyhradené aktíva vytvárajú peňažné toky. Preto, …
                                          
                                       
                           
               
                     D14
                  
                  
                     V dodatku C sa vypúšťajú odseky C23 a C24 a nadpis nad odsekom C23, a odseky C11 a C30 sa menia a dopĺňajú takto:
                     
                                 C11
                              
                              
                                 3
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IFRS 9, v takých prípadoch ….
                                          
                                       
                           
                                 C30
                              
                              
                                 
                                    4
                                 
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             
                                                a)
                                             
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IFRS 9, v takých prípadoch ….
                                             
                                          
                                       
                           
               
            IAS 1   
               Prezentácia účtovnej závierky
            
         
         
                     D15
                  
                  
                     Odseky 4 a 123 sa menia a dopĺňajú a vkladá sa tento odsek 139H:
                     
                                 4
                              
                              
                                 Tento štandard sa nevzťahuje na štruktúru a obsah účtovnej závierky v priebehu účtovného roka v skrátenej štruktúre, ktorá sa pripravuje v súlade so štandardom IAS 34 Finančné vykazovanie v priebehu účtovného roka. Na takúto účtovnú závierku sa však vzťahujú odseky 15 až 35. Tento štandard sa vzťahuje rovnako na všetky účtovné jednotky vrátane tých, ktoré prezentujú konsolidované účtovné závierky v súlade so štandardom IFRS 10 Konsolidovaná účtovná závierka, a tých, ktoré prezentujú individuálne účtovné závierky v súlade so štandardom IAS 27 Individuálna účtovná závierka.
                              
                           
                                 123
                              
                              
                                 Okrem hodnotení zahŕňajúcich odhady robí manažment v procese uplatňovania účtovných politík účtovnej jednotky aj rôzne úsudky, ktoré môžu mať významný vplyv na sumy, ktoré vykazuje v účtovnej závierke. Manažment napríklad robí úsudky pri určovaní:
                                 
                                             a)
                                          
                                          
                                             …
                                          
                                       
                                             b)
                                          
                                          
                                             kedy sa všetky významné riziká a odmeny súvisiace s vlastníctvom finančných aktív a prenajímaného majetku vo významnej miere prevedú na iné účtovné jednotky, a
                                          
                                       
                                             c)
                                          
                                          
                                             či určité predaje tovaru sú vo svojej podstate dohodami o financovaní, a teda nevytvárajú výnosy.
                                          
                                       
                                             
                                          
                                          
                                             
                                          
                                       
                           
                                 139H
                              
                              
                                 Štandardmi IFRS 10 a IFRS 12, vydanými v máji 2011, sa zmenili a doplnili odseky 4, 119, 123 a 124. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 12.
                              
                           
               
            IAS 7   
               Výkaz peňažných tokov
            
         
         
                     D16
                  
                  
                     Odsek 42B sa mení a dopĺňa a pridáva sa tento odsek 57:
                     
                                 42B
                              
                              
                                 Zmeny vlastníckych podielov v dcérskej spoločnosti, ktoré nemajú za následok stratu kontroly, ako napríklad následný nákup alebo predaj nástrojov vlastného imania dcérskej spoločnosti materskou spoločnosťou, sa účtujú ako transakcie s vlastným imaním (pozri štandard IFRS 10 Konsolidovaná účtovná závierka). Preto …
                              
                           
                                 57
                              
                              
                                 Štandardmi IFRS 10 a IFRS 11 Spoločné dohody, vydaným v máji 2011, sa zmenili a doplnili odseky 37, 38 a 42B a zrušil sa odsek 50 písm. b). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 21   
               Vplyvy zmien kurzov cudzích mien
            
         
         
                     D17
                  
                  
                     [Neuplatňuje sa na požiadavky]
                  
               
                     D18
                  
                  
                     Odseky 19, 45 a 46 sa menia a dopĺňajú a vkladá sa tento odsek 60F:
                     
                                 19
                              
                              
                                 Tento štandard takisto povoľuje samostatnej účtovnej jednotke pripravujúcej účtovnú závierku alebo účtovnej jednotke pripravujúcej individuálnu účtovnú závierku v súlade s IAS 27 Individuálna účtovná závierka, aby prezentovali svoju účtovnú závierku v akejkoľvek mene (alebo menách). Ak …
                              
                           
                                 45
                              
                              
                                 Zahrnutie výsledkov a finančnej situácie zahraničnej prevádzky do výsledkov a finančnej situácie vykazujúcej účtovnej jednotky sa riadi bežnými konsolidačnými postupmi, ako je eliminácia vnútroskupinových zostatkov a vnútroskupinových transakcií dcérskej spoločnosti (pozri štandard IFRS 10 Konsolidovaná účtovná jednotka). Avšak, …
                              
                           
                                 46
                              
                              
                                 Ak je účtovná závierka zahraničnej prevádzky zostavená k odlišnému dátumu vykazovania, ako je dátum vykazujúcej účtovnej jednotky, zahraničná prevádzka často zostavuje dodatočné výkazy k rovnakému dátumu, ako je dátum účtovnej závierky vykazujúcej účtovnej jednotky. Keď sa tak nestane, štandard IFRS 10 umožňuje použiť iný dátum, pokiaľ nie je rozdiel väčší ako tri mesiace a vykonajú sa úpravy zohľadňujúce účinky všetkých významných transakcií alebo iných udalostí, ku ktorým dôjde medzi jednotlivými dátumami. V takom prípade sa aktíva a záväzky zahraničnej prevádzky prepočítajú výmenným kurzom k dátumu konca obdobia vykazovania zahraničnej prevádzky. Úpravy so zreteľom na podstatné zmeny výmenných kurzov sa vykonajú až do konca obdobia vykazovania vykazujúcej účtovnej jednotky v súlade so štandardom IFRS 10. To isté …
                              
                           
                                 60F
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odsek 3 písm. b a odseky 8, 11, 18, 19, 33, 44 až 46 a 48A. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 24   
               Zverejnenia o spriaznených osobách
            
         
         
                     D19
                  
                  
                     Odsek 3 sa mení a dopĺňa takto:
                     
                                 
                                    3
                                 
                              
                              
                                 
                                    Tento štandard vyžaduje zverejnenie vzťahov, transakcií a neuhradených zostatkov so spriaznenými osobami, vrátane záväzkov, v konsolidovanej a individuálnej účtovnej závierke materskej spoločnosti alebo investorov, ktorí spoločne ovládajú alebo majú podstatný vplyv nad subjektom, do ktorého investujú, prezentovanej v súlade so štandardom IFRS 10 Konsolidovaná účtovná závierka a IAS 27 Individuálna účtovná závierka. Tento štandard sa uplatňuje aj na individuálne účtovné závierky.
                                 
                              
                           V odseku 9 sa vypúšťa vymedzenie pojmov „ovládanie“, „spoločné ovládanie“ a „podstatný vplyv“ a vkladá sa táto veta:
                     
                        Pojmy „ovládanie“, „spoločné ovládanie“ a „podstatný vplyv“ sú vymedzené v štandarde IFRS 10, IFRS 11 Spoločné dohody a IAS 28 Podiely v pridružených podnikoch a spoločných podnikoch a v tomto štandarde sa používajú v zmysle vymedzenom v uvedených štandardoch IFRS.
                     
                     Dopĺňa sa tento odsek 28A:
                     
                                 28A
                              
                              
                                 Štandardmi IFRS 10, IFRS 11 Spoločné dohody a IFRS 12, vydanými v máji 2011, sa zmenili a doplnili odseky 3, 9, 11 písm. b), 15, 19 písm. b) a e) a 25. Účtovná jednotka uplatní tieto zmeny a doplnenia pri uplatňovaní štandardov IFRS 10, IFRS 11 a IFRS 12.
                              
                           
               
            IAS 27   
               Konsolidovaná a individuálna účtovná závierka
            
         
         
                     D20
                  
                  
                     V štandarde IAS 27 Konsolidovaná a individuálna účtovná závierka sa vypúšťajú požiadavky týkajúce sa konsolidovanej účtovnej závierky a presúvajú sa, kde to prichádza do úvahy, do štandardu IFRS 10. Požiadavky na účtovanie a zverejňovanie pre individuálnu účtovnú závierku ostávajú v štandarde IAS 27, názov sa mení na Individuálna účtovná závierka, zvyšné odseky sú chronologicky prečíslované, rozsah pôsobnosti sa upravuje a vykonali sa ďalšie redakčné zmeny. Požiadavky na účtovanie a zverejňovanie, ktoré zostali v štandarde IAS 27 (v znení zmien a doplnení z roku 2011) sa takisto aktualizujú tak, aby odrážali usmernenia k štandardom IFRS 10, IFRS 11, IFRS 12 a IAS 28 (v znení zmien a doplnení z roku 2011). Podrobné informácie o zoradení odsekov v štandarde IAS 27 (v znení zmien a doplnení z roku 2008) sú uvedené v tabuľke zhody, ktorá tvorí prílohu štandardu IAS 27 (v znení zmien a doplnení z roku 2011).
                  
               
            IAS 32   
               Finančné nástroje: prezentácia
            
         
         
                     D21
                  
                  
                     Odsek 4 písm. a) sa mení a dopĺňa a vkladá sa tento odsek 97I:
                     
                                 
                                    4
                                 
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             
                                                a)
                                             
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo spoločnom podniku použitím štandardu IAS 39…
                                             
                                          
                                       
                           
                                 97I
                              
                              
                                 Štandardmi IFRS 10 a IFRS 11, vydanými v máji 2011, sa zmenili a doplnili odseky 4 písm. a) a AG29. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D22
                  
                  
                     V dodatku sa odsek AG29 mení a dopĺňa takto:
                     
                                 AG29
                              
                              
                                 V konsolidovanej účtovnej závierke účtovná jednotka prezentuje nekontrolné podiely – t. j. podiely iných strán na vlastnom imaní a príjme jej dcérskych spoločností – v súlade so štandardmi IAS 1 a IFRS 10. Keď…
                              
                           
               
            IAS 33   
               Zisk na akciu
            
         
         
                     D23
                  
                  
                     Odsek 4 sa mení a dopĺňa a vkladá sa tento odsek 74B:
                     
                                 
                                    4
                                 
                              
                              
                                 
                                    Ak účtovná jednotka prezentuje aj konsolidovanú účtovnú závierku aj individuálnu účtovnú závierku zostavené v súlade so štandardom IFRS 10 Konsolidovaná účtovná závierka, resp. IAS 27 Individuálna účtovná závierka, zverejnenia požadované týmto štandardom sa musia prezentovať len na základe konsolidovaných informácií. …
                                 
                              
                           
                                 74B
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 4, 40 a A11. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 36   
               Zníženie hodnoty majetku
            
         
         
                     D24
                  
                  
                     Odsek 4 písm. a) sa mení a dopĺňa a vkladá sa tento odsek 140H:
                     
                                 4
                              
                              
                                 Tento štandard sa vzťahuje na finančné aktíva klasifikované ako:
                                 
                                             a)
                                          
                                          
                                             dcérske spoločnosti, ako sú vymedzené v štandarde IFRS 10 Konsolidovaná účtovná závierka,
                                          
                                       
                                             b)
                                          
                                          
                                             …
                                          
                                       
                           
                                 140H
                              
                              
                                 Štandardmi IFRS 10 a IFRS 11, vydanými v máji 2011, sa zmenil a doplnil odsek 4, nadpis nad odsekom 12 písm. h) a odsek 12 písm. h). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D25
                  
                  
                     [Neuplatňuje sa na požiadavky]
                  
               
            IAS 38   
               Nehmotný majetok
            
         
         
                     D26
                  
                  
                     Odsek 3 písm. e) sa mení a dopĺňa a vkladá sa tento odsek 130F:
                     
                                 3
                              
                              
                                 Ak sa v inom štandarde predpisuje spôsob účtovania konkrétneho druhu nehmotného majetku, účtovná jednotka uplatní daný štandard namiesto tohto štandardu. Napríklad tento štandard sa neuplatňuje na:
                                 
                                             a)
                                          
                                          
                                             …
                                          
                                       
                                             b)
                                          
                                          
                                             finančné aktíva, ako sú vymedzené v štandarde IAS 32. Vykazovanie a oceňovanie niektorých finančných aktív je predmetom štandardu IFRS 10 Konsolidovaná účtovná závierka, IAS 27 Individuálna účtovná závierka, IAS 28 Podiely v pridružených podnikoch a spoločných podnikoch,
                                          
                                       
                                             f)
                                          
                                          
                                             …
                                          
                                       
                           
                                 130F
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa mení a dopĺňa odsek 3 písm. e). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 39   
               Finančné nástroje: vykazovanie a oceňovanie (v znení zmien a doplnení z októbra 2009)
         
         
                     D27
                  
                  
                     Odsek 2 písm. a) a odsek 15 sa menia a dopĺňajú a vkladá sa tento odsek 103P:
                     
                                 2
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             a)
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. Účtovné jednotky však uplatňujú tento štandard na podiely v dcérskej spoločnosti, pridruženom podniku alebo spoločnom podniku, ktoré sa podľa štandardov IAS 27 alebo IAS 28  účtujú v súlade s týmto štandardom. …
                                             
                                          
                                       
                           
                                 15
                              
                              
                                 V konsolidovanej účtovnej závierke sa odseky 16 až 23 a dodatok A odseky AG34 až AG52 uplatňujú na konsolidovanej úrovni. Preto účtovná jednotka najskôr vykoná konsolidáciu všetkých dcérskych spoločností v súlade so štandardom IFRS 10 a následne uplatní odseky 16 až 23 a dodatok A odseky AG34 až AG52 na výslednú skupinu.
                              
                           
                                 103P
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 2 písm. a), 15, AG3, AG36 až AG38 a AG41 písm. a). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D28
                  
                  
                     V dodatku A sa odseky AG36 až AG38 menia a dopĺňajú takto:
                     V odseku AG36 sa vypúšťa text „(vrátane všetkých SPE)“ v prvom rámčeku diagramu.
                     
                                 AG37
                              
                              
                                 K situácii opísanej v odseku 18 písm. b) (ak si účtovná jednotka ponechá zmluvné práva na príjem peňažných tokov z finančného aktíva, avšak prevezme zmluvný záväzok platiť peňažné toky v prospech jedného alebo viacerých príjemcov) dochádza napríklad vtedy, ak účtovná jednotka je trust a vydáva investorom podiely na úžitkoch z podkladových finančných aktív, ktoré vlastní, a poskytuje obsluhu pre tieto finančné aktíva. V takom prípade, ak sú splnené podmienky uvedené v odsekoch 19 a 20, spĺňajú finančné aktíva podmienky na ukončenie vykazovania.
                              
                           
                                 AG38
                              
                              
                                 V rámci uplatňovania odseku 19 by účtovná jednotka mohla napríklad byť pôvodcom vzniku finančného aktíva alebo by mohla byť skupinou, ktorá zahŕňa dcérsku spoločnosť, ktorá nadobudla finančné aktívum a prevádza peňažné toky na nespriaznených investorov, ktorí sú treťou stranou.
                              
                           
               
            IFRIC 5   
               Práva na podiely z fondov určených na ukončenie prevádzky, recykláciu a na obnovu životného prostredia
            
         
         
                     D29
                  
                  
                     V časti „odkazy“ sa vypúšťajú odkazy na štandardy IAS 27 a IAS 31, odkaz na štandard IAS 28 sa mení a dopĺňa takto: „IAS 28 Podiely v pridružených podnikoch a spoločných podnikoch“ a vkladajú sa odkazy na štandardy IFRS 10 Konsolidovaná účtovná závierka a IFRS 11 Spoločné dohody.
                     Odsek 8 sa mení a dopĺňa a vkladá sa tento odsek 14B:
                     
                                 8
                              
                              
                                 Prispievateľ stanoví, či fond ovláda, spoločne ovláda alebo má v ňom podstatný vplyv s odkazom na štandardy IFRS 10, IFRS 11 a IAS 28. Ak áno, prispievateľ postupuje pri účtovaní svojho podielu vo fonde v súlade s uvedenými štandardmi.
                              
                           
                                 14B
                              
                              
                                 Štandardmi IFRS 10 a IFRS 11, vydanými v máji 2011, sa zmenili a doplnili odseky 8 a 9. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRIC 17   
               Rozdelenia nepeňažných aktív vlastníkom
            
         
         
                     D30
                  
                  
                     V časti "Odkazy" sa vkladá odkaz na štandard „IFRS 10 Konsolidovaná účtovná závierka".
                     Odsek 7 sa mení a dopĺňa a vkladá sa tento odsek 19:
                     
                                 7
                              
                              
                                 Podľa odseku 5 sa táto interpretácia neuplatní, keď účtovná jednotka rozdelí niektoré svoje vlastnícke podiely v dcérskej spoločnosti, ale ponechá si kontrolu nad dcérskou spoločnosťou. Keď rozdelenie podielov účtovnou jednotkou má za následok vykázanie nekontrolného podielu v dcérskej spoločnosti účtovnou jednotkou, účtuje toto rozdelenie v súlade so štandardom IFRS 10.
                              
                           
                                 19
                              
                              
                                 Štandardom IFRS 10, vydaným v máji 2011, sa mení a dopĺňa odsek 7. Účtovná jednotka uplatní tieto zmeny a doplnenia pri uplatňovaní štandardu IFRS 10.
                              
                           
               
      
         MEDZINÁRODNÝ ŠTANDARD FINANČNÉHO VÝKAZNÍCTVA 11
      
      
         
            Spoločné dohody
         
      
      CIEĽ
      
                  
                     1
                  
               
               
                  Cieľom tohto IFRS je stanoviť zásady finančného vykazovania pre účtovné jednotky, ktoré majú záujem o dohody, ktoré sú ovládané spoločne (t. j. spoločné dohody).
               
            
         Plnenie cieľa
      
      
                  2
               
               
                  Na splnenie cieľa v odseku 1 sa v tomto IFRS vymedzuje spoluovládanie a vyžaduje sa, aby účtovná jednotka, ktorá je stranou spoločnej dohody, určila typ spoločnej dohody, na ktorej sa podieľa, posúdením svojich práv a povinností a aby účtovala tieto práva a povinnosti v súlade s týmto typom spoločnej dohody.
               
            ROZSAH PÔSOBNOSTI
      
                  
                     3
                  
               
               
                  Tento IFRS uplatňujú všetky účtovné jednotky, ktoré sú stranou spoločnej dohody.
               
            SPOLOČNÉ DOHODY
      
                  
                     4
                  
               
               
                  Spoločná dohoda je dohoda, ktorú spoluovládajú dve alebo viaceré strany.
               
            
                  
                     5
                  
               
               
                  Spoločná dohoda má tieto charakteristiky:
                  
                              a)
                           
                           
                              
                                 Strany sú viazané zmluvnou dohodou (pozri odsek B2 až B4).
                              
                           
                        
                              b)
                           
                           
                              
                                 Zmluvná dohoda umožňuje dvom alebo viacerým stranám spoluovládať dohodu (pozri odseky 7 až 13).
                              
                           
                        
            
                  
                     6
                  
               
               
                  Spoločnou dohodou môže byť buď spoločná prevádzka alebo spoločný podnik.
                  
               
            
         Spoluovládanie
      
      
                  
                     7
                  
               
               
                  Spoluovládanie je zmluvne dohodnuté podieľanie sa na ovládaní dohody, ktoré existuje len v prípade, keď si rozhodnutia o relevantných činnostiach vyžadujú jednomyseľný súhlas strán, ktoré sa na tomto spoluovládaní podieľajú.
               
            
                  8
               
               
                  Účtovná jednotka, ktorá je stranou dohody, posúdi, či zmluvná dohoda umožňuje všetkým stranám alebo skupine strán ovládať dohodu spoločne. Všetky strany alebo skupina strán ovládajú dohodu spoločne, keď musia konať spoločne pri riadení činností, ktoré významne ovplyvňujú výnosy z dohody (t. j. relevantné činnosti).
               
            
                  9
               
               
                  Keď sa určí, že všetky strany alebo skupina strán ovládajú dohodu spoločne, spoluovládanie existuje len vtedy, keď si rozhodnutia o relevantných činnostiach vyžadujú jednomyseľný súhlas strán, ktoré ovládajú dohodu spoločne.
               
            
                  10
               
               
                  Pri spoločnej dohode žiadna zo strán neovláda dohodu sama. Strana, ktorá spoluovláda dohodu, môže zabrániť ktorejkoľvek z ostatných strán alebo skupine strán, aby ovládali dohodu.
               
            
                  11
               
               
                  Dohoda môže byť spoločnou dohodou dokonca aj vtedy, keď nie všetky jej strany dohodu spoluovládajú. V tomto IFRS sa rozlišuje medzi stranami, ktoré spoluovládajú spoločnú dohodu (spoloční prevádzkovatelia alebo spoločníci) a strany, ktoré sa podieľajú na spoločnej dohode, ale nepodieľajú sa na spoluovládaní.
               
            
                  12
               
               
                  Pri posudzovaní, či všetky strany alebo skupina strán spoluovládajú dohodu, bude účtovná jednotka musieť uplatniť úsudok. Účtovná jednotka to posúdi zvážením všetky skutočností a okolností (pozri odseky B5 až B11).
               
            
                  13
               
               
                  Ak sa skutočnosti a okolnosti zmenia, účtovná jednotka opätovne posúdi, či stále dohodu spoluovláda.
               
            
         Typy spoločných dohôd
      
      
                  
                     14
                  
               
               
                  Účtovná jednotka určí typ spoločnej dohody, na ktorej sa podieľa. Klasifikácia spoločnej dohody ako spoločnej prevádzky alebo spoločného podniku závisí od práv a povinností strán dohody.
               
            
                  
                     15
                  
               
               
                  Spoločná prevádzka je spoločná dohoda, pri ktorej strany, ktoré dohodu spoluovládajú, majú práva na aktíva a povinnosti spojené so záväzkami súvisiacimi s dohodou. Tieto strany sa nazývajú spoloční prevádzkovatelia.
               
            
                  
                     16
                  
               
               
                  Spoločný podnik je spoločná dohoda, pri ktorej strany, ktoré dohodu spoluovládajú, majú práva na čisté aktíva, súvisiace s dohodou. Tieto strany sa nazývajú spoločníci.
               
            
                  17
               
               
                  Pri posudzovaní, či je spoločná dohoda spoločnou prevádzkou alebo spoločným podnikom, uplatní účtovná jednotka úsudok. Účtovná jednotka určí typ spoločnej dohody, na ktorej sa podieľa, posúdením svojich práv a povinností vyplývajúcich z dohody. Účtovná jednotka posúdi svoje práva a povinnosti zvážením štruktúry a právnej formy dohody, podmienok dohodnutých stranami v zmluvnej dohode, a keď to prichádza do úvahy, aj ostatných skutočností a okolností (pozri odseky B12 až B33).
               
            
                  18
               
               
                  Niekedy sú strany viazané rámcovou dohodou, ktorá stanovuje všeobecné zmluvné podmienky vykonávania jednej alebo viacerých činností. V rámcovej dohode sa môže stanoviť, že strany uzavrú rozličné spoločné dohody na riešenie špecifických činností, ktoré tvoria súčasť dohody. Dokonca aj keď sa tieto spoločné dohody týkajú tej istej rámcovej dohody, ich typ sa môže líšiť, keď sa líšia práva a povinnosti strán pri vykonávaní rozličných činností, ktoré sa riešia v rámcovej dohode. Z toho vyplýva, že spoločné prevádzky a spoločné podniky môžu existovať súčasne, keď strany vykonávajú rozličné činnosti, ktoré tvoria súčasť tej istej rámcovej dohody.
               
            
                  19
               
               
                  Ak sa skutočnosti a okolnosti zmenia, účtovná jednotka opätovne posúdi, či sa zmenil typ spoločnej dohody, na ktorej sa podieľa.
               
            ÚČTOVNÁ ZÁVIERKA STRÁN SPOLOČNEJ DOHODY
      
         Spoločné prevádzky
      
      
                  
                     20
                  
               
               
                  Spoločný prevádzkovateľ vykáže v súvislosti so svojim podielom na spoločnej prevádzke:
                  
                              a)
                           
                           
                              
                                 svoje aktíva vrátane svojho podielu na akýchkoľvek aktívach vlastnených spoločne,
                              
                           
                        
                              b)
                           
                           
                              
                                 svoje záväzky vrátane svojho podielu na akýchkoľvek záväzkoch vzniknutých spoločne,
                              
                           
                        
                              c)
                           
                           
                              
                                 svoj výnos z predaja svojho podielu produkcie zo spoločnej prevádzky,
                              
                           
                        
                              d)
                           
                           
                              
                                 svoj podiel na výnose z predaja produkcie spoločnou prevádzkou a
                              
                           
                        
                              e)
                           
                           
                              
                                 svoje náklady vrátane svojho podielu na nákladoch vynaložených spoločne.
                              
                           
                        
            
                  21
               
               
                  Spoločný prevádzkovateľ účtuje aktíva, záväzky, výnosy a náklady týkajúce sa jeho podielu v spoločnej prevádzke v súlade so štandardom IFRS uplatniteľnými na konkrétne aktíva, záväzky, výnosy a náklady.
               
            
                  22
               
               
                  Účtovanie transakcií, ako je predaj, vklad alebo nákup aktív medzi účtovnou jednotkou a spoločnou prevádzkou, v ktorej je spoločným prevádzkovateľom, je špecifikované v odsekoch B34 až B37.
               
            
                  23
               
               
                  Strana, ktorá sa podieľa na spoločnej prevádzke, ale túto spoločnú prevádzku spoločne neovláda, taktiež účtuje svoj podiel na spoločnej dohode v súlade s odsekmi 20 až 22, ak táto zmluvná strana má práva na aktíva a povinnosti spojené so záväzkami týkajúce sa spoločnej prevádzky. Ak strana, ktorá sa podieľa na spoločnej prevádzke, ale ju neovláda spoločne s inými, nemá práva na aktíva a povinnosti spojené so záväzkami týkajúce sa spoločnej prevádzky, účtuje svoj podiel v spoločnej prevádzke v súlade so štandardmi IFRS, ktoré sa na tento podiel uplatňujú.
               
            
         Spoločné podniky
      
      
                  
                     24
                  
               
               
                  Spoločník vykáže svoj podiel v spoločnom podniku ako investíciu a túto investíciu účtuje použitím metódy vlastného imania v súlade so štandardom IAS 28 Podiely v pridružených podnikoch a spoločných podnikoch, pokiaľ sa na túto účtovnú jednotku nevzťahuje výnimka z uplatňovania metódy vlastného imania, ako sa špecifikuje v uvedenom štandarde.
               
            
                  25
               
               
                  Strana, ktorá sa podieľa na spoločnom podniku, ale ho neovláda spoločne, účtuje svoj podiel na dohode v súlade so štandardom IFRS 9 Finančné nástroje, pokiaľ nemá podstatný vplyv nad spoločným podnikom, v opačnom prípade účtuje svoj podiel v súlade so štandardom IAS 28 (v znení zmenenom a doplnenom v roku 2011).
               
            INDIVIDUÁLNA ÚČTOVNÁ ZÁVIERKA
      
                  
                     26
                  
               
               
                  V individuálnej účtovnej závierke spoločný prevádzkovateľ alebo spoločník účtujú svoj podiel v:
                  
                              a)
                           
                           
                              
                                 spoločnej prevádzke v súlade s odsekmi 20 až 22,
                              
                           
                        
                              b)
                           
                           
                              
                                 spoločnom podniku v súlade s odsekom 10 štandardu IAS 27 Individuálna účtovná závierka.
                                 
                              
                           
                        
            
                  
                     27
                  
               
               
                  V individuálnej účtovnej závierke strana, ktorá sa podieľa na spoločnej dohode, ale ju spoločne neovláda, účtuje svoj podiel v:
                  
                              a)
                           
                           
                              
                                 spoločnej prevádzke v súlade s odsekom 23,
                              
                           
                        
                              b)
                           
                           
                              
                                 spoločnom podniku v súlade so štandardom IFRS 9, pokiaľ nemá účtovná jednotka významný vplyv nad spoločným podnikom, v opačnom prípade uplatní odsek 10 štandardu IAS 27 (v znení zmenenom a doplnenom v roku 2011).
                              
                           
                        
            
         Dodatok A
         
            Vymedzenie pojmov
         
         
            Tento dodatok je neoddeliteľnou súčasťou tohto IFRS.
         
         
                     Spoločná dohoda
                  
                  
                     Dohoda, ktorú spoluovládajú dve alebo viaceré strany.
                  
               
                     Spoluovládanie
                  
                  
                     Zmluvne dohodnuté podieľanie sa na ovládaní dohody, ktorá existuje len v prípade, keď si rozhodnutia o relevantných činnostiach vyžadujú jednomyseľný súhlas strán, ktoré sa na tomto spoločnom ovládaní podieľajú.
                  
               
                     Spoločná prevádzka
                  
                  
                     
                        Spoločná dohoda, pri ktorej strany, ktoré spoluovládajú dohodu, majú práva na aktíva a povinnosti spojené so záväzkami súvisiacimi s dohodou.
                  
               
                     Spoločný prevádzkovateľ
                  
                  
                     Strana spoločnej prevádzky, ktorá spoluovláda túto spoločnú prevádzku.
                  
               
                     Spoločný podnik
                  
                  
                     
                        Spoločná dohoda, pri ktorej strany, ktoré dohodu spoluovládajú, majú práva na čisté aktíva súvisiace s dohodou.
                  
               
                     Spoločník
                  
                  
                     Strana spoločného podniku, ktorá tento spoločný podnik spoluovláda.
                  
               
                     Strana spoločnej dohody
                  
                  
                     Účtovná jednotka, ktorá sa zúčastňuje na spoločnej dohode bez ohľadu na to, či dohodu spoluovláda.
                  
               
                     Osobitný subjekt
                  
                  
                     Samostatne identifikovateľná finančná štruktúra vrátane samostatných právnych subjektov alebo subjektov uznaných zákonom bez ohľadu na to, či tieto subjekty majú právnu subjektivitu.
                  
               Ďalej uvedené pojmy sú vymedzené v IAS 27 (v znení zmenenom a doplnenom v roku 2011), IAS 28 (v znení zmenenom a doplnenom v roku 2011) alebo IFRS 10 Konsolidovaná účtovná závierka a sú použité v tomto IFRS v zmysle vymedzenom v uvedených štandardoch IFRS:
         
                     —
                  
                  
                     ovládanie subjektu, do ktorého sa investuje
                  
               
                     —
                  
                  
                     metóda vlastného imania
                  
               
                     —
                  
                  
                     právomoci
                  
               
                     —
                  
                  
                     práva ochranného charakteru
                  
               
                     —
                  
                  
                     relevantné činnosti
                  
               
                     —
                  
                  
                     individuálna účtovná závierka
                  
               
                     —
                  
                  
                     podstatný vplyv.
                  
               
      
         Dodatok B
         
            Návod na uplatňovanie
         
         
            Tento dodatok je neoddeliteľnou súčasťou IFRS. Opisuje sa v ňom uplatňovanie odsekov 1 až 27 a má rovnakú právoplatnosť ako ostatné časti tohto IFRS.
         
         
                     B1
                  
                  
                     Príklady v tomto dodatku predstavujú hypotetické situácie. Hoci niektoré aspekty príkladov sa môžu vyskytnúť v skutočných prípadoch, pri uplatňovaní štandardu IFRS 11 bude potrebné vyhodnotiť všetky relevantné skutočnosti a okolnosti konkrétneho prípadu.
                  
               SPOLOČNÉ DOHODY
         
            Zmluvná dohoda (odsek 5)
         
         
                     B2
                  
                  
                     Zmluvné dohody možno preukázať niekoľkými spôsobmi. Vymáhateľná zmluvná dohoda je často, ale nie vždy písomná, obvykle vo forme zmluvy alebo zdokumentovanej diskusie strán. Aj zákonné mechanizmy môžu vytvárať vymáhateľné dohody, a to samostatne alebo v spojení so zmluvami medzi stranami.
                  
               
                     B3
                  
                  
                     Keď sa spoločné dohody realizujú prostredníctvom osobitného subjektu (pozri odseky B19 až B33), zmluvná dohoda alebo niektoré aspekty zmluvnej dohody budú v niektorých prípadoch zahrnuté v stanovách, charte alebo interných nariadeniach osobitného subjektu.
                  
               
                     B4
                  
                  
                     V zmluvnej dohode sa stanovujú podmienky, za ktorých sa strany zúčastňujú na činnosti, ktorá je predmetom dohody. Zmluvná dohoda sa vo všeobecnosti zaoberá záležitosťami ako napríklad:
                     
                                 a)
                              
                              
                                 účel, činnosť a trvanie spoločnej dohody,
                              
                           
                                 b)
                              
                              
                                 ako sú vymenovávaní členovia predstavenstva alebo rovnocenného riadiaceho orgánu spoločnej dohody;
                              
                           
                                 c)
                              
                              
                                 rozhodovací proces: záležitosti, ktoré si vyžadujú rozhodnutia strán, hlasovacie práva strán a požadovaná úroveň podpory týchto záležitostí. Rozhodovací proces premietnutý v zmluvnej dohode zakladá spoluovládanie dohody (pozri odseky B5 až B11),
                              
                           
                                 d)
                              
                              
                                 kapitál alebo iné príspevky vyžadované od strán,
                              
                           
                                 e)
                              
                              
                                 ako sa strany podieľajú na aktívach, záväzkoch, výnosoch, nákladoch alebo na ziskoch alebo stratách súvisiacich so spoločnou dohodou.
                              
                           
               
            Spoluovládanie (odseky 7 až 13)
         
         
                     B5
                  
                  
                     Účtovná jednotka pri posudzovaní, či dohodu spoluovláda, najprv posúdi, či dohodu ovládajú všetky strany alebo skupina strán. Pojem ovládanie sa vymedzuje v štandarde IFRS 10 a používa sa na určenie, či sa všetky strany alebo skupina strán angažujú na variabilných výnosoch z ich podielu na dohode alebo či majú na tieto podiely právo, a či sú schopné tieto výnosy ovplyvniť pomocou svojich právomocí v rámci dohody. Keď všetky strany alebo skupina strán sú ako celok schopné riadiť činnosti, ktoré majú významný vplyv na výnosy z dohody (t. j. relevantné činnosti), strany ovládajú dohodu spoločne.
                  
               
                     B6
                  
                  
                     Potom, ako účtovná jednotka dospeje k záveru, že všetky strany alebo skupina strán ovládajú dohodu spoločne, účtovná jednotka posúdi, či spoluovláda dohodu. Spoluovládanie existuje len v prípade, keď si rozhodnutia o relevantných činnostiach vyžadujú jednomyseľný súhlas strán, ktoré dohodu spoločne ovládajú. Posúdenie, či je dohoda spoluovládaná všetkými stranami alebo skupinou strán alebo je ovládaná len jednou zo strán, si môže vyžadovať úsudok.
                  
               
                     B7
                  
                  
                     Niekedy rozhodovací proces, na ktorom sa strany v zmluvnej dohode dohodnú, implicitne vedie k spoluovládaniu. Napríklad, predpokladajme, že dve strany uzavrú dohodu, na základe ktorej má každá strana 50 percent hlasovacích práv a v zmluvnej dohode medzi nimi sa uvádza, že na prijímanie rozhodnutí o relevantných činnostiach sa vyžaduje aspoň 51 percent hlasovacích práv. V takom prípade sa strany implicitne dohodli, že dohodu spoluovládajú, pretože rozhodnutia o relevantných činnostiach sa nemôžu prijímať bez súhlasu oboch strán.
                  
               
                     B8
                  
                  
                     Za takých okolností sa v zmluvnej dohode na prijímanie rozhodnutí o relevantných činnostiach vyžaduje minimálny podiel hlasovacích práv. Keď tento minimálny požadovaný podiel hlasovacích práv možno dosiahnuť viac ako jednou kombináciou spoločnej dohody strán, táto dohoda nie je spoločnou dohodou, pokiaľ sa v zmluvnej dohode nešpecifikuje, od ktorých strán (alebo kombinácie strán) sa na rozhodnutia o relevantných činnostiach v rámci dohody vyžaduje jednomyseľný súhlas.
                  
               
            Príklady uplatňovania
         
         
            Príklad 1
         
         Predpokladajme, že dohodu uzavrú tri strany. Strana A má v rámci dohody 50 percent hlasovacích práv, strana B má 30 percent a strana C má 20 percent. V zmluvnej dohode medzi A, B a C sa uvádza, že na prijímanie rozhodnutí o relevantných činnostiach v rámci dohody sa vyžaduje aspoň 75 percent hlasovacích práv. Aj keď strana A môže blokovať akékoľvek rozhodnutie, neovláda dohodu, pretože potrebuje súhlas strany B. Podmienky ich zmluvnej dohody, ktoré na prijímanie rozhodnutí o relevantných činnostiach vyžadujú aspoň 75 percent hlasovacích práv, znamenajú, že strany A a B spoluovládajú dohodu, pretože rozhodnutia o relevantných činnostiach dohody nemožno prijímať bez súhlasu obdivoch strán, A i B.
         
            Príklad 2
         
         Predpokladajme, že dohoda má tri strany: Strana A má v rámci dohody 50 percent hlasovacích práv, strany B a C majú po 25 percent. V zmluvnej dohode medzi A, B a C sa uvádza, že na prijímanie rozhodnutí o relevantných činnostiach v rámci dohody sa vyžaduje aspoň 75 percent hlasovacích práv. Aj keď strana A môže blokovať akékoľvek rozhodnutie, neovláda dohodu, pretože potrebuje súhlas strany B alebo strany C. V tomto príklade strany A, B a C spoločne ovládajú dohodu. Existuje však viac ako jedna kombinácia strán, ktoré sa môžu dohodnúť, aby dosiahli 75 percent hlasovacích strán (t. j. buď A a B alebo A a C). V takej situácii, aby bola zmluvná dohoda medzi týmito stranami spoločnou dohodou, muselo by sa v nej špecifikovať, ktorá kombinácia strán sa vyžaduje na jednomyseľné schvaľovanie rozhodnutí o relevantných činnostiach v rámci dohody.
         
            Príklad 3
         
         Predpokladajme dohodu, v rámci ktorej majú strany A a B po 35 percent hlasovacích práv a zvyšných 30 percent je veľmi rozptýlených. Rozhodnutia o relevantných činnostiach si vyžadujú schválenie väčšinou hlasovacích práv. Strany A a B spoluovládajú dohodu len vtedy, keď sa v zmluvnej dohode špecifikuje, že rozhodnutia o relevantných činnostiach v rámci dohody vyžadujú schválenie oboma stranami, A i B.
         
                     B9
                  
                  
                     Požiadavka jednomyseľného súhlasu znamená, že ktorákoľvek strana spoluovládajúca dohodu môže zabrániť ktorejkoľvek inej strane alebo skupine strán, aby bez jej súhlasu prijali jednostranné rozhodnutia (o relevantných činnostiach). Ak sa požiadavka jednomyseľného súhlasu týka len rozhodnutí, ktoré priznávajú niektorej strane práva ochranného charakteru, a nie rozhodnutí o relevantných činnostiach v rámci dohody, takáto strana nie je stranou spoluovládajúcou dohodu.
                  
               
                     B10
                  
                  
                     Zmluvná dohoda môže obsahovať doložky o riešení sporov, ako napr. o rozhodcovskom konaní. Tieto ustanovenia môžu umožniť, aby sa rozhodnutia prijímali bez jednomyseľného súhlasu strán, ktoré dohodu spoluovládajú. Existencia takýchto ustanovení nebráni tomu, aby bola dohoda spoluovládaná a následne aby bola spoločnou dohodou.
                  
               
            Posúdenie spoluovládania
         
         
            
         
                     B11
                  
                  
                     Keď dohoda nepatrí do pôsobnosti štandardu IFRS 11, účtovná jednotka účtuje svoj podiel v dohode v súlade s príslušnými štandardmi IFRS, ako je IFRS 10, IAS 28 (v znení zmenenom a doplnenom v roku 2011) alebo IFRS 9.
                  
               TYPY SPOLOČNÝCH DOHÔD (ODSEKY 14 AŽ 19)
         
                     B12
                  
                  
                     Spoločné dohody sa uzatvárajú na rôzne účely (napr. spôsob, ako strany zdieľajú náklady a riziká alebo spôsob poskytovania prístupu stranám k novým technológiám alebo na nové trhy) a môžu sa uzatvárať tak, že využívajú rozličné štruktúry a právne formy.
                  
               
                     B13
                  
                  
                     Niektoré dohody nevyžadujú, aby činnosť, ktorá je predmetom dohody, vykonával osobitný subjekt. Iné dohody si však vyžadujú založenie osobitného subjektu.
                  
               
                     B14
                  
                  
                     Klasifikácia spoločných dohôd, ktorú si vyžaduje tento IFRS, závisí od práv a povinností strán vyplývajúcich z dohody v rámci bežného podnikania. V tomto IFRS sa spoločné dohody klasifikujú buď ako spoločné prevádzky alebo ako spoločné podniky. Keď má účtovná jednotka práva na aktíva a povinnosti spojené so záväzkami týkajúce sa dohody, táto dohoda je spoločnou prevádzkou. Keď má účtovná jednotka práva na čisté aktíva vyplývajúce z dohody, táto dohoda je spoločným podnikom. V odsekoch B16 až B33 sa uvádza posúdenie, ktoré účtovná jednotka vykonáva pri určovaní, či má podiel v spoločnej prevádzke alebo podiel v spoločnom podniku.
                  
               
            Klasifikácia spoločnej dohody
         
         
                     B15
                  
                  
                     Ako sa uvádza v odseku B14, klasifikácia spoločných dohôd si vyžaduje, aby strany posúdili svoje práva a povinnosti vyplývajúce z dohody. Pri posudzovaní účtovná jednotka zváži tieto skutočnosti:
                     
                                 a)
                              
                              
                                 štruktúru spoločnej dohody (pozri odseky B16 až B21),
                              
                           
                                 b)
                              
                              
                                 keď je spoločná dohoda vytvorená prostredníctvom osobitného subjektu,
                                 
                                             i)
                                          
                                          
                                             právnu formu osobitného subjektu (pozri odseky B22 až B24),
                                          
                                       
                                             ii)
                                          
                                          
                                             podmienky zmluvnej dohody (pozri odseky B25 až B28) a
                                          
                                       
                                             iii)
                                          
                                          
                                             keď to prichádza do úvahy, ostatné skutočnosti a okolnosti (pozri odseky B29 až B33).
                                          
                                       
                           
               
            Štruktúra spoločnej dohody
         
         
            Spoločné dohody nevytvorené prostredníctvom osobitného subjektu
         
         
                     B16
                  
                  
                     Spoločná dohoda, ktorá sa nerealizuje prostredníctvom osobitného subjektu, je spoločná prevádzka. V takých prípadoch zakladá zmluvná dohoda práva strán na aktíva a ukladá povinnosti súvisiace so záväzkami týkajúce sa dohody a práva strán na zodpovedajúce výnosy a povinnosti za zodpovedajúce náklady.
                  
               
                     B17
                  
                  
                     V zmluvnej dohode je často opísaná povaha činností, ktoré sú predmetom dohody, a ako stany zamýšľajú tieto činnosti vykonávať spoločne. Niektoré strany spoločnej dohody by sa mohli napríklad dohodnúť na spoločnej výrobe nejakého výrobku, pričom každá strana je zodpovedná za konkrétnu úlohu a každá používa svoje vlastné aktíva a znáša svoje vlastné záväzky. V zmluvnej dohode by sa mohlo takisto špecifikovať, ako sa majú strany podieľať na výnosoch a nákladoch, ktoré sú spoločné. V takom prípade každý spoločný prevádzkovateľ vykáže vo svojej účtovnej závierke aktíva a záväzky spojené s konkrétnou úlohou a vykáže svoj podiel na nákladoch a výnosoch v súlade so zmluvnou dohodou.
                  
               
                     B18
                  
                  
                     V iných prípadoch by sa strany spoločnej dohody mohli dohodnúť napríklad na spoločnom zdieľaní a prevádzke aktíva. V takom prípade zmluvná dohoda zakladá práva strán na aktívum, ktoré prevádzkujú spoločne, a stanovuje, ako sa medzi tieto strany rozdelí produkcia alebo výnosy z tohto aktíva a prevádzkové náklady. Každý spoločný prevádzkovateľ účtuje svoj podiel na spoločnom aktíve a svoj dohodnutý podiel na akýchkoľvek záväzkoch a vykáže svoj podiel na produkcii, výnosoch a nákladoch v súlade so zmluvnou dohodou.
                  
               
            Spoločné dohody vytvorené prostredníctvom osobitného subjektu
         
         
                     B19
                  
                  
                     Spoločná dohoda, v rámci ktorej sa aktíva a záväzky týkajúce sa dohody držia v osobitnom subjekte, môže byť buď spoločným podnikom alebo spoločnou prevádzkou.
                  
               
                     B20
                  
                  
                     To, či je strana spoločným prevádzkovateľom alebo spoločníkom závisí od práv tejto strany na aktíva a od jej povinností spojených so záväzkami súvisiacimi s dohodou, ktoré sú držané v osobitnom subjekte.
                  
               
                     B21
                  
                  
                     Ako sa uvádza v odseku B15, keď strany realizujú spoločnú dohodu ako osobitný subjekt, strany musia posúdiť, či im právna forma osobitného subjektu, podmienky zmluvnej dohody, a kde je to relevantné, akékoľvek ďalšie skutočnosti a okolnosti dávajú:
                     
                                 a)
                              
                              
                                 práva na aktíva a ukladajú povinnosti spojené so záväzkami týkajúce sa dohody (t. j. táto dohoda je spoločnou prevádzkou), alebo
                              
                           
                                 b)
                              
                              
                                 práva na čisté aktíva vyplývajúce z dohody (t. j. táto dohoda je spoločným podnikom).
                              
                           
               
            Klasifikácia spoločnej dohody: posúdenie práv a povinností strán vyplývajúcich z dohody
         
         
            
         
            Právna forma osobitného subjektu
         
         
                     B22
                  
                  
                     Právna forma osobitného subjektu je pri posudzovaní typu spoločnej dohody dôležitá. Právna forma pomáha pri prvotnom posúdení práv strán na aktíva a povinností spojených so záväzkami držanými v osobitnom subjekte, ako napríklad, či strany majú podiely na aktívach v držbe osobitného subjektu a či sú zodpovedné za záväzky v držbe osobitného subjektu.
                  
               
                     B23
                  
                  
                     Strany by napríklad mohli vykonávať spoločnú dohodu prostredníctvom osobitného subjektu, ktorého právna forma je dôvodom, že sa tento osobitný subjekt posudzuje samostatne (t. j. aktíva a záväzky držané v osobitnom subjekte sú aktívami a záväzkami osobitného subjektu a nie aktívami a záväzkami strán). V takom prípade posúdenie práv a povinností delegovaných na strany právnou formou osobitného subjektu naznačuje, že táto dohoda je spoločným podnikom. Avšak podmienky dohodnuté stranami v ich zmluvnej dohode (pozri odseky B25 až B28) a, keď je to relevantné, aj ďalšie skutočnosti a okolností (pozri odseky B29 až B33) môžu prevážiť posúdenie práv a povinností delegovaných na strany právnou formou osobitného subjektu.
                  
               
                     B24
                  
                  
                     Posúdenie práv a povinností delegovaných na strany právnou formou osobitného subjektu stačí na vyvodenie záveru, že dohoda je spoločnou prevádzkou len vtedy, keď strany vykonávajú spoločnú dohodu v osobitnom subjekte, ktorého právna forma nerozlišuje medzi stranami a osobitným subjektom (t. j. aktíva a záväzky v držbe osobitného subjektu sú aktívami a záväzkami strán).
                  
               
            Posudzovanie podmienok zmluvnej dohody
         
         
                     B25
                  
                  
                     V mnohých prípadoch práva a povinnosti, na ktorých sa strany vo svojich zmluvných dohodách dohodli, zodpovedajú alebo nie sú v rozpore s právami a povinnosťami vyplývajúcimi pre tieto strany z právnej formy osobitného subjektu, v rámci ktorého sa dohoda realizuje.
                  
               
                     B26
                  
                  
                     V iných prípadoch strany využívajú zmluvnú dohodu na zvrátenie alebo zmenu práv a povinností vyplývajúcich z právnej formy osobitného subjektu, v rámci ktorého sa dohoda realizuje.
                  
               
            Príklad uplatňovania
         
         
            Príklad 4
         
         Predpokladajme, že dve strany realizujú spoločnú dohodu prostredníctvom subjektu zapísaného do obchodného registra. Každá strana má 50 percent vlastníckeho podielu v tomto subjekte. Zápis v obchodnom registri umožňuje oddelenie subjektu od jeho vlastníkov, a preto aktíva a záväzky v držbe tohto subjektu sú aktívami a záväzkami subjektu zapísaného v obchodnom registri. V takom prípade posúdenie práv a povinností delegovaných na strany právnou formou osobitného subjektu naznačuje, že strany majú práva na čisté aktíva vyplývajúce z dohody.
         Strany však upravia vlastnosti spoločnosti prostredníctvom svojej zmluvnej dohody tak, aby každá strana mala stanovený podiel na aktívach samostatného subjektu a každá bola stanoveným podielom zodpovedná za záväzky samostatného subjektu. Takéto zmluvné úpravy vlastností spoločnosti môžu spôsobiť, že dohoda bude spoločnou prevádzkou.
         
                     B27
                  
                  
                     V nasledujúcej tabuľke sú porovnané bežné podmienky zmluvných dohôd strán spoločnej prevádzky a bežné podmienky zmluvných dohôd strán spoločného podniku. Príklady zmluvných podmienok uvedené v tabuľke nie sú vyčerpávajúce.
                     
                        Posudzovanie podmienok zmluvnej dohody
                     
                     
                                  
                              
                              
                                 
                                    Spoločná prevádzka
                                 
                              
                              
                                 
                                    Spoločný podnik
                                 
                              
                           
                                 
                                    Podmienky zmluvnej dohody
                                 
                              
                              
                                 Zmluvná dohoda zabezpečuje stranám spoločnej dohody práva na aktíva a ukladá povinnosti spojené so záväzkami súvisiacimi s dohodou.
                              
                              
                                 Zmluvná dohoda zabezpečuje stranám spoločnej dohody práva na čisté aktíva vyplývajúce z dohody (t. j. práva na aktíva a povinnosti spojené so záväzkami súvisiacimi s dohodou má osobitný subjekt, a nie strany).
                              
                           
                                 
                                    Práva na aktíva
                                 
                              
                              
                                 V zmluvnej dohode sa ustanovuje, že strany spoločnej dohody zdieľajú všetky podiely (napr. práva, nároky alebo vlastníctvo) na aktíva súvisiace s dohodou v stanovenom pomere (napr. úmerne k vlastníckemu podielu strán na dohode alebo úmerne k činnosti vykonávanej v rámci dohody, ktorú možno priradiť priamo týmto stranám).
                              
                              
                                 V zmluvnej strane sa ustanovuje, že aktíva vložené do dohody alebo následne nadobudnuté spoločnou dohodou sú aktívami dohody. Strany nemajú žiadne podiely (t. j. žiadne práva, nároky alebo vlastníctvo) na aktívach dohody.
                              
                           
                                 
                                    Povinnosti spojené so záväzkami
                                 
                              
                              
                                 V zmluvnej dohode sa ustanovuje, že strany spoločnej dohody zdieľajú všetky záväzky, povinnosti, náklady a výdavky v stanovenom pomere (napr. úmerne k vlastníckemu podielu strán na dohode alebo úmerne k činnosti vykonávanej v rámci dohody, ktorú možno priradiť priamo týmto stranám).
                              
                              
                                 V zmluvnej dohode sa ustanovuje, že spoločná dohoda je zodpovedná za dlhy a povinnosti v rámci dohody.
                              
                           
                                 V zmluvnej strane sa ustanovuje, že strany spoločnej dohody sú zodpovedné za dohodu len do výšky ich príslušných investícií do dohody alebo ich príslušných povinností zaplatiť akýkoľvek nesplatený alebo dodatočný kapitál v rámci dohody, alebo keď sú splnené obe tieto podmienky.
                              
                           
                                 V zmluvnej dohode sa ustanovuje, že strany spoločnej dohody sú zodpovedné za nároky vznesené tretími stranami.
                              
                              
                                 V zmluvnej dohode sa ustanovuje, že veritelia spoločnej dohody nemajú právo na uplatnenie si nároku v súvislosti s dlhmi alebo povinnosťami vyplývajúcimi z dohody u ktorejkoľvek strany.
                              
                           
                                 
                                    Výnosy, náklady, zisk alebo strata
                                 
                              
                              
                                 V zmluvnej dohode sa ustanovuje rozdelenie výnosov a nákladov na základe relatívnej výkonnosti každej strany spoločnej dohody. V zmluvnej dohode by sa napríklad mohlo ustanovovať, že výnosy a náklady sa rozdelia na základe kapacity, ktorú každá strana využíva v spoločne prevádzkovanom závode, ktorá by sa mohla líšiť od jej vlastníckeho podielu v spoločnej dohode. V iných prípadoch by sa strany mohli dohodnúť na rozdelení zisku alebo straty súvisiacich s dohodou na základe stanoveného podielu, ako je napríklad vlastnícky podiel strán na dohode. Nebránilo by to tomu, aby dohoda bola spoločnou prevádzkou, ak by strany mali práva na aktíva a povinnosti spojené so záväzkami súvisiacimi s dohodou.
                              
                              
                                 V zmluvnej dohode sa ustanovuje podiel každej strany na zisku alebo strate súvisiacej s činnosťami dohody.
                              
                           
                                 
                                    Záruky
                                 
                              
                              
                                 Od strán spoločnej dohody sa často vyžaduje, aby poskytovali záruky tretím stranám, ktoré napríklad využívajú služby spoločnej dohody alebo ktoré jej poskytujú finančné prostriedky. Poskytnutie takýchto záruk alebo záväzku stranami samo o sebe nerozhoduje o tom, či je spoločná dohoda spoločnou prevádzkou. O tom, či je spoločná dohoda spoločnou prevádzkou alebo spoločným podnikom, rozhoduje, či sú strany zodpovedné za záväzky týkajúce sa dohody (napr. na niektoré z nich strany mohli, ale nemuseli poskytnúť záruku).
                              
                           
               
                     B28
                  
                  
                     Keď sa v zmluvnej dohode špecifikuje, že strany majú práva na aktíva a povinnosti spojené so záväzkami týkajúce sa dohody, tieto strany sú stranami spoločnej prevádzky a na účely klasifikácie spoločnej dohody sa už nemusia zvažovať ďalšie skutočnosti a okolnosti (odseky B29 a B33).
                  
               
            Posudzovanie ďalších skutočností a okolností
         
         
                     B29
                  
                  
                     Keď sa v podmienkach zmluvnej dohody nešpecifikuje, že strany majú práva na aktíva a povinnosti spojené so záväzkami týkajúce sa dohody, strany na účely posúdenia, či je dohoda spoločnou prevádzkou alebo spoločným podnikom, zvážia ďalšie skutočnosti a okolnosti.
                  
               
                     B30
                  
                  
                     Spoločná dohoda sa môže realizovať prostredníctvom osobitného subjektu, ktorého právna forma rozlišuje medzi stranami a osobitným subjektom. Zmluvné podmienky dohodnuté stranami nemusia špecifikovať práva strán na aktíva a povinnosti spojené so záväzkami, zatiaľ čo posúdenie ďalších skutočností a okolností môže viesť k záveru, že sa táto dohoda bude klasifikovať ako spoločná prevádzka. Bude to prípad, keď ďalšie skutočnosti a okolnosti dávajú stranám práva na aktíva a ukladajú im povinnosti spojené so záväzkami týkajúce sa dohody.
                  
               
                     B31
                  
                  
                     Keď sú činnosti dohody v prvom rade určené na zabezpečovanie produkcie pre strany, naznačuje to, že strany majú práva v podstate na všetky ekonomické úžitky z aktív dohody. Strany takejto dohody často zabezpečujú prístup k produkcii zabezpečovanej dohodou tým, že bránia predaju produkcie tretím stranám.
                  
               
                     B32
                  
                  
                     Účinkom dohody s takýmto zámerom a účelom je, že záväzky, ktoré vzniknú na základe dohody sa v podstate uspokojujú z peňažných tokov získaných od strán prostredníctvom nákupu produkcie týmto stranami. Keď sú strany v podstate jediným zdrojom peňažných tokov prispievajúcich k zabezpečeniu kontinuity činností v rámci dohody, naznačuje to, že strany sú zodpovedné za záväzky súvisiace s dohodou.
                  
               
            Príklad uplatňovania
         
         
            Príklad 5
         
         Predpokladajme, že dve strany realizujú spoločnú dohodu prostredníctvom subjektu zapísaného v obchodnom registri (subjekt C), v ktorom má každá strana 50 percentný vlastnícky podiel. Účelom dohody je výroba materiálov, ktoré strany potrebujú pre svoje vlastné individuálne výrobné postupy. Dohoda zabezpečuje, že strany prevádzkujú zariadenie, ktoré vyrába materiály podľa špecifikácií strán týkajúcich sa kvantity a kvality.
         Právna forma subjektu C (spoločnosť zapísaná v obchodnom registri), prostredníctvom ktorého sa uskutočňujú činnosti, spočiatku naznačuje, že aktíva a záväzky v držbe subjektu C sú aktívami a záväzkami subjektu C. V zmluvnej dohode medzi stranami sa nešpecifikuje, že strany majú práva na aktíva alebo povinnosti spojené so záväzkami subjektu C. Právna forma subjektu C a podmienky zmluvnej dohody preto naznačujú, že dohoda je spoločným podnikom.
         Strany preto posúdia tieto aspekty dohody:
         
                     —
                  
                  
                     Strany sa dohodli, že odkúpia všetku produkciu subjektu C v podiele 50:50. Subjekt C nemôže predať žiadnu časť produkcie tretím stranám bez súhlasu ostatných dvoch strán dohody. Keďže účelom dohody je zabezpečovať stranám produkciu, ktorú potrebujú, predpokladá sa, že predaj produkcie tretím stranám nebude bežný a bude nepodstatný.
                  
               
                     —
                  
                  
                     Cena za produkciu predanú stranám je stanovená oboma stranami na úrovni, ktorá ma pokryť náklady na produkciu a administratívne náklady, ktoré vzniknú subjektu C. Podľa tohto modelu fungovania má dohoda fungovať na prahu rentability.
                  
               Pre uvedený príklad sú dôležité tieto skutočnosti a okolnosti:
         
                     —
                  
                  
                     Povinnosť strán kupovať všetky výstupy produkcie subjektu C odráža výlučnú závislosť subjektu C od peňažných tokov strán, a preto sú strany povinné financovať vysporiadavanie záväzkov subjektu C.
                  
               
                     —
                  
                  
                     Skutočnosť, že strany majú právo na všetku výslednú produkciu subjektu C, znamená, že strany spotrebovávajú všetky ekonomické úžitky vyplývajúce z aktív subjektu C, a teda majú právo na tieto úžitky.
                  
               Tieto skutočnosti a okolnosti naznačujú, že dohoda je spoločnou prevádzkou. Záver o klasifikácii spoločnej dohody by sa za týchto okolností nezmenil ani v prípade, ak by strany nevyužili svoj podiel produkcie vo svojom vlastnom následnom výrobnom procese, ale by namiesto toho svoj podiel produkcie predali tretím stranám.
         Ak by strany zmenili podmienky zmluvnej dohody tak, aby bolo možné predávať produkciu vyrobenú na základe dohody tretím stranám, viedlo by to k tomu, že by subjekt C prevzal riziko spojené s dopytom, riziko spojené so zásobami a úverové riziko. Pri tomto scenári by si takáto zmena skutočností a okolnosti vyžiadala opätovné posúdenie klasifikácie spoločnej dohody. Tieto skutočnosti a okolnosti by naznačovali, že dohoda je spoločným podnikom.
         
                     B33
                  
                  
                     V nasledujúcom diagrame je znázornený postup účtovnej jednotky pri posudzovaní klasifikácie dohody, keď sa spoločná dohoda realizuje prostredníctvom osobitného subjektu:
                     
                        Klasifikácia spoločnej dohody vykonávanej prostredníctvom osobitného subjektu
                     
                     
                        
                  
               ÚČTOVNÁ ZÁVIERKA STRÁN SPOLOČNEJ DOHODY (ODSEK 22)
         
            Účtovanie predaja alebo vkladu aktív do spoločnej prevádzky
         
         
                     B34
                  
                  
                     Keď účtovná jednotka uskutoční transakciu so spoločnou prevádzkou, ktorej je spoločným prevádzkovateľom, ako je napríklad predaj alebo vklad aktív, uskutočňuje transakciu s ostatnými stranami spoločnej prevádzky, a preto spoločný prevádzkovateľ vykáže zisky a straty vyplývajúce z takejto transakcie iba do výšky podielov ostatných strán v spoločnej prevádzke.
                  
               
                     B35
                  
                  
                     Keď takéto transakcie poskytnú dôkaz o znížení čistej realizovateľnej hodnoty aktív, ktoré má predať alebo vložiť do spoločnej prevádzky, alebo o strate v dôsledku zníženia hodnoty týchto aktív, tieto straty vykáže v plnom rozsahu spoločný prevádzkovateľ.
                  
               
            Účtovanie nákupu aktív od spoločnej prevádzky
         
         
                     B36
                  
                  
                     Keď účtovná jednotka uskutoční transakciu so spoločnou prevádzkou, ktorej je spoločným prevádzkovateľom, ako je napríklad nákup aktív, nevykáže svoj podiel na ziskoch alebo stratách, pokiaľ tieto aktíva nepredá ďalej tretej strane.
                  
               
                     B37
                  
                  
                     Keď takéto transakcie poskytnú dôkaz o znížení čistej realizovateľnej hodnoty aktív, ktoré má kúpiť, alebo o strate v dôsledku zníženia hodnoty týchto aktív, spoločný prevádzkovateľ vykáže svoj podiel na týchto stratách.
                  
               
      
         Dodatok C
         
            Dátum nadobudnutia účinnosti, prechodné ustanovenia a ukončenie platnosti iných IFRS
         
         
            Tento dodatok tvorí neoddeliteľnú súčasť tohto IFRS a má rovnakú platnosť, ako ostatné časti tohto IFRS.
         
         DÁTUM NADOBUDNUTIA ÚČINNOSTI
         
                     C1
                  
                  
                     Účtovná jednotka uplatní tento IFRS na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatní tento IFRS skôr, zverejní túto skutočnosť a súčasne uplatní IFRS 10, IFRS 12 Zverejňovanie podielov v ostatných subjektoch, IAS 27 (v znení zmenenom a doplnenom v roku 2011) a IAS 28 (v znení zmenenom a doplnenom v roku 2011).
                  
               PRECHODNÉ USTANOVENIA
         
            Spoločné podniky – prechod od metódy podielovej konsolidácie na metódu vlastného imania
         
         
                     C2
                  
                  
                     Pri zmene z metódy podielovej konsolidácie na metódu vlastného imania účtovná jednotka vykáže svoj podiel v spoločnom podniku tak, ako na začiatku prvého prezentovaného obdobia. Počiatočná investícia sa ocení ako súhrn účtovných hodnôt aktív a záväzkov, ktoré účtovná jednotka predtým podielovo konsolidovala vrátane prípadného goodwillu vyplývajúceho z akvizície. Keď goodwill predtým patril väčšej peňazotvornej jednotke alebo skupine peňazotvorných jednotiek, účtovná jednotka pridelí goodwill spoločnému podniku na základe relatívnych účtovných hodnôt spoločného podniku a peňazotvornej jednotky alebo skupiny peňazotvorných jednotiek, ku ktorým patril.
                  
               
                     C3
                  
                  
                     Počiatočný zostatok investície určený v súlade s odsekom C2 sa pri prvotnom vykázaní považuje za reprodukčnú cenu investície. Účtovná jednotka uplatní odseky 40 až 43 štandardu IAS 28 (v znení zmenenom a doplnenom v roku 2011) na počiatočný zostatok investície, aby posúdila, či došlo k zníženiu hodnoty investície a prípadnú stratu zo zníženia hodnoty vykáže na začiatku prvého prezentovaného obdobia ako úpravu nerozdelených ziskov. Výnimka z prvotného vykázania uvedená v odsekoch 15 a 24 štandardu IAS 12 Dane z príjmov sa neuplatní, keď účtovná jednotka vykáže investíciu do spoločného podniku ako dôsledok uplatnenia prechodných požiadaviek na spoločné podniky, ktoré sa predtým konsolidovali podielovo.
                  
               
                     C4
                  
                  
                     Keď sú výsledkom súhrnu všetkých pôvodne podielovo konsolidovaných aktív a záväzkov záporné čisté aktíva, účtovná jednotka posúdi, či má zákonné alebo mimozmluvné povinnosti v súvislosti so zápornými čistými aktívami, a ak áno, účtovná jednotka vykáže zodpovedajúci záväzok. Ak účtovná jednotka dôjde k záveru, že nemá zákonné ani mimozmluvné povinnosti v súvislosti so zápornými čistými aktívami, nevykáže zodpovedajúci záväzok, ale upraví nerozdelené zisky na začiatku prvého prezentovaného obdobia. Účtovná jednotka zverejní túto skutočnosť zároveň s kumulovaným nevykázaným podielom na stratách svojich spoločných podnikov rovnako ako na začiatku prvého prezentovaného obdobia a k dátumu, keď po prvýkrát uplatní tento IFRS.
                  
               
                     C5
                  
                  
                     Účtovná jednotka zverejní členenie aktív a záväzkov, ktoré sa zhrnuli do jednej položky zostatku investície ako na začiatku prvého prezentovaného obdobia. Tieto zverejnené údaje sa pripravia agregovaným spôsobom za všetky spoločné podniky, na ktoré účtovná jednotka uplatňuje prechodné požiadavky uvedené v odsekoch C2 až C6.
                  
               
                     C6
                  
                  
                     Po prvotnom vykázaní účtovná jednotka účtuje svoju investíciu do spoločného podniku použitím metódy vlastného imania v súlade so štandardom IAS 28 (v znení zmenenom a doplnenom v roku 2011).
                  
               
            Spoločné prevádzky – prechod od metódy vlastného imania k účtovaniu aktív a záväzkov
         
         
                     C7
                  
                  
                     Pri zmene z metódy vlastného imania na účtovanie aktív a záväzkov v súvislosti s podielom v spoločnej prevádzke účtovná jednotka prestane na začiatku prvého prezentovaného obdobia vykazovať investíciu, ktorú predtým účtovala použitím metódy vlastného imania, a akékoľvek ďalšie položky, ktoré tvorili súčasť čistej investície účtovnej jednotky v dohode v súlade s odsekom 38 štandardu IAS 28 (v znení zmenenom a doplnenom v roku 2011) a vykáže svoj podiel na každom z aktív a záväzkov v súvislosti so svojim podielom v spoločnej prevádzke vrátane akéhokoľvek goodwillu, ktorý by mohol tvoriť súčasť účtovnej hodnoty investície.
                  
               
                     C8
                  
                  
                     Účtovná jednotka určí svoj podiel na aktívach a záväzkoch týkajúcich sa spoločnej prevádzky na základe práv a povinností v podiele stanovenom v súlade so zmluvnou dohodou. Účtovná jednotka ocení počiatočné účtovné hodnoty aktív a záväzkov ich vyčlenením z účtovnej hodnoty investície na začiatku prvého prezentovaného obdobia na základe informácií, ktoré účtovná jednotka použila pri uplatňovaní metódy vlastného imania.
                  
               
                     C9
                  
                  
                     Každý rozdiel vyplývajúci z investície, ktorá sa predtým účtovala použitím metódy vlastného imania, spolu s akýmikoľvek ďalšími položkami, ktoré tvorili súčasť čistej investície účtovnej jednotky v dohode v súlade s odsekom 38 štandardu IAS 28 (v znení zmenenom a doplnenom v roku 2011), a čistou hodnotou vykázaných aktív a záväzkov vrátane goodwillu sa
                     
                                 a)
                              
                              
                                 započíta s akýmkoľvek goodwillom týkajúcim sa investície s akýmkoľvek zvyšným rozdielom upraveným o nerozdelené zisky na začiatku prvého prezentovaného obdobia, ak čistá hodnota vykázaných aktív a záväzkov vrátane goodwillu je vyššia ako investícia (a akékoľvek ďalšie položky, ktoré tvorili súčasť čistej investície účtovnej jednotky), ktorej vykazovanie sa skončilo;
                              
                           
                                 b)
                              
                              
                                 upraví o nerozdelené zisky na začiatku prvého prezentovaného obdobia, ak čistá hodnota vykázaných aktív a záväzkov vrátane goodwillu je nižšia ako investícia (a akékoľvek ďalšie položky, ktoré tvorili súčasť čistej investície účtovnej jednotky), ktorej vykazovanie sa skončilo.
                              
                           
               
                     C10
                  
                  
                     Účtovná jednotka, ktorá prechádza z metódy vlastného imania na účtovanie aktív a záväzkov, uvedie zosúhlasenie medzi investíciou, ktorú prestala vykazovať, a vykázanými aktívami a záväzkami, spolu s akýmkoľvek zostávajúcim rozdielom upraveným o nerozdelené zisky, na začiatku prvého prezentovaného obdobia.
                  
               
                     C11
                  
                  
                     Výnimka z prvotného vykázania uvedená v odsekoch 15 a 24 štandardu IAS 12 sa neuplatní, keď účtovná jednotka vykáže aktíva a záväzky týkajúce sa jej podielu v spoločnej prevádzke.
                  
               
            Prechodné ustanovenia v individuálnej účtovnej závierke účtovnej jednotky
         
         
                     C12
                  
                  
                     Účtovná jednotka, ktorá predtým účtovala vo svojej individuálnej účtovnej závierke svoj podiel v spoločnej prevádzke v súlade s odsekom 10 štandardu IAS 27 ako investíciu v obstarávacej cene alebo v súlade so štandardom IFRS 9:
                     
                                 a)
                              
                              
                                 prestane vykazovať investíciu a vykáže aktíva a záväzky týkajúce sa jej podielu v spoločnej prevádzke v sumách určených v súlade s odsekmi C7 až C9,
                              
                           
                                 b)
                              
                              
                                 uvedie zosúhlasenie medzi investíciou, ktorú prestala vykazovať, a vykázanými aktívami a záväzkami, spolu s akýmkoľvek zostávajúcim rozdielom upraveným o nerozdelené zisky, na začiatku prvého prezentovaného obdobia.
                              
                           
               
                     C13
                  
                  
                     Výnimka z prvotného vykázania uvedená v odsekoch 15 a 24 štandardu IAS 12 sa neuplatní, keď účtovná jednotka vykazuje aktíva a záväzky týkajúce sa jej podielu v spoločnej prevádzke v individuálnej účtovnej závierke v dôsledku uplatnenia prechodných požiadaviek pre spoločné prevádzky uvedených v odseku C12.
                  
               
            Odkazy na IFRS 9
         
         
                     C14
                  
                  
                     Ak účtovná jednotka uplatní tento IFRS, ale zatiaľ neuplatňuje IFRS 9, každý odkaz na IFRS 9 sa považuje za odkaz na štandard IAS 39 Finančné nástroje: vykazovanie a oceňovanie.
                     
                  
               UKONČENIE PLATNOSTI INÝCH IFRS
         
                     C15
                  
                  
                     Týmto IFRS sa nahrádzajú tieto IFRS:
                     
                                 a)
                              
                              
                                 IAS 31 Podiely na spoločnom podnikaní a
                              
                           
                                 b)
                              
                              
                                 SIC-13 Spoluovládané účtovné jednotky – nepeňažné vklady spoločníkov.
                                 
                              
                           
               
      
         Dodatok D
         
            Zmeny a doplnenia iných IFRS
         
         
            V tomto dodatku sú uvedené zmeny a doplnenia iných IFRS, ktoré sú dôsledkom vydania IFRS 11 radou. Účtovná jednotka uplatní tieto zmeny a doplnenia na ročné obdobia začínajúce sa 1. januára 2013 alebo neskôr. Ak účtovná jednotka uplatní IFRS 11 na skoršie obdobie, uplatní v tom skoršom období aj tieto zmeny a doplnenia. V zmenených a doplnených odsekoch je nový text podčiarknutý a vypustený text je preškrtnutý.
         
         
                     D1
                  
                  
                     V tejto tabuľke je uvedené, ako sa uvedené odkazy zmenili v ostatných IFRS.
                     
                                 
                                    Existujúci odkaz na
                                 
                              
                              
                                 
                                    uvedený v
                                 
                              
                              
                                 
                                    v časti
                                 
                              
                              
                                 
                                    sa mení na odkaz na
                                 
                              
                           
                                 IAS 31 Podiely na spoločnom podnikaní
                                 
                              
                              
                                 IFRS 2
                              
                              
                                 odsek 5
                              
                              
                                 IFRS 11 Spoločné dohody
                                 
                              
                           
                                 IFRS 9 (vydaný v októbri 2010)
                              
                              
                                 odsek B4.3.12 písm. c)
                              
                           
                                 IAS 36
                              
                              
                                 odsek 4 písm. c);
                              
                           
                                 IFRIC 5
                              
                              
                                 Odkazy
                              
                           
                                 IFRIC 9
                              
                              
                                 odsek 5 písm. c);
                              
                           
                                 IAS 28 Podiely v pridružených podnikoch
                                 
                              
                              
                                 IAS 18
                              
                              
                                 odsek 6 písm. b)
                              
                              
                                 IAS 28 Podiely v pridružených podnikoch a spoločných podnikoch
                                 
                              
                           
                                 IAS 36
                              
                              
                                 odsek 4 písm. b)
                              
                           
                                 IFRIC 5
                              
                              
                                 Odkazy
                              
                           
                                 spoluovládanie nad
                              
                              
                                 IAS 24
                              
                              
                                 ods. 9 písm. a) bod I) a ods. 11 písm. b)
                              
                              
                                 spoluovládanie
                              
                           
                                 spoluovládaná účtovná jednotka (jednotky)
                              
                              
                                 IFRS 1
                              
                              
                                 nadpis pred odsekom 31, odsek 31 a odsek D1 písm. g), nadpis pred odseku D14, odseky D14 a D15
                              
                              
                                 spoločný podnik (y)
                              
                           
                                 IAS 36
                              
                              
                                 nadpis pred odsekom 12 písm. h) a odseky 12 písm. h) a 12 písm. h) bod ii)
                              
                           
                                 spoločný podnik (y)
                              
                              
                                 IAS 12
                              
                              
                                 odseky 2, 15, 18 písm. e), 24, nadpis pred odsekom 38, odsek 38, odsek 38 písm. a), odsek 44, 45, odsek 81 písm. f), odsek 87 a odsek 87C
                              
                              
                                 spoločná dohoda (dohody)
                              
                           
                                 IAS 21
                              
                              
                                 definícia „zahraničná prevádzka“ v odseku 8 a odsekoch 11 a 18
                              
                           
                                 spoločník (spoločníci)
                              
                              
                                 IAS 24
                              
                              
                                 odsek 11 písm. b) a ods. 19 písm. e)
                              
                              
                                 spoločník (spoločníci)
                              
                           
               
            IFRS 1   
               Prvé uplatnenie medzinárodných štandardov finančného výkazníctva
            
         
         
                     D2
                  
                  
                     Vkladá sa tento odsek 39I:
                     
                                 39I
                              
                              
                                 Štandardmi IFRS 10 Konsolidovaná účtovná závierka a IFRS 11 Spoločné dohody, vydanými v máji 2011, sa zmenili a doplnili odseky 31, B7, C1, D1, D14 a D15 a vložil sa odsek D31. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D3
                  
                  
                     Odsek D1 sa mení a dopĺňa takto:
                     
                                 D1
                              
                              
                                 Účtovná jednotka si môže zvoliť jednu alebo viacero z týchto výnimiek:
                                 
                                             a)
                                          
                                          
                                             …
                                          
                                       
                                             p)
                                          
                                          
                                             zánik finančných záväzkov s nástrojmi vlastného imania (odsek D25),
                                          
                                       
                                             q)
                                          
                                          
                                             vážna hyperinflácia (odseky D26 až D30);
                                          
                                       
                                             r)
                                          
                                          
                                             spoločné dohody (odsek D31).
                                          
                                       
                           
               
                     D4
                  
                  
                     Za odsek D30 sa vkladá nadpis a odsek D31.
                     
                        Spoločné dohody
                     
                     
                                 D31
                              
                              
                                 Prvouplatňovateľ môže uplatňovať prechodné ustanovenia uvedené v štandarde IFRS 11 s touto výnimkou. Pri zmene z podielovej konsolidácie na metódu vlastného imania prvouplatňovateľ urobí test zníženia hodnoty investície v súlade so štandardom IAS 36 na začiatku prvého prezentovaného obdobia bez ohľadu na to, či existuje nejaký náznak, že mohlo dôjsť k zníženiu hodnoty investície. Prípadné výsledné zníženie hodnoty sa vykáže ako úprava nerozdelených ziskov na začiatku prvého prezentovaného obdobia.
                              
                           
               
            IFRS 2   
               Platby na základe podielov
            
         
         
                     D5
                  
                  
                     Vkladá sa tento odsek 63A:
                     
                                 63A
                              
                              
                                 Štandardom IFRS 10 Konsolidovaná účtovná závierka a štandardom IFRS 11, vydanými v máji 2011, sa zmenil a doplnil odsek 5 a dodatok A. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRS 5   
               Dlhodobý majetok držaný na predaj a ukončenie činnosti
            
         
         
                     D6
                  
                  
                     Odsek 28 sa mení a dopĺňa takto:
                     
                                 28
                              
                              
                                 Účtovná jednotka zahrnie každú požadovanú úpravu účtovnej hodnoty dlhodobého majetku, ktorý vyradila z kategórie držaný na predaj, do hospodárskeho výsledku [poznámka pod čiarou sa vypúšťa] z pokračujúcich činností toho obdobia, v ktorom už nespĺňa kritéria uvedené v odsekoch 7 až 9. Účtovné závierky za obdobia od klasifikácie ako „držaný na predaj“ sa príslušne upravia, ak skupina na vyradenie alebo dlhodobý majetok, ktorý prestáva byť klasifikovaný ako „držaný na predaj“, je dcérskou spoločnosťou, spoločnou prevádzkou, spoločným podnikom, pridruženým podnikom alebo časťou podielu v spoločnom podniku alebo pridruženom podniku. Účtovná jednotka prezentuje takúto úpravu v tej istej časti výkazu komplexného výsledku, v ktorej obvykle prezentuje zisk alebo stratu, ak existujú, vykázanú v súlade s odsekom 37.
                              
                           
               
                     D7
                  
                  
                     Vkladá sa tento odsek 44G:
                     
                                 44G
                              
                              
                                 Štandardom IFRS 11 Spoločné dohody, vydaným v máji 2011, sa zmenil a doplnil odsek 28. Účtovná jednotka uplatní túto zmenu a doplnenie pri uplatňovaní štandardu IFRS 11.
                              
                           
               
            IFRS 7   
               Finančné nástroje: zverejňovanie
            
         
         
                     D8
                  
                  
                     V odseku 3 sa písm. a) sa mení a dopĺňa takto:
                     
                                 3
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo spoločnom podniku použitím štandardu IAS 39, v takých prípadoch ….
                                          
                                       
                           
               
                     D9
                  
                  
                     Vkladá sa tento odsek 44O:
                     
                                 44O
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa mení a dopĺňa odsek 3. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRS 9   
               Finančné nástroje (v znení vydanom v novembri 2009)
         
         
                     D10
                  
                  
                     Vkladá sa tento odsek 8.1.2:
                     
                                 8.1.2
                              
                              
                                 Štandardami IFRS 10 Konsolidovaná účtovná závierka a IFRS 11 Spoločné dohody, vydanými v máji 2011, sa zmenil a doplnil odsek C8 a zrušili sa odseky C18 až C23 a súvisiace nadpisy. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D11
                  
                  
                     V dodatku C odseku C8 sa zmeny a doplnenia odseku 3 písm. a) štandardu IFRS 7 Finančné nástroje: zverejňovanie menia a dopĺňajú takto:
                     
                                 3
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo spoločnom podniku použitím štandardov IAS 39 a IFRS 9, v takých prípadoch ….
                                          
                                       
                           
               
                     D12
                  
                  
                     Nadpis nad odsekom C20 a odseky C20 a C21 sa vypúšťajú.
                  
               
                     D13
                  
                  
                     Nadpis nad odsekom C22 a odseky C22 a C23 sa vypúšťajú.
                  
               
            IFRS 9   
               Finančné nástroje (v znení vydanom v októbri 2010)
         
         
                     D14
                  
                  
                     Vkladá sa tento odsek 7.1.2:
                     
                                 7.1.2
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 3.2.1, B3.2.1 až B3.2.3, B4.3.12 písm. c), B5.7.15, C11 a C30 a zrušili sa odseky C23 až C28 a súvisiace nadpisy. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
                     D15
                  
                  
                     V dodatku C odseku C11 sa zmeny a doplnenia odseku 3 písm. a) štandardu IFRS 7 Finančné nástroje: zverejňovanie menia a dopĺňajú takto:
                     
                                 3
                              
                              
                                 Tento IFRS uplatňujú všetky účtovné jednotky na všetky typy finančných nástrojov s výnimkou:
                                 
                                             a)
                                          
                                          
                                             tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IFRS 9, v takých prípadoch ….
                                          
                                       
                           
               
                     D16
                  
                  
                     Nadpis nad odsekom C25 a odseky C25 a C26 sa vypúšťajú.
                  
               
                     D17
                  
                  
                     Nadpis nad odsekom C27 a odseky C27 a C28 sa vypúšťajú.
                  
               
                     D18
                  
                  
                     V odseku C30 sa zmeny a doplnenia odseku 4 písm. a) štandardu IAS 32 Finančné nástroje: prezentácia menia a dopĺňajú takto:
                     
                                 
                                    4
                                 
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             
                                                a)
                                             
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IFRS 9, v takých prípadoch ….
                                             
                                          
                                       
                           
               
            IAS 7   
               Výkaz peňažných tokov
            
         
         
                     D19
                  
                  
                     [Neuplatňuje sa na požiadavky]
                  
               
                     D20
                  
                  
                     Odseky 37 a 38 sa menia a dopĺňajú takto:
                     
                                 37
                              
                              
                                 Pri účtovaní investície do pridruženého podniku, spoločného podniku alebo dcérskej spoločnosti, ktorá sa účtuje metódou vlastného imania alebo metódou nákladov, investor obmedzuje svoje vykazovanie vo výkaze peňažných tokov na peňažné toky medzi sebou a subjektom, do ktorého investuje, napríklad na dividendy a preddavky.
                              
                           
                                 38
                              
                              
                                 Účtovná jednotka, ktorá vykazuje svoj podiel v pridruženom podniku alebo spoločnom podniku pomocou metódy vlastného imania, zahŕňa vo svojom výkaze peňažných tokov peňažné toky súvisiace so svojimi investíciami do pridruženého podniku alebo spoločného podniku a so zreteľom na prerozdelenia a ostatné platby alebo príjmy medzi ňou a pridruženým podnikom alebo spoločným podnikom.
                              
                           
               
                     D21
                  
                  
                     V odseku 50 sa vypúšťa písm. b).
                  
               
                     D22
                  
                  
                     Vkladá sa tento odsek 57:
                     
                                 57
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 37, 38 a 42B a vypustil sa odsek 50 písm. b). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 12   
               Dane z príjmov
            
         
         
                     D23
                  
                  
                     [Neuplatňuje sa na požiadavky]
                  
               
                     D24
                  
                  
                     [Neuplatňuje sa na požiadavky]
                  
               
                     D25
                  
                  
                     Odsek 39 sa mení a dopĺňa takto:
                     
                                 
                                    39
                                 
                              
                              
                                 
                                    Účtovná jednotka vykáže odložený daňový záväzok pri všetkých zdaniteľných dočasných rozdieloch spojených s investíciami do dcérskych spoločností, pobočiek, pridružených podnikov a do podielov na spoločných dohodách s výnimkou prípadov, keď sú splnené obidve z týchto podmienok:
                                 
                                 
                                             
                                                a)
                                             
                                          
                                          
                                             
                                                materský podnik, investor, spoločník alebo spoločný prevádzkovateľ je schopný ovládať načasovanie zrušenia dočasného rozdielu a
                                             
                                          
                                       
                                             
                                                b)
                                             
                                          
                                          
                                             
                                                …
                                             
                                          
                                       
                           
               
                     D26
                  
                  
                     Odsek 43 sa mení a dopĺňa takto:
                     
                                 43
                              
                              
                                 Dohoda medzi stranami spoločnej dohody sa väčšinou zaoberá rozdelením ziskov a stanovuje, či je na rozhodnutia o takýchto záležitostiach potrebný súhlas všetkých strán alebo skupiny strán. Keď môže spoločník alebo spoločný prevádzkovateľ ovládať načasovanie rozdelenia svojho podielu na zisku zo spoločnej dohody a je pravdepodobné, že sa podiel na ziskoch nebude rozdeľovať v blízkej budúcnosti, odložený daňový záväzok sa nevykáže.
                              
                           
               
                     D27
                  
                  
                     Vkladá sa tento odsek 98A:
                     
                                 98A
                              
                              
                                 Štandardom IFRS 11 Spoločné dohody, vydaným v máji 2011, sa zmenili a doplnili odseky 2,15, 18 písm. e), 24, 38, 39, 43 až 45, 81 písm. f), 87 a 87C. Účtovná jednotka uplatní tieto zmeny a doplnenia pri uplatňovaní štandardu IFRS 11.
                              
                           
               
            IAS 18   
               Výnosy
            
         
         
                     D28
                  
                  
                     [Neuplatňuje sa na požiadavky]
                  
               
                     D29
                  
                  
                     Vkladá sa tento odsek 41:
                     
                                 41
                              
                              
                                 Štandardom IFRS 11 Spoločné dohody, vydaným v máji 2011, sa zmenil a doplnil odsek 6 písm. b). Účtovná jednotka uplatní túto zmenu a doplnenie pri uplatňovaní štandardu IFRS 11.
                              
                           
               
            IAS 21   
               Vplyvy zmien kurzov cudzích mien
            
         
         
                     D30
                  
                  
                     [Neuplatňuje sa na požiadavky]
                  
               
                     D31
                  
                  
                     V odseku 3 písm. b) a odseku 44 sa vypúšťajú slová „podielová konsolidácia“ a v odseku 33 sa vypúšťajú slová „konsolidujú podielovo“.
                  
               
                     D32
                  
                  
                     V odseku 45 sa vypúšťa odkaz na „IAS 31 Podiely na spoločnom podnikaní“.
                  
               
                     D33
                  
                  
                     V odseku 46 sa posledná veta mení a dopĺňa takto:
                     
                                 46
                              
                              
                                 … Rovnaký prístup sa použije pri uplatňovaní metódy vlastného imania na pridružené podniky a spoločné podniky v súlade so štandardom IAS 28 (v znení zmenenom a doplnenom v roku 2011).
                              
                           
               
                     D34
                  
                  
                     Odsek 48A sa mení a dopĺňa takto:
                     
                                 48A
                              
                              
                                 Popri vyradení celého podielu účtovnej jednotky v zahraničnej prevádzke sa ďalej uvedené čiastočné vyradenia účtujú ako vyradenia:
                                 
                                             a)
                                          
                                          
                                             keď je s čiastočným vyradením spojená strata ovládania dcérskej spoločnosti, ktorá zahŕňa zahraničnú prevádzku, bez ohľadu na to, či si účtovná jednotka po čiastočnom vyradení ponechá nekontrolný podiel vo svojej bývalej dcérskej spoločnosti a
                                          
                                       
                                             b)
                                          
                                          
                                             keď ponechaný podiel po čiastočnom vyradení podielu v spoločnej dohode alebo čiastočné vyradenie podielu v pridruženom podniku, ktorý zahŕňa zahraničnú prevádzku, je finančným aktívom, ktoré zahŕňa zahraničnú prevádzku.
                                          
                                       
                                             c)
                                          
                                          
                                             vypúšťa sa]
                                          
                                       
                           
               
                     D35
                  
                  
                     Vkladá sa tento odsek 60F:
                     
                                 60F
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odsek 3 písm. b, a odseky 8, 11, 18, 19, 33, 44 až 46 a 48A. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 24   
               Zverejnenia o spriaznených osobách
            
         
         
                     D36
                  
                  
                     Odsek 3 sa mení a dopĺňa takto:
                     
                                 
                                    3
                                 
                              
                              
                                 
                                    Tento štandard vyžaduje zverejnenie vzťahov so spriaznenými osobami, transakcií a neuhradených zostatkov, vrátane záväzkov, v konsolidovanej a individuálnej účtovnej závierke materskej spoločnosti alebo investorov, ktorí spoločne ovládajú alebo majú podstatný vplyv nad subjektom, do ktorého investujú, prezentovanej v súlade so štandardom IFRS 10 Konsolidovaná účtovná závierka alebo IAS 27 Individuálna účtovná závierka. Tento štandard sa uplatňuje aj na individuálne účtovné závierky.
                                 
                              
                           
               
                     D37
                  
                  
                     Odsek 19 sa mení a dopĺňa takto:
                     
                                 
                                    19
                                 
                              
                              
                                 
                                    Zverejnenia požadované v odseku 18 sa vykonajú osobitne pri každej z týchto kategórií:
                                 
                                 
                                             
                                                a)
                                             
                                          
                                          
                                             
                                                materská spoločnosť,
                                             
                                          
                                       
                                             
                                                b)
                                             
                                          
                                          
                                             
                                                účtovné jednotky spoluovládajúce účtovnú jednotku alebo účtovné jednotky s podstatným vplyvom na účtovnú jednotku,
                                             
                                          
                                       
                                             
                                                c)
                                             
                                          
                                          
                                             
                                                dcérske spoločnosti, …
                                             
                                          
                                       
                           
               
                     D38
                  
                  
                     Odsek 25 sa mení a dopĺňa takto:
                     
                                 
                                    25
                                 
                              
                              
                                 
                                    Vykazujúca účtovná jednotka je oslobodená od požiadaviek na zverejňovanie podľa odseku 18 vo vzťahu k transakciám a neuhradeným zostatkom so spriaznenou osobou, vrátane záväzkov, pri:
                                 
                                 
                                             
                                                a)
                                             
                                          
                                          
                                             
                                                vláde, ktorá ovláda spoluovláda alebo má podstatný vplyv na vykazujúcu účtovnú jednotku a
                                             
                                          
                                       
                                             
                                                b)
                                             
                                          
                                          
                                             
                                                inej účtovnej jednotke, ktorá je spriaznenou osobou, pretože tá istá vláda ovláda alebo spoluovláda alebo má podstatný vplyv tak na vykazujúcu účtovnú jednotku, ako aj na túto inú účtovnú jednotku.
                                             
                                          
                                       
                           
               
                     D39
                  
                  
                     Vkladá sa tento odsek 28A:
                     
                                 28A
                              
                              
                                 Štandardmi IFRS 10, IFRS 11 Spoločné dohody a IFRS 12, vydanými v máji 2011, sa zmenili a doplnili odseky 3, 9, 11 písm. b), 15, 19 písm. b) a e) a 25. Účtovná jednotka uplatní tieto zmeny a doplnenia pri uplatňovaní štandardov IFRS 10, IFRS 11 a IFRS 12.
                              
                           
               
            IAS 32   
               Finančné nástroje: prezentácia
            
         
         
                     D40
                  
                  
                     V odseku 4 sa písm. a) mení a dopĺňa takto:
                     
                                 
                                    4
                                 
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             
                                                a)
                                             
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. V niektorých prípadoch však štandard IAS 27 alebo štandard IAS 28 povoľujú, aby účtovná jednotka účtovala o podiele v dcérskej spoločnosti, pridruženom podniku alebo v spoločnom podniku použitím štandardu IAS 39, …
                                             
                                          
                                       
                           
               
                     D41
                  
                  
                     Vkladá sa tento odsek 97I:
                     
                                 97I
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 4 písm. a) a AG29. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 33   
               Zisk na akciu
            
         
         
                     D42
                  
                  
                     Odseky 40 a A11 sa menia a dopĺňajú a vkladá sa tento odsek 74B:
                     
                                 40
                              
                              
                                 Dcérska spoločnosť, spoločný podnik alebo pridružený podnik môže vydať aj iným stranám, ktoré nie sú materskou spoločnosťou alebo investormi spoluovládajúcimi alebo majúcimi podstatný vplyv na subjekt, do ktorého investujú, potenciálne kmeňové akcie, ktoré sú konvertibilné buď na kmeňové akcie dcérskej spoločnosti, spoločného podniku alebo pridruženého podniku, alebo kmeňové akcie materskej spoločnosti alebo investorov, ktorí spoluovládajú alebo majú významný vplyv (vykazujúca účtovná jednotka) na subjekt, do ktorého investujú. Ak tieto potenciálne kmeňové akcie dcérskej spoločnosti, spoločného podniku alebo pridruženého podniku majú za následok rozriedenie základného zisku na akciu vykazujúcej účtovnej jednotky, zahŕňajú sa do výpočtu zriedeného zisku na jednu akciu.
                              
                           
                                 A11
                              
                              
                                 Potenciálne kmeňové akcie dcérskej spoločnosti, spoločného podniku alebo pridruženého podniku, ktoré sú konvertibilné na kmeňové akcie dcérskej spoločnosti, spoločného podniku alebo pridruženého podniku, alebo na kmeňové akcie materskej spoločnosti alebo investorov, ktorí spoluovládajú alebo majú podstatný vplyv (vykazujúca účtovná jednotka) na subjekt, do ktorého investujú, sa do výpočtu zriedených ziskov na jednu akciu zahŕňajú takto: …
                              
                           
                                 74B
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 4, 40 a A11. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 36   
               Zníženie hodnoty majetku
            
         
         
                     D43
                  
                  
                     Vkladá sa tento odsek 140H:
                     
                                 140H
                              
                              
                                 Štandardmi IFRS 10 a IFRS 11, vydanými v máji 2011, sa zmenil a doplnil odsek 4, nadpis nad odsekom 12 písm. h) a odsek 12 písm. h). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 38   
               Nehmotný majetok
            
         
         
                     D44
                  
                  
                     V odseku 3 sa písm. e) mení a dopĺňa takto:
                     
                                 3
                              
                              
                                 Ak sa v inom štandarde predpisuje spôsob účtovania konkrétneho druhu nehmotného majetku, účtovná jednotka uplatní daný štandard namiesto tohto štandardu. Napríklad tento štandard sa neuplatňuje na:
                                 
                                             a)
                                          
                                          
                                             …
                                          
                                       
                                             e)
                                          
                                          
                                             finančné aktíva, ako sú vymedzené v štandarde IAS 32. Vykazovanie a oceňovanie niektorých finančných aktív je predmetom štandardu IFRS 10 Konsolidovaná účtovná závierka, IAS 27 Individuálna účtovná závierka, IAS 28 Podiely v pridružených podnikoch a spoločných podnikoch,
                                          
                                       
                                             f)
                                          
                                          
                                             …
                                          
                                       
                           
               
                     D45
                  
                  
                     Vkladá sa tento odsek 130F:
                     
                                 130F
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa mení a dopĺňa odsek 3 písm. e). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IAS 39   
               Finančné nástroje: vykazovanie a oceňovanie (v znení zmien a doplnení z októbra 2009)
         
         
                     D46
                  
                  
                     V odseku 2 sa písm. a) mení a dopĺňa takto:
                     
                                 
                                    2
                                 
                              
                              
                                 
                                    Tento štandard uplatňujú všetky účtovné jednotky na všetky typy finančných nástrojov, s výnimkou:
                                 
                                 
                                             
                                                a)
                                             
                                          
                                          
                                             
                                                tých podielov v dcérskych spoločnostiach, pridružených podnikoch alebo spoločných podnikoch, ktoré sa účtujú v súlade so štandardom IFRS 10 Konsolidovaná účtovná závierka, IAS 27 Individuálna účtovná závierka alebo IAS 28 Podiely v pridružených podnikoch a spoločných podnikoch. Účtovné jednotky však uplatňujú tento štandard na podiely v dcérskej spoločnosti, pridruženom podniku alebo spoločnom podniku, ktoré sa podľa štandardov IAS 27 alebo IAS 28 účtujú v súlade s týmto štandardom. …
                                             
                                          
                                       
                           
               
                     D47
                  
                  
                     Odseky AG3 a AG4I písm. a) sa menia a dopĺňajú takto:
                     
                                 AG3
                              
                              
                                 Niekedy účtovná jednotka investuje do nástrojov vlastného imania vydaných inou účtovnou jednotkou, ktoré vníma ako "strategickú investíciu", so zámerom vybudovať alebo udržiavať si dlhodobý prevádzkový vzťah s účtovnou jednotkou, do ktorej investuje. Na zistenie toho, či je účtovanie metódou vlastného imania vhodné na takúto investíciu, použije investor alebo spoločník štandard IAS 28. Ak metóda vlastného imania nie je vhodná, účtovná jednotka uplatní na danú strategickú investíciu tento štandard.
                              
                           
                                 AG4I(a)
                              
                              
                                 Účtovná jednotka je spoločnosťou investujúcou do rizikového kapitálu, podielovým fondom, investičným fondom alebo podobnou účtovnou jednotkou, ktorej podnikaním je investovanie do finančných aktív s cieľom profitovať na ich celkovom výnose vo forme úroku alebo dividend alebo zmien reálnej hodnoty. Štandard IAS 28 povoľuje, aby sa tieto investície oceňovali reálnou hodnotou v hospodárskom výsledku v súlade s týmto štandardom. Účtovná jednotka môže uplatňovať rovnakú účtovnú politiku na iné investície riadené na základe celkovej výnosnosti, ale na ktoré nemá dostatočný vplyv, aby patrili do rozsahu pôsobnosti štandardu IAS 28.
                              
                           
               
                     D48
                  
                  
                     Vkladá sa tento odsek 103P:
                     
                                 103P
                              
                              
                                 Štandardmi IFRS 10 a IFRS 11 Spoločné dohody, vydanými v máji 2011, sa zmenili a doplnili odseky 2 písm. a), 15, AG3, AG36 až AG38 a AG4I písm. a). Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRIC 5   
               Práva na podiely z fondov určených na ukončenie prevádzky, recykláciu a obnovu životného prostredia
            
         
         
                     D49
                  
                  
                     Odseky 8 a 9 sa menia a dopĺňajú takto:
                     
                                 8
                              
                              
                                 Prispievateľ stanoví, či fond ovláda, spoluovláda alebo má v ňom podstatný vplyv s odkazom na štandardy IFRS 10, IFRS 11 a IAS 28. Ak áno, prispievateľ postupuje pri účtovaní svojho podielu vo fonde v súlade s uvedenými štandardmi.
                              
                           
                                 9
                              
                              
                                 Ak prispievateľ fond neovláda, neovláda spoločne alebo v ňom nemá podstatný vplyv, vykazuje právo prijať úhradu z fondu ako úhradu v súlade s ustanoveniami IAS 37. Ocenenie úhrady zodpovedá nižšej hodnote spomedzi:
                                 
                                             a)
                                          
                                          
                                             …
                                          
                                       
                           
               
                     D50
                  
                  
                     Vkladá sa tento odsek 14B:
                     
                                 14B
                              
                              
                                 Štandardmi IFRS 10 a IFRS 11, vydanými v máji 2011, sa zmenili a doplnili odseky 8 a 9. Účtovná jednotka uplatní tieto zmeny a doplnenia pri uplatňovaní štandardov IFRS 10 a IFRS 11.
                              
                           
               
            IFRIC 9   
               Prehodnocovanie vložených derivátov
            
         
         
                     D51
                  
                  
                     [Neuplatňuje sa na požiadavky]
                  
               
                     D52
                  
                  
                     Vkladá sa tento odsek 12:
                     
                                 12
                              
                              
                                 Štandardom IFRS 11, vydaným v máji 2011, sa mení a dopĺňa odsek 5 písm. c). Účtovná jednotka uplatní túto zmenu a doplnenie pri uplatňovaní štandardu IFRS 11.
                              
                           
               
            IFRIC 16   
               Zabezpečenie čistej investície do zahraničnej prevádzky
            
         
         
                     D53
                  
                  
                     Poznámka pod čarou k odseku 2 sa mení a dopĺňa takto:
                     
                                 *
                              
                              
                                 Bude to tak v prípade konsolidovanej účtovnej závierky, účtovnej závierky, v ktorej sa investície, ako napríklad pridružené podniky a spoločné podniky, účtujú použitím metódy vlastného imania a účtovnej závierky, ktorá zahŕňa pobočku alebo spoločnú prevádzku, ako sú vymedzené v štandarde IFRS 11 Spoločné dohody.
                                 
                              
                           
               
      
         MEDZINÁRODNÝ ŠTANDARD FINANČNÉHO VÝKAZNÍCTVA 12
      
      
         
            Zverejňovanie podielov v iných účtovných jednotkách
         
      
      CIEĽ
      
                  
                     1
                  
               
               
                  Cieľom tohto IFRS je vyžadovať od účtovných jednotiek, aby vo svojich účtovných závierkach poskytovali informácie, ktoré používateľom umožnia zhodnotiť:
                  
                              a)
                           
                           
                              
                                 povahu a riziká spojené s jej podielmi v iných účtovných jednotkách a
                              
                           
                        
                              b)
                           
                           
                              
                                 vplyv týchto podielov na finančnú situáciu, finančnú výkonnosť a peňažné toky účtovnej jednotky.
                              
                           
                        
            
         Plnenie cieľa
      
      
                  2
               
               
                  Na splnenie cieľa v odseku 1 účtová jednotka zverejňuje:
                  
                              a)
                           
                           
                              významné posúdenia a predpoklady, ktoré urobila pri určovaní povahy svojho podielu v inej účtovnej jednotke alebo dohode a pri určovaní typu spoločnej dohody, v ktorom má podiel (odseky 7 až 9) a
                           
                        
                              b)
                           
                           
                              informácie o svojich podieloch v:
                              
                                          (i)
                                       
                                       
                                          dcérskych spoločnostiach (odseky 10 až 19);
                                       
                                    
                                          (ii)
                                       
                                       
                                          spoločných dohodách a pridružených podnikoch (odseky 20 až 23) a
                                       
                                    
                                          (iii)
                                       
                                       
                                          
                                             štruktúrovaných účtovných jednotkách, ktoré účtovná jednotka neovláda (nekonsolidované štruktúrované účtovné jednotky) (odseky 24 až 31).
                                       
                                    
                        
            
                  3
               
               
                  Ak zverejnenia požadované v súlade s týmto IFRS spolu so zverejneniami požadovanými inými IFRS nestačia na splnenie cieľa uvedeného v odseku 1, účtovná jednotka zverejní akékoľvek doplňujúce informácie potrebné na splnenie tohto cieľa.
               
            
                  4
               
               
                  Účtovná jednotka zváži úroveň podrobnosti potrebnú na splnenie cieľa zverejňovania informácií a dôraz, aký má klásť na každú z požiadaviek uvedených v tomto IFRS. Informácie zverejňuje súhrnne alebo v členení, aby sa užitočné informácie nestrácali buď uvedením veľkého počtu nevýznamných informácií alebo zoskupením položiek, ktoré majú rozličné charakteristiky (pozri odseky B2 až B6).
               
            ROZSAH PÔSOBNOSTI
      
                  5
               
               
                  Tento IFRS uplatňuje účtovná jednotka, ktorá má podiel v niektorej z týchto účtovných jednotiek:
                  
                              a)
                           
                           
                              dcérskych spoločnostiach,
                           
                        
                              b)
                           
                           
                              spoločných dohodách (t. j. spoločných prevádzkach alebo spoločných podnikoch)
                           
                        
                              c)
                           
                           
                              pridružených podnikoch
                           
                        
                              d)
                           
                           
                              nekonsolidovaných štruktúrovaných účtovných jednotkách.
                           
                        
            
                  6
               
               
                  Tento IFRS sa nevzťahuje na:
                  
                              a)
                           
                           
                              programy požitkov po skončení zamestnania alebo iné dlhodobé programy zamestnaneckých požitkov, na ktoré sa uplatňuje IAS 19 Finančné požitky.
                           
                        
                              b)
                           
                           
                              individuálne účtovné závierky účtovnej jednotky, na ktoré sa uplatňuje štandard IAS 27 Individuálna účtovná závierka. Ak však má účtovná jednotka podiely v nekonsolidovaných štruktúrovaných účtovných jednotkách a pripravuje individuálnu účtovnú závierku ako svoju jedinú účtovnú závierku, uplatní pri príprave tejto individuálnej účtovnej závierky požiadavky uvedené v odsekoch 24 až 31,
                           
                        
                              c)
                           
                           
                              podiel, ktorý vlastní účtovná jednotka, ktorá sa zúčastňuje na spoločnej dohode, ale nepodieľa sa na spoluovládaní, pokiaľ tento podiel nemá za následok významný vplyv na dohodu alebo je to podiel v štruktúrovanej účtovnej jednotke,
                           
                        
                              d)
                           
                           
                              podiel v inej účtovnej jednotke, ktorý sa účtuje v súlade so štandardom IFRS 9 Finančné nástroje. Účtovná jednotka však uplatní tento IFRS:
                              
                                          (i)
                                       
                                       
                                          keď je tento podiel podielom v pridruženom podniku alebo spoločnom podniku, ktorý sa v súlade so štandardom IAS 28 Podiely v pridružených podnikoch a spoločných podnikoch oceňuje reálnou hodnotou v hospodárskom výsledku; alebo
                                       
                                    
                                          (ii)
                                       
                                       
                                          keď je tento podiel podielom v nekonsolidovanej štruktúrovanej jednotke.
                                       
                                    
                        
            VÝZNAMNÉ POSÚDENIA A PREDPOKLADY
      
                  
                     7
                  
               
               
                  Účtovná jednotka zverejní informácie o významných posúdeniach a predpokladoch, ktoré urobila (a o zmenách týchto posúdení a predpokladov) pri rozhodovaní:
                  
                              a)
                           
                           
                              
                                 či ovláda inú účtovnú jednotku, t. j. subjekt, do ktorého investuje, ako je opísané v odsekoch 5 a 6 štandardu IFRS 10 Konsolidovaná účtovná závierka,
                              
                           
                        
                              b)
                           
                           
                              
                                 či spoluovláda nejakú dohodu alebo má podstatný vplyv na inú účtovnú jednotku a
                              
                           
                        
                              c)
                           
                           
                              
                                 o type spoločnej dohody (t. j. spoločná prevádzka alebo spoločný podnik), keď sa dohoda realizuje prostredníctvom osobitného subjektu.
                              
                           
                        
            
                  8
               
               
                  Medzi významné posúdenia a predpoklady zverejňované v súlade s odsekom 7 patria posúdenia a predpoklady, ktoré účtovná jednotka urobí, keď sa skutočnosti a okolnosti zmenia tak, že sa počas obdobia vykazovania zmení záver o tom, či ovláda alebo spoluovláda inú účtovnú jednotku alebo má na ňu podstatný vplyv.
               
            
                  9
               
               
                  Na splnenie odseku 7 účtovná jednotka zverejní napríklad významné posúdenia a predpoklady urobené pri rozhodovaní, či:
                  
                              a)
                           
                           
                              neovláda inú účtovnú jednotku, dokonca aj keď vlastní viac ako polovicu hlasovacích práv tejto inej účtovnej jednotky,
                           
                        
                              b)
                           
                           
                              ovláda inú účtovnú jednotku, dokonca aj keď vlastní menej ako polovicu hlasovacích práv tejto inej účtovnej jednotky,
                           
                        
                              c)
                           
                           
                              je zástupcom alebo hlavným zodpovedným (pozri odseky 58 až 72 štandardu IFRS 10),
                           
                        
                              d)
                           
                           
                              nemá podstatný vplyv, dokonca aj keď vlastní 20 alebo viac percent hlasovacích práv tejto inej účtovnej jednotky,
                           
                        
                              e)
                           
                           
                              má podstatný vplyv, dokonca aj keď vlastní menej ako 20 percent hlasovacích práv tejto inej účtovnej jednotky.
                           
                        
            PODIELY V DCÉRSKYCH SPOLOČNOSTIACH
      
                  
                     10
                  
               
               
                  Účtovná jednotka zverejní informácie, ktoré používateľom jej konsolidovanej účtovnej závierky umožnia
                  
                              a)
                           
                           
                              
                                 pochopiť:
                              
                              
                                          (i)
                                       
                                       
                                          
                                             zloženie skupiny a
                                          
                                       
                                    
                                          (ii)
                                       
                                       
                                          
                                             podiel, ktorý majú nekontrolné podiely na činnosti a peňažných tokoch skupiny (odsek 12) a
                                          
                                       
                                    
                        
                              b)
                           
                           
                              
                                 zhodnotiť:
                              
                              
                                          (i)
                                       
                                       
                                          
                                             povahu a rozsah významných obmedzení v jej schopnosti mať prístup k aktívam skupiny alebo využívať ich a vyrovnávať záväzky skupiny (odsek 13),
                                          
                                       
                                    
                                          (ii)
                                       
                                       
                                          
                                             povahu a zmenu rizík spojených s jej podielmi v konsolidovaných štruktúrovaných účtovných jednotkách (odseky 14 až 17),
                                          
                                       
                                    
                                          (iii)
                                       
                                       
                                          
                                             následky zmien jej vlastníckeho podielu v dcérskej spoločnosti, ktoré nemajú za následok stratu ovládania (odsek 18) a
                                          
                                       
                                    
                                          (iv)
                                       
                                       
                                          
                                             následky straty ovládania dcérskej spoločnosti počas obdobia vykazovania (odsek 19).
                                          
                                       
                                    
                        
            
                  11
               
               
                  Keď sa na prípravu konsolidovanej účtovnej závierky použije účtovná závierka dcérskej spoločnosti zostavená k inému dňu alebo za iné obdobie ako konsolidovaná účtovná závierka (pozri odseky B92 a B93 štandardu IFRS 10), účtovná jednotka zverejní:
                  
                              a)
                           
                           
                              dátum konca obdobia vykazovania účtovnej závierky tejto dcérskej spoločnosti a
                           
                        
                              b)
                           
                           
                              dôvod použitia iného dátumu alebo obdobia.
                           
                        
            
         Podiel, ktorý majú nekontrolné podiely na činnosti a peňažných tokoch skupiny
      
      
                  12
               
               
                  Účtovná jednotka zverejní informácie za každú zo svojich dcérskych spoločností, ktoré majú nekontrolné podiely a ktoré sú pre vykazujúcu účtovnú jednotku podstatné:
                  
                              a)
                           
                           
                              obchodné meno dcérskej spoločnosti,
                           
                        
                              b)
                           
                           
                              hlavné miesto podnikania (a krajinu zápisu do obchodného registra, ak je iná ako hlavné miesto podnikania) dcérskej spoločnosti,
                           
                        
                              c)
                           
                           
                              podiel vlastníckych podielov v držbe vlastníkov nekontrolných podielov,
                           
                        
                              d)
                           
                           
                              podiel hlasovacích práv v držbe vlastníkov nekontrolných podielov, ak sa líši od podielu držaných vlastníckych podielov,
                           
                        
                              e)
                           
                           
                              zisk alebo strata pridelené nekontrolným podielom dcérskej spoločnosti počas obdobia vykazovania,
                           
                        
                              f)
                           
                           
                              akumulované nekontrolné podiely dcérskej spoločnosti na konci obdobia vykazovania,
                           
                        
                              g)
                           
                           
                              zhrnutie finančných informácií o dcérskej spoločnosti (pozri odsek B10).
                           
                        
            
         Povaha a rozsah významných obmedzení
      
      
                  13
               
               
                  Účtovná jednotka zverejní:
                  
                              a)
                           
                           
                              významné obmedzenia (napr. zákonné, zmluvné a regulačné obmedzenia) svojej schopnosti prístupu k aktívam alebo ich využívaniu a schopnosti vyrovnať záväzky skupiny, ako sú:
                              
                                          (i)
                                       
                                       
                                          obmedzenia, ktoré obmedzujú schopnosť materskej spoločnosti alebo jej dcérskych spoločností previesť peňažné prostriedky alebo iné aktíva na iné účtovné jednotky (alebo z týchto účtovných jednotiek) v rámci skupiny,
                                       
                                    
                                          (ii)
                                       
                                       
                                          záruky alebo iné požiadavky, ktoré môžu obmedziť vyplácanie dividend alebo rozdelenia iného kapitálu alebo úvery a preddavky platené alebo splácané ostatným účtovným jednotkám (alebo inými účtovnými jednotkami) v rámci skupiny,
                                       
                                    
                        
                              b)
                           
                           
                              povahu a rozsah, v akom môžu práva ochranného charakteru nekontrolných podielov významne obmedziť schopnosť účtovnej jednotky, aby mala prístup k aktívam alebo tieto aktíva využívať a schopnosť vyrovnávať záväzky skupiny (ako napríklad, keď je materská spoločnosť povinná vyrovnať záväzky dcérskej spoločnosti pred vyrovnaním svojich vlastných záväzkov alebo keď sa na prístup k aktívam alebo na vyrovnanie záväzkov dcérskej spoločnosti vyžaduje súhlas vlastníkov nekontrolných podielov),
                           
                        
                              c)
                           
                           
                              účtovné hodnoty aktív a záväzkov v konsolidovanej účtovnej závierke, ktorých sa tieto obmedzenia týkajú.
                           
                        
            
         Povaha rizík spojených s podielmi účtovnej jednotky v konsolidovaných štruktúrovaných účtovných jednotkách
      
      
                  14
               
               
                  Účtovná jednotka zverejní podmienky zmluvných dohôd, ktoré by mohli vyžadovať, aby materská spoločnosť alebo jej dcérske spoločnosti poskytli finančnú podporu štruktúrovanej účtovnej jednotke, vrátane udalosti alebo okolností, ktoré by mohli vystaviť vykazujúcu účtovnú jednotku strate (napr. dohody týkajúce sa likvidity alebo udalosti spúšťajúce zmeny úverových ratingov spojené s povinnosťami kúpiť aktíva štruktúrovanej účtovnej jednotky alebo poskytnúť jej finančnú podporu).
               
            
                  15
               
               
                  Ak počas obdobia vykazovania materská spoločnosť alebo ktorákoľvek z jej dcérskych spoločností poskytne konsolidovanej štruktúrovanej účtovnej jednotke finančnú alebo inú podporu bez toho, aby mala zmluvnú povinnosť tak urobiť (napr. nakúpi aktíva štruktúrovanej účtovnej jednotky alebo nástroje vydané štruktúrovanou účtovnou jednotkou), účtovná jednotka zverejní:
                  
                              a)
                           
                           
                              typ a výšku poskytnutej podpory vrátane situácií, keď materská spoločnosť alebo jej dcérske spoločnosti pomohli štruktúrovanej účtovnej jednotke pri získavaní finančnej podpory a
                           
                        
                              b)
                           
                           
                              dôvody poskytnutia podpory.
                           
                        
            
                  16
               
               
                  Ak počas obdobia vykazovania materská spoločnosť alebo ktorákoľvek z jej dcérskych spoločností poskytne predtým nekonsolidovanej štruktúrovanej účtovnej jednotke finančnú alebo inú podporu bez toho, aby mala zmluvnú povinnosť tak urobiť, a toto poskytnutie podpory bude mať za následok ovládanie štruktúrovanej účtovnej jednotky, účtovná jednotka zverejní vysvetlenie relevantných faktorov, ktoré viedli k prijatiu tohto rozhodnutia.
               
            
                  17
               
               
                  Účtovná jednotka zverejní akékoľvek súčasné úmysly poskytnúť finančnú alebo inú podporu konsolidovanej štruktúrovanej účtovnej jednotke vrátane úmyslu poskytnúť štruktúrovanej účtovnej jednotke pomoc pri získavaní finančnej podpory.
               
            
         Následky zmien vlastníckeho podielu materskej spoločnosti v dcérskej spoločnosti, ktoré nemajú za následok stratu ovládania
      
      
                  18
               
               
                  Účtovná jednotka prezentuje zoznam, v ktorom znázorní účinky akýchkoľvek prípadných zmien svojho vlastníckeho podielu v dcérskej spoločnosti, ktoré nemajú za následok stratu ovládania, na vlastné imanie, ktoré možno pripísať vlastníkom materskej spoločnosti.
               
            
         Následky straty ovládania dcérskej spoločnosti počas obdobia vykazovania
      
      
                  19
               
               
                  Účtovná jednotka zverejní prípadný zisk alebo stratu, vypočítané v súlade s odsekom 25 štandardu IFRS 10 a:
                  
                              a)
                           
                           
                              podiel na uvedenom zisku alebo strate, ktorý možno pripísať oceneniu akejkoľvek investície ponechanej v bývalej dcérskej spoločnosti reálnou hodnotou k dátumu, keď došlo k strate ovládania, a
                           
                        
                              b)
                           
                           
                              riadková položka (položky) v hospodárskom výsledku, v ktorom sú tento zisk alebo strata vykázané (ak sa neprezentujú oddelene).
                           
                        
            PODIELY V SPOLOČNÝCH DOHODÁCH A V PRIDRUŽENÝCH SPOLOČNOSTIACH
      
                  
                     20
                  
               
               
                  Účtovná jednotka zverejní informácie, ktoré používateľom jej účtovnej závierky umožnia zhodnotiť:
                  
                              a)
                           
                           
                              
                                 povahu, rozsah a finančné účinky jej podielov v spoločných dohodách a pridružených podnikoch vrátane povahy a účinkov jej zmluvných vzťahov s ostatnými investormi, ktorí spoločné dohody a pridružené spoločnosti spoluovládajú alebo nad nimi majú podstatný vplyv (odseky 21 a 22) a
                              
                           
                        
                              b)
                           
                           
                              
                                 povahu a zmenu rizík spojených s jej podielmi v spoločných podnikoch a pridružených podnikoch (odsek 23).
                              
                           
                        
            
         Povaha, rozsah a finančné účinky podielov účtovnej jednotky v spoločných dohodách a pridružených podnikoch
      
      
                  21
               
               
                  Účtovná jednotka zverejní:
                  
                              a)
                           
                           
                              za každú spoločnú dohodu alebo pridružený podnik, ktoré sú pre vykazujúcu účtovnú jednotku podstatné:
                              
                                          (i)
                                       
                                       
                                          názov spoločnej dohody alebo pridruženého podniku,
                                       
                                    
                                          (ii)
                                       
                                       
                                          povahu vzťahu účtovnej jednotky so spoločnou dohodou alebo pridruženým podnikom (napríklad opísaním povahy činností spoločnej dohody alebo pridruženého podniku a či sú pre činnosti účtovnej jednotky strategické),
                                       
                                    
                                          (iii)
                                       
                                       
                                          hlavné miesto podnikania (a krajinu zápisu do obchodného registra, ak je iná ako hlavné miesto podnikania) spoločnej dohody alebo pridruženej spoločnosti,
                                       
                                    
                                          (iv)
                                       
                                       
                                          percento vlastníckeho podielu alebo účastníckeho podielu v držbe účtovnej jednotky a percento, ak je iné, hlasovacích práv, ktoré má účtovná jednotka (ak je to uplatniteľné),
                                       
                                    
                        
                              b)
                           
                           
                              za každý spoločný podnik a pridružený podnik, ktoré sú pre vykazujúcu účtovnú jednotku podstatné:
                              
                                          (i)
                                       
                                       
                                          či sa investícia do spoločného podniku alebo pridruženého podniku oceňuje použitím metódy vlastného imania alebo reálnou hodnotou,
                                       
                                    
                                          (ii)
                                       
                                       
                                          zhrnutie finančných informácií o spoločnom podniku alebo pridruženom podniku, ako sú špecifikované v odsekoch B12 a B13,
                                       
                                    
                                          (iii)
                                       
                                       
                                          ak sa spoločný podnik alebo pridružený podnik účtuje použitím metódy vlastného imania, reálna hodnota investície do spoločného podniku alebo pridruženého podniku, ak existuje kótovaná trhová cena investície,
                                       
                                    
                        
                              c)
                           
                           
                              finančné informácie, ktoré sú špecifikované v odseku B16, o investíciách účtovnej jednotky do spoločných podnikov a pridružených podnikov, ktoré nie sú podstatné samostatne:
                              
                                          (i)
                                       
                                       
                                          súhrn za všetky individuálne nepodstatné spoločné podniky a osobitne
                                       
                                    
                                          (ii)
                                       
                                       
                                          súhrn za všetky individuálne nepodstatné pridružené podniky.
                                       
                                    
                        
            
                  22
               
               
                  Účtovná jednotka zverejňuje aj:
                  
                              a)
                           
                           
                              povahu a rozsah všetkých významných obmedzení (napr. vyplývajúcich z úverových zmlúv, regulačných požiadaviek alebo zmluvných dohôd medzi spoluovládajúcimi investormi alebo medzi investormi s podstatným vplyvom na spoločný podnik alebo pridružený podnik) schopnosti spoločných podnikov alebo pridružených podnikov previesť finančné prostriedky na účtovnú jednotku vo forme peňažných dividend alebo splatenia úverov alebo preddavkov platených účtovnou jednotkou,
                           
                        
                              b)
                           
                           
                              keď je účtovná závierka spoločného podniku alebo pridruženého podniku použitá pri uplatnení metódy vlastného imania zostavená k dátumu, ktorý sa líši od dátumu účtovnej závierky účtovnej jednotky alebo za iné obdobie ako účtovná závierka účtovnej jednotky:
                              
                                          (i)
                                       
                                       
                                          dátum konca obdobia vykazovania účtovnej závierky tohto spoločného podniku alebo pridruženého podniku a
                                       
                                    
                                          (ii)
                                       
                                       
                                          dôvod použitia iného dátumu alebo obdobia,
                                       
                                    
                        
                              c)
                           
                           
                              nevykázaný podiel na stratách spoločného podniku alebo pridruženého podniku, tak za obdobie vykazovania, ako aj súhrnne, ak účtovná jednotka prestala vykazovať svoj podiel na stratách spoločného podniku alebo pridruženého podniku pri uplatňovaní metódy vlastného imania.
                           
                        
            
         Riziká spojené s podielmi účtovnej jednotky v spoločných podnikoch a pridružených podnikoch
      
      
                  23
               
               
                  Účtovná jednotka zverejní:
                  
                              a)
                           
                           
                              záväzky, ktoré sa týkajú jej spoločných podnikov oddelene od výšky ostatných záväzkov, ako je vymedzené v odsekoch B18 až B20,
                           
                        
                              b)
                           
                           
                              v súlade so štandardom IAS 37 Rezervy, podmienené záväzky a podmienené aktíva, pokiaľ nie je pravdepodobnosť straty vzdialená, podmienené záväzky, ktoré vznikli v súvislosti s jej podielmi v spoločných podnikoch alebo pridružených podnikoch (vrátane ich podielu na podmienených záväzkoch, ktoré vznikli spoločne investorom spoluovládajúcim spoločné podniky alebo pridružené podniky alebo investorom s podstatným vplyvom) oddelene od výšky ostatných podmienených záväzkov.
                           
                        
            PODIELY V NEKONSOLIDOVANÝCH ŠTRUKTÚROVANÝCH ÚČTOVNÝCH JEDNOTKÁCH
      
                  
                     24
                  
               
               
                  Účtovná jednotka zverejní informácie, ktoré používateľom jej účtovnej závierky umožnia:
                  
                              a)
                           
                           
                              
                                 pochopiť povahu a rozsah jej podielov v nekonsolidovaných štruktúrovaných účtovných jednotkách (odseky 26 až 28) a
                              
                           
                        
                              b)
                           
                           
                              
                                 zhodnotiť povahu a zmeny rizík spojených s jej podielmi v nekonsolidovaných štruktúrovaných účtovných jednotkách (odseky 29 až 31).
                              
                           
                        
            
                  25
               
               
                  Informácie, ktoré sa vyžadujú v odseku 24 písm. b), zahŕňajú informácie o vystavení účtovnej jednotky riziku z účasti, ktorú účtovná jednotka mala v nekonsolidovaných štruktúrovaných účtovných jednotkách počas predchádzajúcich období (napr. sponzorovanie štruktúrovanej účtovnej jednotky), dokonca aj vtedy, keď účtovná jednotka už nemá ku dňu vykazovania na štruktúrovanej účtovnej jednotke žiadnu zmluvnú účasť.
               
            
         Povaha podielov
      
      
                  26
               
               
                  Účtovná jednotka zverejní kvalitatívne a kvantitatívne informácie o svojich podieloch v nekonsolidovanej štruktúrovanej účtovnej jednotke, okrem iného vrátane povahy, účelu, veľkosti a činností štruktúrovanej účtovnej jednotky a spôsobu jej financovania.
               
            
                  27
               
               
                  Ak účtovná jednotka sponzoruje nekonsolidovanú štruktúrovanú účtovnú jednotku, za ktorú neposkytuje informácie, ktoré sa vyžadujú v odseku 29 (napr. preto, lebo nemá ku dňu vykazovania podiel v účtovnej jednotke), účtovná jednotka zverejní:
                  
                              a)
                           
                           
                              ako určila, ktoré štruktúrované účtovné jednotky sponzorovala;
                           
                        
                              b)
                           
                           
                              príjem z týchto štruktúrovaných účtovných jednotiek počas obdobia vykazovania vrátane opisu typov prezentovaných príjmov a
                           
                        
                              c)
                           
                           
                              účtovnú hodnotu (v čase prevodu) všetkých aktív prevedených na tieto štruktúrované účtovné jednotky počas obdobia vykazovania.
                           
                        
            
                  28
               
               
                  Účtovná jednotka prezentuje informácie uvedené v odseku 27 písm. b) a c) v podobe tabuliek, pokiaľ nie je vhodnejší iný formát, a klasifikuje svoje sponzorské činnosti do príslušných kategórií (pozri odseky B2 až B6).
               
            
         Povaha rizík
      
      
                  29
               
               
                  Účtovná jednotka zverejní v podobe tabuliek, pokiaľ nie je vhodnejšia iná forma, zhrnutie obsahujúce:
                  
                              a)
                           
                           
                              účtovné hodnoty aktív a záväzkov vykázaných v jej účtovnej závierke, ktoré sa týkajú jej podielu v nekonsolidovaných štruktúrovaných účtovných jednotkách,
                           
                        
                              b)
                           
                           
                              riadkové položky vo výkaze o finančnej situácii, v ktorých sú tieto aktíva a záväzky vykázané,
                           
                        
                              c)
                           
                           
                              hodnotu, ktorá najlepšie predstavuje maximálnu expozíciu účtovnej jednotky stratám z podielov v nekonsolidovaných štruktúrovaných účtovných jednotkách vrátane spôsobu určenia maximálnej expozície stratám. Ak účtovná jednotka nedokáže kvantifikovať svoju maximálnu expozíciu stratám z jej podielov v nekonsolidovaných štruktúrovaných účtovných jednotkách, zverejní túto skutočnosť i dôvody,
                           
                        
                              d)
                           
                           
                              porovnanie účtovných hodnôt aktív i záväzkov účtovnej jednotky, ktoré súvisia s jej podielmi v nekonsolidovaných štruktúrovaných účtovných jednotkách s maximálnou expozíciou účtovnej jednotky stratám z týchto účtovných jednotiek.
                           
                        
            
                  30
               
               
                  Ak počas obdobia vykazovania účtovná jednotka poskytne finančnú alebo inú podporu nekonsolidovanej štruktúrovanej účtovnej jednotke, v ktorej v minulosti mala alebo v súčasnosti má podiel, bez toho aby mala zmluvnú povinnosť tak urobiť (napr. nakúpi aktíva štruktúrovanej účtovnej jednotky alebo nástroje vydané štruktúrovanou účtovnou jednotkou), účtovná jednotka zverejní:
                  
                              a)
                           
                           
                              typ a výšku poskytnutej podpory vrátane situácií, keď účtovná jednotka pomáhala štruktúrovanej účtovnej jednotke pri získavaní finančnej podpory a
                           
                        
                              b)
                           
                           
                              dôvody poskytnutia podpory.
                           
                        
            
                  31
               
               
                  Účtovná jednotka zverejní akékoľvek súčasné úmysly poskytnúť finančnú alebo inú podporu nekonsolidovanej štruktúrovanej účtovnej jednotke vrátane úmyslu poskytnúť štruktúrovanej účtovnej jednotke pomoc pri získavaní finančnej podpory.
               
            
         Dodatok A
         
            Vymedzenie pojmov
         
         
            Tento dodatok je neoddeliteľnou súčasťou tohto IFRS.
         
         
                     Príjem zo štruktúrovanej účtovnej jednotky
                  
                  
                     Na účely tohto IFRS zahŕňa príjem zo štruktúrovanej účtovnej jednotky okrem iného opakujúce sa a neopakujúce sa poplatky, úroky, dividendy, zisky alebo straty z precenenia alebo ukončenia vykazovania podielov v štruktúrovaných účtovných jednotkách a zisky alebo straty z prevodu aktív a záväzkov na štruktúrované účtovné jednotky.
                  
               
                     Podiel v inej účtovnej jednotke
                  
                  
                     Na účely tohto IFRS znamená podiel v inej účtovnej jednotke zmluvnú a nezmluvnú účasť, ktorá vystavuje účtovnú jednotku riziku premenlivosti výnosov z výkonnosti tejto inej účtovnej jednotky. Podiel v inej účtovnej jednotke možno okrem iného dokladovať držbou nástrojov vlastného imania alebo dlhových nástrojov, ako aj inými formami účasti, ako je poskytovanie finančných prostriedkov, podpora likvidity, zníženie úverového rizika a záruky. Zahŕňa spôsob, akým účtovná jednotka ovláda alebo spoluovláda alebo má podstatný vplyv na druhú účtovnú jednotku. Účtovná jednotka nemá nevyhnutne podiel v inej účtovnej jednotke len z dôvodu typického vzťahu medzi dodávateľom a zákazníkom.
                     V odsekoch B7 až B9 sa poskytujú ďalšie informácie o podieloch v iných účtovných jednotkách.
                     V odsekoch B55 až B57 štandardu IFRS 10 je vysvetlený pojem premenlivosti výnosov.
                  
               
                     Štruktúrovaná účtovná jednotka
                  
                  
                     Účtovná jednotka, ktorá bola navrhnutá tak, aby hlasovacie alebo podobné práva neboli dominantným faktorom pri rozhodovaní o tom, kto túto účtovnú jednotku ovláda, ako napríklad, keď sa niektoré hlasovacie práva týkajú len administratívnych úloh a relevantné činnosti sa riadia prostredníctvom zmluvných dohôd.
                     V odsekoch B22 až B24 sa poskytujú ďalšie informácie o štruktúrovaných účtovných jednotkách.
                  
               Ďalej uvedené pojmy sú vymedzené v IAS 27 (v znení zmenenom a doplnenom v roku 2011), IFRS 10 a IFRS 11 Spoločné dohody a sú použité v tomto IFRS v zmysle vymedzenom v uvedených IFRS:
         
                     —
                  
                  
                     pridružený podnik
                  
               
                     —
                  
                  
                     konsolidovaná účtovná závierka
                  
               
                     —
                  
                  
                     ovládanie účtovnej jednotky
                  
               
                     —
                  
                  
                     metóda vlastného imania
                  
               
                     —
                  
                  
                     skupina
                  
               
                     —
                  
                  
                     spoločná dohoda
                  
               
                     —
                  
                  
                     spoluovládanie
                  
               
                     —
                  
                  
                     spoločná prevádzka
                  
               
                     —
                  
                  
                     spoločný podnik
                  
               
                     —
                  
                  
                     nekontrolný podiel
                  
               
                     —
                  
                  
                     materská spoločnosť
                  
               
                     —
                  
                  
                     práva ochranného charakteru
                  
               
                     —
                  
                  
                     relevantné činnosti
                  
               
                     —
                  
                  
                     individuálna účtovná závierka
                  
               
                     —
                  
                  
                     osobitný subjekt
                  
               
                     —
                  
                  
                     podstatný vplyv
                  
               
                     —
                  
                  
                     dcérska spoločnosť.
                  
               
      
         Dodatok B
         
            Návod na uplatňovanie
         
         
            Tento dodatok je neoddeliteľnou súčasťou tohto IFRS. Opisuje sa v ňom uplatňovanie odsekov 1 až 31 a má rovnakú právoplatnosť ako ostatné časti tohto IFRS.
         
         
                     B1
                  
                  
                     Príklady v tomto dodatku predstavujú hypotetické situácie. Hoci niektoré aspekty príkladov sa môžu vyskytnúť v skutočných prípadoch, pri uplatňovaní štandardu IFRS 12 bude potrebné vyhodnotiť všetky relevantné skutočnosti a okolnosti konkrétneho prípadu.
                  
               AGREGÁCIA (ODSEK 4)
         
                     B2
                  
                  
                     Účtovná jednotka rozhodne, so zreteľom na svoju situáciu, o miere podrobnosti poskytovaných informácií, aby vyhovela potrebám používateľov, o tom, aký dôraz kladie na rôzne aspekty daných požiadaviek, a o spôsobe agregovania týchto informácií. Je nevyhnutné nájsť rovnováhu medzi preťažením účtovnej závierky nadmernými podrobnosťami, ktoré nemusia pomáhať používateľom účtovnej závierky, a zahmlievaním dôležitých informácií v dôsledku prílišného zoskupovania.
                  
               
                     B3
                  
                  
                     Účtovná jednotka môže agregovať zverejňované informácie vyžadované podľa tohto IFRS za podiely v podobných účtovných jednotkách, ak je agregovanie v súlade s cieľom zverejňovania a požiadavkou uvedenou v odseku B4 a nezahmlievajú sa ním poskytované informácie. Účtovná jednotka zverejní, ako agregovala svoje podiely v podobných účtovných jednotkách.
                  
               
                     B4
                  
                  
                     Účtovná jednotka prezentuje informácie osobitne za podiely v:
                     
                                 a)
                              
                              
                                 dcérskych spoločnostiach,
                              
                           
                                 b)
                              
                              
                                 spoločných podnikoch;
                              
                           
                                 c)
                              
                              
                                 spoločných prevádzkach;
                              
                           
                                 d)
                              
                              
                                 pridružených podnikoch a
                              
                           
                                 e)
                              
                              
                                 nekonsolidovaných štruktúrovaných účtovných jednotkách.
                              
                           
               
                     B5
                  
                  
                     Účtovná jednotka pri rozhodovaní, či má informácie agregovať, zváži kvantitatívne a kvalitatívne informácie o rozličných charakteristikách rizík a výnosov každej účtovnej jednotky, o ktorej uvažuje na účely agregovania, a význam každej takejto účtovnej jednotky pre vykazujúcu účtovnú jednotku. Účtovná jednotka prezentuje zverejnenia spôsobom, ktorý jasne vysvetľuje používateľom účtovnej závierky povahu a rozsah podielov v týchto iných účtovných jednotkách.
                  
               
                     B6
                  
                  
                     Medzi príklady úrovne agregácie v rámci tried účtovných jednotiek uvedených v odseku B4, ktoré by mohli byť vhodné, patria:
                     
                                 a)
                              
                              
                                 povaha činností (napr. výskumná a vývojová účtovná jednotka, subjekt zabezpečujúci revolvingovú sekuritizáciu kreditných kariet),
                              
                           
                                 b)
                              
                              
                                 klasifikácia odvetvia,
                              
                           
                                 c)
                              
                              
                                 zemepisné umiestnenie (napr. krajina alebo región).
                              
                           
               PODIELY V INÝCH ÚČTOVNÝCH JEDNOTKÁCH
         
                     B7
                  
                  
                     Podiel v inej účtovnej jednotke znamená zmluvnú a nezmluvnú zainteresovanosť, ktorá účtovnú jednotku vystavuje riziku premenlivosti výnosov z výkonnosti tejto druhej účtovnej jednotky. Zváženie účelu a plánovaného zámeru inej účtovnej jednotky môže vykazujúcej účtovnej jednotke pomôcť pri posudzovaní, či má podiel v tejto účtovnej jednotke, a teda či je povinná zverejňovať informácie podľa tohto IFRS. Súčasťou tohto posúdenia je zváženie rizík, ktoré mala táto iná účtovná jednotka vytvoriť, a rizík, ktoré mala táto iné účtovná jednotka postúpiť na vykazujúcu účtovnú jednotku a ostatné strany.
                  
               
                     B8
                  
                  
                     Vykazujúca účtovná jednotka je obvykle vystavená riziku premenlivosti výnosov z výkonnosti inej účtovnej jednotky držbou nástrojov (ako sú napríklad nástroje vlastného imania alebo dlhové nástroje vydané touto inou účtovnou jednotkou) alebo z dôvodu inej účasti, ktorá absorbuje premenlivosť. Predpokladajme napríklad, že štruktúrovaná účtovná jednotka má v držbe úverové portfólio. Štruktúrovaná účtovná jednotka získa swap na kreditné zlyhanie od inej účtovnej jednotky (vykazujúcej účtovnej jednotky) na svoju ochranu pred nesplácaním istiny a splátok úrokov z úverov. Vykazujúca účtovná jednotka má účasť v inej účtovnej jednotke, čo ju vystavuje riziku premenlivosti výnosov z výkonnosti štruktúrovanej účtovnej jednotky, pretože swap na kreditné zlyhanie absorbuje premenlivosť výnosov štruktúrovanej účtovnej jednotky.
                  
               
                     B9
                  
                  
                     Niektoré nástroje sú určené na prevod rizika z vykazujúcej účtovnej jednotky na inú účtovnú jednotku. Takéto nástroje spôsobujú premenlivosť výnosov z tejto inej účtovnej jednotky, ale obvykle nevystavujú vykazujúcu účtovnú jednotku premenlivosti výnosov z výkonnosti tejto inej účtovnej jednotky. Predpokladajme napríklad, že štruktúrovaná účtovná jednotka bola zriadená na to, aby poskytovala investičné príležitosti pre investorov, ktorí si želajú znášať úverové riziko účtovnej jednotky Z (účtovná jednotka Z nie je spriaznenou stranou žiadnej strany zúčastňujúcej sa na dohode). Štruktúrovaná účtovná jednotka získa finančné prostriedky vydaním poukážok, ktoré sú viazané na úverové riziko účtovnej jednotky Z, investorom (úverovo viazané poukážky) a výnosy používa na investovanie do portfólia bezrizikových finančných aktív. Štruktúrovaná účtovná jednotka sa vystaví úverovému riziku účtovnej jednotky Z uzatvorením swapu na kreditné zlyhanie (CDS) s druhou zmluvnou stranou swapu. CDS postupuje úverové riziko účtovnej jednotky Z na štruktúrovanú účtovnú jednotku za poplatok zaplatený druhej zmluvnej strane swapu. Investori do štruktúrovanej účtovnej jednotky získavajú vyššiu návratnosť, ktorá odráža tak výnosy štruktúrovanej účtovnej jednotky z jej portfólia aktív, ako aj poplatok za CDS. Zmluvná strana swapu nemá účasť v štruktúrovanej účtovnej jednotke, ktorá by ju vystavovala riziku premenlivosti výnosov z výkonnosti štruktúrovanej účtovnej jednotky, pretože CDS skôr prevádza premenlivosť na štruktúrovanú účtovnú jednotku a neabsorbuje premenlivosť výnosov štruktúrovanej účtovnej jednotky.
                  
               ZHRNUTIE FINANČNÝCH INFORMÁCIÍ ZA DCÉRSKE SPOLOČNOSTI, SPOLOČNÉ PODNIKY A PRIDRUŽENÉ PODNIKY (ODSEKY 12 A 21)
         
                     B10
                  
                  
                     Za každú dcérsku spoločnosť, ktorá má nekontrolné podiely, ktoré sú pre vykazujúcu účtovnú jednotku podstatné, účtovná jednotka zverejní:
                     
                                 a)
                              
                              
                                 dividendy vyplatené z nekontrolných podielov,
                              
                           
                                 b)
                              
                              
                                 zhrnutie finančných informácií o aktívach, záväzkoch, zisku alebo strate a peňažných tokoch dcérskej spoločnosti, ktoré používateľom umožnia pochopiť podiel, aký nekontrolné podiely majú na činnostiach a peňažných tokoch skupiny. Informácie by mohli okrem iného zahŕňať napríklad krátkodobé aktíva, dlhodobé aktíva, krátkodobé záväzky, dlhodobé záväzky, príjmy, zisk alebo stratu a celkový komplexný výsledok.
                              
                           
               
                     B11
                  
                  
                     Zhrnutie finančných informácií, ktoré sa vyžadujú v odseku B10 písm. b), obsahuje sumy pred vnútroskupinovými elimináciami.
                  
               
                     B12
                  
                  
                     Za každý spoločný podnik a pridružený podnik, ktoré sú pre vykazujúcu účtovnú jednotku podstatné, účtovná jednotka zverejní:
                     
                                 a)
                              
                              
                                 dividendy prijaté od spoločného podniku alebo pridruženého podniku,
                              
                           
                                 b)
                              
                              
                                 zhrnutie finančných informácií o spoločnom podniku alebo pridruženom podniku (pozri odseky B14 a B15) okrem iného vrátane:
                                 
                                             (i)
                                          
                                          
                                             krátkodobých aktív,
                                          
                                       
                                             (ii)
                                          
                                          
                                             dlhodobých aktív,
                                          
                                       
                                             (iii)
                                          
                                          
                                             krátkodobých záväzkov,
                                          
                                       
                                             (iv)
                                          
                                          
                                             dlhodobých záväzkov,
                                          
                                       
                                             (v)
                                          
                                          
                                             príjmov,
                                          
                                       
                                             (vi)
                                          
                                          
                                             zisku alebo straty z pokračujúcich činností,
                                          
                                       
                                             (vii)
                                          
                                          
                                             zisku alebo straty z ukončených činností po zdanení,
                                          
                                       
                                             (viii)
                                          
                                          
                                             iného komplexného výsledku,
                                          
                                       
                                             (ix)
                                          
                                          
                                             komplexného výsledku celkom.
                                          
                                       
                           
               
                     B13
                  
                  
                     Okrem zhrnutia finančných informácií, ktoré sa vyžadujú v odseku B12, účtovná jednotka zverejní za každý spoločný podnik, ktorý je pre vykazujúcu účtovnú jednotku podstatný, hodnotu:
                     
                                 a)
                              
                              
                                 peňazí a peňažných ekvivalentov zahrnutých v odseku B12 písm. b) bod i),
                              
                           
                                 b)
                              
                              
                                 krátkodobých finančných záväzkov (okrem obchodných a iných záväzkov a rezerv) zahrnutých v odseku B12 ods. b) bod iii),
                              
                           
                                 c)
                              
                              
                                 dlhodobých finančných záväzkov (okrem obchodných a iných záväzkov a rezerv) zahrnutých v odseku B12 ods. b) bod iv),
                              
                           
                                 d)
                              
                              
                                 odpisov hmotného a nehmotného majetku;
                              
                           
                                 e)
                              
                              
                                 úrokových výnosov,
                              
                           
                                 f)
                              
                              
                                 úrokových nákladov,
                              
                           
                                 g)
                              
                              
                                 nákladov alebo výnosov dane z príjmov.
                              
                           
               
                     B14
                  
                  
                     Zhrnutie finančných informácií prezentované v súlade s odsekmi B12 a B13 musí obsahovať sumy zahrnuté v účtovnej závierke spoločného podniku alebo pridruženého podniku podľa štandardov IFRS (a nie podiel účtovnej jednotky na týchto sumách). Ak účtovná jednotka účtuje svoje podiely v spoločnom podniku alebo pridruženom podniku použitím metódy vlastného imania:
                     
                                 a)
                              
                              
                                 sumy zahrnuté v účtovnej závierke spoločného podniku alebo pridruženého podniku podľa štandardov IFRS sa musia upraviť tak, aby odrážali úpravy urobené účtovnou jednotkou pri použití metódy vlastného imania, ako sú napríklad úpravy reálnej hodnoty urobené v čase nadobudnutia a úpravy zohľadňujúce rozdiely v účtovných politikách,
                              
                           
                                 b)
                              
                              
                                 účtovná jednotka poskytne zosúhlasenie prezentovaného zhrnutia finančných informácií s účtovnou hodnotou podielu v spoločnom podniku alebo pridruženom podniku.
                              
                           
               
                     B15
                  
                  
                     Účtovná jednotka môže prezentovať zhrnutie finančných informácií, ktoré sa vyžadujú v odsekoch B12 a B13, na základe účtovnej závierky spoločného podniku alebo pridruženého podniku, ak:
                     
                                 a)
                              
                              
                                 účtovná jednotka oceňuje svoj podiel v spoločnom podniku alebo pridruženom podniku reálnou hodnotou v súlade so štandardom IAS 28 (v zmení zmenenom a doplnenom v roku 2011) a
                              
                           
                                 b)
                              
                              
                                 spoločný podnik alebo pridružený podnik nezostavuje účtovnú závierku podľa štandardov IFRS a príprava na tomto základe by bola nevykonateľná alebo by spôsobila neprimerané náklady.
                              
                           V takom prípade účtovná jednotka zverejní, na akom základe pripravila zhrnutie finančných informácií.
                  
               
                     B16
                  
                  
                     Účtovná jednotka zverejní súhrn účtovnej hodnoty všetkých podielov vo všetkých individuálne nepodstatných spoločných podnikoch alebo pridružených podnikoch, ktoré účtuje použitím metódy vlastného imania. Účtovná jednotka zverejní osobitne súhrnnú sumu svojho podielu v týchto spoločných podnikoch alebo pridružených podnikoch na:
                     
                                 a)
                              
                              
                                 zisku alebo strate z pokračujúcich činností,
                              
                           
                                 b)
                              
                              
                                 zisku alebo strate z ukončených činností po zdanení,
                              
                           
                                 c)
                              
                              
                                 inom komplexnom výsledku,
                              
                           
                                 d)
                              
                              
                                 komplexnom výsledku celkom.
                              
                           Účtovná jednotka zverejní informácie osobitne za spoločné podniky a pridružené podniky.
                  
               
                     B17
                  
                  
                     Keď je podiel účtovnej jednotky v dcérskej spoločnosti, spoločnom podniku alebo pridruženom podniku (alebo časť jej podielu v spoločnom podniku alebo pridruženom podniku) klasifikovaný ako držaný na predaj v súlade so štandardom IFRS 5 Dlhodobý majetok držaný na predaj a ukončenie činnosti, účtovná jednotka nie je povinná zverejniť zhrnutie finančných informácií za túto dcérsku spoločnosť, spoločný podnik alebo pridružený podnik v súlade s odsekmi B10 až B16.
                  
               ZÁVÄZKY ZA SPOLOČNÉ PODNIKY (ODSEK 23 PÍSM. A))
         
                     B18
                  
                  
                     Účtovná jednotka zverejní celkové záväzky, ktoré prijala, ale ktoré k dátumu vykazovania nevykázala (vrátane svojho podielu na záväzkoch prijatých spolu s ostatnými investormi spoluovládajúcimi spoločný podnik) súvisiace s jej podielmi v spoločných podnikoch. Záväzky sú také záväzky, ktoré môžu viesť k budúcemu odlevu peňažných prostriedkov alebo iných zdrojov.
                  
               
                     B19
                  
                  
                     Medzi nevykázané záväzky, ktoré môžu viesť k budúcemu odlevu peňažných prostriedkov alebo iných zdrojov, patria:
                     
                                 a)
                              
                              
                                 nevykázané záväzky prispieť k finančným prostriedkom alebo zdrojom napríklad v dôsledku:
                                 
                                             (i)
                                          
                                          
                                             dohôd o založení alebo nadobudnutí spoločného podniku (ktoré si napríklad vyžadujú, aby účtovná jednotka prispievala finančnými prostriedkami počas určitého obdobia),
                                          
                                       
                                             (ii)
                                          
                                          
                                             kapitálovo náročných projektov realizovaných spoločným podnikom,
                                          
                                       
                                             (iii)
                                          
                                          
                                             nepodmienených povinností týkajúcich sa nakupovania pozostávajúcich z obstarávania vybavenia, zásob alebo služieb, ktoré sa účtovná jednotka zaviazala nakupovať od alebo v mene spoločného podniku,
                                          
                                       
                                             (iv)
                                          
                                          
                                             nevykázaných záväzkov poskytnúť spoločnému podniku úvery alebo inú finančnú podporu,
                                          
                                       
                                             (v)
                                          
                                          
                                             nevykázaných záväzkov vložiť zdroje do spoločného podniku, ako sú aktíva alebo služby:
                                          
                                       
                                             (vi)
                                          
                                          
                                             iných nezrušiteľných nevykázaných záväzkov týkajúcich sa spoločného podniku,
                                          
                                       
                           
                                 b)
                              
                              
                                 nevykázané záväzky na nadobudnutie vlastníckeho podielu inej strany (alebo časti tohto vlastníckeho podielu) v spoločnom podniku, ak nastane alebo nenastane určitá udalosť v budúcnosti.
                              
                           
               
                     B20
                  
                  
                     Požiadavky a príklady uvedené v odsekoch B18 a B19 ilustrujú niektoré typy zverejnení, ktoré sa vyžadujú v odseku 18 štandardu IAS 24 Zverejnenia o spriaznených osobách.
                  
               PODIELY V NEKONSOLIDOVANÝCH ŠTRUKTÚROVANÝCH ÚČTOVNÝCH JEDNOTKÁCH (ODSEKY 24 AŽ 31)
         
            Štruktúrované účtovné jednotky
         
         
                     B21
                  
                  
                     Štruktúrovaná účtovná jednotka je účtovná jednotka, ktorá bola navrhnutá tak, aby hlasovacie alebo podobné práva neboli dominantným faktorom pri rozhodovaní o tom, kto túto účtovnú jednotku ovláda, ako napríklad keď sa niektoré hlasovacie práva týkajú len administratívnych úloh a relevantné činnosti sa riadia prostredníctvom zmluvných dohôd.
                  
               
                     B22
                  
                  
                     Štruktúrovaná účtovná jednotka má často niektoré alebo všetky z týchto vlastností alebo atribútov:
                     
                                 a)
                              
                              
                                 obmedzené činnosti,
                              
                           
                                 b)
                              
                              
                                 úzky a presne vymedzený cieľ, ako je realizovanie daňovo efektívneho lízingu, vykonávanie výskumných a vývojových činností, poskytovanie kapitálu alebo finančných prostriedkov účtovnej jednotke alebo poskytovanie investičných príležitostí investorom postúpením rizík a výhod spojených s aktívami štruktúrovanej účtovnej jednotky na investorov,
                              
                           
                                 c)
                              
                              
                                 nedostatok vlastného imania, ktoré by štruktúrovanej účtovnej jednotke umožnili financovať jej činnosti bez podriadenej finančnej podpory,
                              
                           
                                 d)
                              
                              
                                 financovanie v podobe viacerých zmluvne naviazaných nástrojov pre investorov, aby vytvorili koncentrácie úverových a iných rizík (tranže).
                              
                           
               
                     B23
                  
                  
                     Medzi príklady účtovných jednotiek, ktoré sa považujú za štruktúrované účtovné jednotky, okrem iného patria:
                     
                                 a)
                              
                              
                                 účelové jednotky zaoberajúce sa sekuritizáciou,
                              
                           
                                 b)
                              
                              
                                 financovanie kryté aktívami,
                              
                           
                                 c)
                              
                              
                                 niektoré investičné fondy.
                              
                           
               
                     B24
                  
                  
                     Účtovná jednotka, ktorá je ovládaná prostredníctvom hlasovacích práv, nie je štruktúrovanou účtovnou jednotkou jednoducho preto, že napríklad dostáva finančné prostriedky od tretích strán po reštrukturalizácii.
                  
               
            Povaha rizík z podielov v nekonsolidovaných štruktúrovaných účtovných jednotkách (odseky 29 až 31)
         
         
                     B25
                  
                  
                     Okrem informácií, ktoré sa vyžadujú v odsekoch 29 až 31, účtovná jednotka zverejní doplňujúce informácie, ktoré sú potrebné na splnenie cieľa zverejňovania uvedeného v odseku 24 písm. b).
                  
               
                     B26
                  
                  
                     Príkladmi doplňujúcich informácií, ktoré by v závislosti od okolností mohli byť relevantné pre posúdenie rizík, ktorým je účtovná jednotka vystavená, keď má podiel v nekonsolidovanej štruktúrovanej účtovnej jednotke, sú:
                     
                                 a)
                              
                              
                                 podmienky dohody, ktoré by od účtovnej jednotky mohli vyžadovať, aby poskytla finančnú podporu nekonsolidovanej štruktúrovanej účtovnej jednotke (napr. dohody týkajúce sa likvidity alebo udalosti spúšťajúce zmeny úverových ratingov spojené s povinnosťami kúpiť aktíva štruktúrovanej účtovnej jednotky alebo poskytnúť jej finančnú podporu) vrátane:
                                 
                                             (i)
                                          
                                          
                                             opisu udalostí alebo okolností, ktoré by mohli vykazujúcu účtovnú jednotku vystaviť strate,
                                          
                                       
                                             (ii)
                                          
                                          
                                             existencie akýchkoľvek podmienok, ktoré by obmedzovali povinnosti,
                                          
                                       
                                             (iii)
                                          
                                          
                                             existencie akýchkoľvek iných strán, ktoré poskytujú finančnú podporu a v prípade, ak existujú, poradie vykazujúcej účtovnej jednotky v porovnaní s týmito ostatnými stranami,
                                          
                                       
                           
                                 b)
                              
                              
                                 straty, ktoré účtovnej jednotke vznikli počas obdobia vykazovania, súvisiace s jej podielmi v nekonsolidovaných štruktúrovaných účtovných jednotkách,
                              
                           
                                 c)
                              
                              
                                 typy príjmov účtovnej jednotky počas obdobia vykazovania z jej podielov v nekonsolidovaných štruktúrovaných účtovných jednotkách,
                              
                           
                                 d)
                              
                              
                                 či sa od účtovnej jednotky vyžaduje, aby absorbovala straty nekonsolidovanej štruktúrovanej účtovnej jednotke pred ostatnými stranami, maximálny limit týchto strát pre účtovnú jednotku a (ak to prichádza do úvahy) poradie a sumy potenciálnych strát, ktoré znášajú strany, ktorých podiely v nekonsolidovanej štruktúrovanej účtovnej jednotke sú nižšie, ako podiely účtovnej jednotky,
                              
                           
                                 e)
                              
                              
                                 informácie o akýchkoľvek dohodách týkajúcich sa likvidity, zárukách alebo ostatných záväzkoch s tretími stranami, ktoré by mohli ovplyvniť reálnu hodnotu alebo riziko podielov účtovnej jednotky v nekonsolidovaných štruktúrovaných účtovných jednotkách,
                              
                           
                                 f)
                              
                              
                                 akékoľvek problémy, s ktorými sa nekonsolidovaná štruktúrovaná účtová jednotka stretla pri financovaní činností počas obdobia vykazovania,
                              
                           
                                 g)
                              
                              
                                 v súvislosti s financovaním nekonsolidovanej štruktúrovanej účtovnej jednotky, formy financovania (napr. obchodný cenný papier alebo strednodobé zmenky) a ich vážená priemerná životnosť. Tieto informácie môžu zahŕňať analýzu splatnosti aktív a financovanie nekonsolidovanej štruktúrovanej účtovnej jednotky, ak štruktúrovaná účtovná jednotka má dlhodobejšie aktíva financované krátkodobejšími finančnými prostriedkami.
                              
                           
               
      
         Dodatok C
         
            Dátum nadobudnutia účinnosti a prechodné ustanovenia
         
         
            Tento dodatok tvorí neoddeliteľnú súčasť tohto IFRS a má rovnakú platnosť, ako ostatné časti tohto IFRS.
         
         DÁTUM ÚČINNOSTI A PRECHODNÉ USTANOVENIA
         
                     C1
                  
                  
                     Účtovná jednotka uplatní tento IFRS na ročné obdobia, ktoré sa začínajú 1. januára 2013 alebo neskôr. Skoršie uplatňovanie je povolené.
                  
               
                     C2
                  
                  
                     Účtovnej jednotke sa odporúča, aby poskytovala informácie požadované v tomto IFRS skôr ako za ročné obdobia začínajúce sa 1. januára 2013 alebo po tomto dátume. Poskytovanie niektorých zo zverejnení, ktoré sa vyžadujú týmto IFRS, nenúti účtovnú jednotku, aby začala spĺňať všetky požiadavky tohto IFRS alebo uplatňovať IFRS 10, IFRS 11, IAS 27 (v znení zmenenom a doplnenom v roku 2011) a IAS 27 (v znení zmenenom a doplnenom v roku 2011) skôr.
                  
               ODKAZY NA IFRS 9
         
                     C3
                  
                  
                     Ak účtovná jednotka uplatní tento IFRS, ale zatiaľ neuplatňuje IFRS 9, každý odkaz na IFRS 9 sa považuje za odkaz na štandard IAS 39 Finančné nástroje: vykazovanie a oceňovanie.
                     
                  
               
      
         Dodatok D
         
            Zmeny a doplnenia iných IFRS
         
         
            V tomto dodatku sú uvedené zmeny a doplnenia iných IFRS, ktoré sú dôsledkom vydania IFRS 12 radou. Účtovná jednotka uplatní tieto zmeny a doplnenia na ročné obdobia začínajúce sa 1. januára 2013 alebo neskôr. Ak účtovná jednotka uplatní IFRS 12 na skoršie obdobie, uplatní v tom skoršom období aj tieto zmeny a doplnenia. V zmenených a doplnených odsekoch je nový text podčiarknutý a vypustený text je preškrtnutý.
         
         
            IAS 1   
               Prezentácia účtovnej závierky
            
         
         
                     D1
                  
                  
                     Odseky 119 a 124 sa menia a dopĺňajú a vkladá sa tento odsek 139H:
                     
                                 119
                              
                              
                                 … Príkladom je zverejnenie, či účtovná jednotka uplatňuje na svoj investičný majetok model ocenenia reálnou hodnotou alebo model ocenenia obstarávacou cenou (pozri IAS 40 Investičný majetok). Niektoré IFRS výslovne vyžadujú zverejňovanie určitých účtovných politík vrátane možností, ktoré si manažment vybral spomedzi rôznych politík, ktoré povoľujú. …
                              
                           
                                 124
                              
                              
                                 Niektoré zo zverejnení uskutočnených v súlade s odsekom 122 sa vyžadujú aj v iných IFRS. Napríklad v štandarde IFRS 12 Zverejňovanie podielov v iných účtovných jednotkách sa vyžaduje, aby účtovná jednotka zverejňovala posúdenia, ktoré urobila pri určovaní, či ovláda inú účtovnú jednotku. V štandarde IAS 40 sa vyžaduje …
                              
                           
                                 139H
                              
                              
                                 Štandardmi IFRS 10 a 12, vydanými v máji 2011, sa zmenili a doplnili odseky 4, 119, 123 a 124. Účtovná jednotka uplatní tieto zmeny a doplnenia pri uplatňovaní štandardov IFRS 10 a 12.
                              
                           
               
            IAS 24   
               Zverejnenia o spriaznených osobách
            
         
         
                     D2
                  
                  
                     Odsek 15 sa mení a dopĺňa a vkladá sa tento odsek 28A:
                     
                                 15
                              
                              
                                 Požiadavka zverejniť vzťahy spriaznených osôb medzi materskou spoločnosťou a jej dcérskymi spoločnosťami je dodatočnou požiadavkou popri požiadavkách na zverejnenia uvedených v štandardoch IAS 27 a IFRS 12 Zverejňovanie podielov v iných účtovných jednotkách.
                              
                           
                                 28A
                              
                              
                                 Štandardmi IFRS 10, IFRS 11 Spoločné dohody a IFRS 12, vydanými v máji 2011, sa zmenili a doplnili odseky 3, 9, 11 písm. b), 15, 19 písm. b) a e) a 25. Účtovná jednotka uplatní tieto zmeny a doplnenia pri uplatňovaní štandardov IFRS 10, IFRS 11 a IFRS 12.
                              
                           
               
      
         MEDZINÁRODNÝ ÚČTOVNÝ ŠTANDARD 27
      
      
         
            Individuálna účtovná závierka
         
      
      ÚČEL
      
                  1
               
               
                  Účelom tohto štandardu je predpísať požiadavky na účtovanie a zverejňovanie investícií do dcérskych spoločností, spoločných podnikov a pridružených podnikov, keď účtovná jednotka zostavuje individuálnu účtovnú závierku.
               
            ROZSAH PÔSOBNOSTI
      
                  
                     2
                  
               
               
                  Tento štandard sa uplatňuje pri účtovaní investícií do dcérskych spoločností, spoločných podnikov a pridružených podnikov, keď sa účtovná jednotka rozhodne, alebo je podľa miestnych právnych predpisov povinná, predkladať individuálnu účtovnú závierku.
               
            
                  3
               
               
                  V tomto štandarde sa neurčuje, ktoré účtovné jednotky zostavujú individuálnu účtovnú závierku. Tento štandard sa uplatňuje, keď účtovná jednotka zostavuje individuálnu účtovnú závierku, ktorá je v súlade s medzinárodnými štandardmi finančného výkazníctva.
               
            VYMEDZENIA POJMOV
      
                  
                     4
                  
               
               
                  Ďalej uvedené pojmy sa v tomto štandarde používajú v týchto významoch:
                  
                               
                           
                           
                              
                                 
                                    Konsolidovaná účtovná závierka je účtovná závierka skupiny, v ktorej sú aktíva, pasíva, vlastné imanie, príjmy, výdavky a peňažné toky materskej spoločnosti a jej dcérskych spoločností vykazované ako aktíva, pasíva, vlastné imanie, príjmy, výdavky a peňažné toky jednej hospodárskej jednotky.
                              
                           
                        
                               
                           
                           
                              
                                 
                                    Individuálna účtovná závierka je účtovná závierka, ktorú predkladá materská spoločnosť (t. j. investor ovládajúci dcérsku spoločnosť) alebo investor so spoločnou kontrolou nad podnikom, do ktorého sa investuje, alebo s podstatným vplyvom na takýto podnik, a v ktorej sa investície účtujú v obstarávacej cene alebo v súlade s IFRS 9 Finančné nástroje.
                              
                           
                        
            
                  5
               
               
                  V dodatku A k štandardu IFRS 10 Konsolidovaná účtovná závierka, dodatku A k štandardu IFRS 11 Spoločné úpravy a odseku 3 štandardu IAS 28 Investície do pridružených podnikov a spoločných podnikov sa vymedzujú tieto pojmy:
                  
                              —
                           
                           
                              pridružený podnik
                           
                        
                              —
                           
                           
                              kontrola nad podnikom, do ktorého sa investuje
                           
                        
                              —
                           
                           
                              skupina
                           
                        
                              —
                           
                           
                              spoločná kontrola
                           
                        
                              —
                           
                           
                              spoločný podnik
                           
                        
                              —
                           
                           
                              spoločník v rámci spoločného podniku
                           
                        
                              —
                           
                           
                              materská spoločnosť
                           
                        
                              —
                           
                           
                              podstatný vplyv
                           
                        
                              —
                           
                           
                              dcérska spoločnosť.
                           
                        
            
                  6
               
               
                  Individuálna účtovná závierka je účtovná závierka, ktoré sa predkladá popri konsolidovanej účtovnej závierke alebo popri účtovnej závierke, v ktorej sa investície do pridružených podnikov alebo spoločných podnikov účtujú metódou vlastného imania, okrem okolností uvedených v odseku 8. Individuálna účtovná závierka nemusí byť priložená k tejto závierke, resp. ju nemusí sprevádzať.
               
            
                  7
               
               
                  Účtovná závierka, v ktorej sa uplatňuje metóda vlastného imania, nie je individuálna účtovná závierka. Podobne platí, že účtovná závierka účtovnej jednotky, ktorá nemá dcérsku spoločnosť, pridružený podnik alebo spoločnícky podiel v spoločnom podniku, nie je individuálnou účtovnou závierkou.
               
            
                  8
               
               
                  Účtovná jednotka, ktorá je v súlade s odsekom 4 písm. a) štandardu IFRS 10 vyňatá z konsolidácie alebo ktorá je v súlade s odsekom 17 štandardu IAS 28 (v znení zmien a doplnení z roku 2011) vyňatá z uplatňovania metódy vlastného imania, môže individuálnu účtovnú závierku predložiť ako svoju jedinú účtovnú závierku.
               
            ZOSTAVENIE INDIVIDUÁLNEJ ÚČTOVNEJ ZÁVIERKY
      
                  
                     9
                  
               
               
                  Individuálna účtovná závierka sa zostavuje v súlade so všetkými uplatniteľnými štandardmi IFRS s výnimkou ustanovení odseku 10.
               
            
                  
                     10
                  
               
               
                  Keď účtovná jednotka zostavuje individuálnu účtovnú závierku, investície do dcérskych spoločností, spoločných podnikov a pridružených podnikov účtuje buď:
                  
                              a)
                           
                           
                              
                                 v obstarávacej cene, alebo
                              
                           
                        
                              b)
                           
                           
                              
                                 v súlade so štandardom IFRS 9.
                              
                           
                        
                     Účtovná jednotka uplatňuje rovnaké účtovanie pri každej kategórii investícií. Investície účtované v obstarávacej cene sa účtujú v súlade so štandardom IFRS 5 Dlhodobý majetok držaný na predaj a ukončené činnosti, keď sú klasifikované ako držané na predaj (alebo sú zaradené do skupiny na vyradenie, ktorá je klasifikovaná ako držaná na predaj). Oceňovanie investícií účtovaných v súlade so štandardom IFRS 9 nie je za týchto okolností zmenené.
                  
               
            
                  11
               
               
                  Ak sa účtovná jednotka rozhodne v súlade s odsekom 18 štandardu IAS 28 (v znení zmien a doplnení z roku 2011) oceňovať svoje investície do pridružených podnikov alebo spoločných podnikov reálnou hodnotou prostredníctvom hospodárskeho výsledku v súlade so štandardom IFRS 9, rovnakým spôsobom takéto investície zaúčtuje aj v individuálnej účtovnej závierke.
               
            
                  
                     12
                  
               
               
                  Účtovná jednotka vykazuje dividendu z dcérskej spoločnosti, spoločného podniku alebo pridruženého podniku v hospodárskom výsledku vo svojej individuálnej účtovnej závierke, ak je ustanovené jej právo dostávať dividendu.
               
            
                  13
               
               
                  Keď materská spoločnosť reorganizuje štruktúru svojej skupiny ustanovením novej účtovnej jednotky za svoju materskú spoločnosť spôsobom, ktorý spĺňa tieto kritéria:
                  
                              a)
                           
                           
                              nová materská spoločnosť získa kontrolu nad pôvodnou materskou spoločnosťou vydaním nástrojov vlastného imania výmenou za existujúce nástroje vlastného imania pôvodnej materskej spoločnosti;
                           
                        
                              b)
                           
                           
                              aktíva a pasíva novej skupiny a pôvodnej skupiny sú tie isté bezprostredne pred reorganizáciou a po nej; a
                           
                        
                              c)
                           
                           
                              vlastníci pôvodnej materskej spoločnosti pred reorganizáciou majú tie isté absolútne a relatívne podiely na čistom majetku pôvodnej skupiny a novej skupiny bezprostredne pred reorganizáciou a po nej;
                           
                        a nová materská spoločnosť účtuje svoju investíciu do pôvodnej materskej spoločnosti v súlade s odsekom 10 písm. a) vo svojej individuálnej účtovnej závierke, nová materská spoločnosť stanoví obstarávaciu cenu v účtovnej hodnote svojho podielu na položkách vlastného imania vykázaných v individuálnej účtovnej závierke pôvodnej materskej spoločnosti k dátumu reorganizácie.
               
            
                  14
               
               
                  Podobne platí, že účtovná jednotka, ktorá nie je materskou spoločnosťou, môže ustanoviť novú účtovnú jednotku za svoju materskú spoločnosť spôsobom, ktorý spĺňa kritériá uvedené v odseku 13. Požiadavky stanovené v odseku 13 sa rovnakým spôsobom uplatňujú na takéto reorganizácie. V takýchto prípadoch sú odkazy na „pôvodnú materskú spoločnosť“ a „pôvodnú skupinu“ odkazmi na „pôvodnú účtovnú jednotku“.
               
            ZVEREJŇOVANIE
      
                  
                     15
                  
               
               
                  Účtovná jednotka uplatňuje pri zverejňovaní vo svojej individuálnej účtovnej závierke všetky uplatniteľné štandardy IFRS vrátane požiadaviek stanovených v odsekoch 16 a 17.
               
            
                  
                     16
                  
               
               
                  Keď sa materská spoločnosť v súlade s odsekom 4 písm. a) štandardu IFRS 10 rozhodne nezostavovať konsolidovanú účtovnú závierku a namiesto toho zostaví individuálnu účtovnú závierku, v tejto individuálnej účtovnej závierke zverejní:
                  
                              a)
                           
                           
                              
                                 skutočnosť, že táto účtovná závierka je individuálnou účtovnou závierkou; skutočnosť, že bola použitá výnimka z konsolidácie; názov a hlavné miesto výkonu podnikateľskej činnosti (a krajinu založenia, ak sa odlišuje od hlavného miesta výkonu podnikateľskej činnosti) účtovnej jednotky, ktorej konsolidovaná účtovná závierka zostavená v súlade s medzinárodnými štandardmi finančného výkazníctva je k dispozícii na verejné použitie; a adresu, kde možno túto konsolidovanú účtovnú závierku získať;
                              
                           
                        
                              b)
                           
                           
                              
                                 zoznam významných investícií do dcérskych spoločností, spoločných podnikov a pridružených podnikov vrátane:
                              
                              
                                          (i)
                                       
                                       
                                          
                                             názvov daných podnikov, do ktorých sa investuje;
                                          
                                       
                                    
                                          (ii)
                                       
                                       
                                          
                                             hlavného miesta výkonu podnikateľskej činnosti (a krajiny založenia, ak sa odlišuje od hlavného miesta výkonu podnikateľskej činnosti) daných podnikov, do ktorých sa investuje;
                                          
                                       
                                    
                                          (iii)
                                       
                                       
                                          
                                             pomer svojho vlastníckeho podielu (a pomer na hlasovacích právach, ak sa odlišuje od pomeru vlastníckeho podielu) držaného v daných podnikoch, do ktorých sa investuje;
                                          
                                       
                                    
                        
                              c)
                           
                           
                              
                                 opis metódy použitej na účtovanie investícií uvedených v písmene b).
                              
                           
                        
            
                  
                     17
                  
               
               
                  Keď materská spoločnosť (iná ako materská spoločnosť, na ktorú sa vzťahuje odsek 16) alebo investor so spoločnou kontrolou nad podnikom, do ktorého sa investuje, alebo s podstatným vplyvom na takýto podnik zostavuje individuálnu účtovnú závierku, materská spoločnosť alebo investor identifikuje účtovnú závierku zostavenú v súlade so štandardmi IFRS 10, IFRS 11 alebo IAS 28 (v znení zmien a doplnení z roku 2011), na ktorú sa daná individuálna účtovná závierka vzťahuje. Materská spoločnosť alebo investor vo svojej individuálnej účtovnej závierke takisto zverejní:
                  
                              a)
                           
                           
                              
                                 skutočnosť, že daná účtovná závierka je individuálnou účtovnou závierkou a dôvod, prečo sa zostavuje, ak to nevyžadujú právne predpisy;
                              
                           
                        
                              b)
                           
                           
                              
                                 zoznam významných investícií do dcérskych spoločností, spoločných podnikov a pridružených podnikov vrátane:
                              
                              
                                          (i)
                                       
                                       
                                          
                                             názvov daných podnikov, do ktorých sa investuje;
                                          
                                       
                                    
                                          (ii)
                                       
                                       
                                          
                                             hlavného miesta výkonu podnikateľskej činnosti (a krajiny založenia, ak sa odlišuje od hlavného miesta výkonu podnikateľskej činnosti) daných podnikov, do ktorých sa investuje;
                                          
                                       
                                    
                                          (iii)
                                       
                                       
                                          
                                             pomer svojho vlastníckeho podielu (a pomer na hlasovacích právach, ak sa odlišuje od pomeru vlastníckeho podielu) držaného v daných podnikoch, do ktorých sa investuje;
                                          
                                       
                                    
                        
                              c)
                           
                           
                              
                                 opis metódy použitej na účtovanie investícií uvedených v písmene b).
                              
                           
                        
                     Materská spoločnosť alebo investor takisto identifikuje účtovnú závierku zostavenú v súlade so štandardmi IFRS 10, IFRS 11 alebo IAS 28 (v znení zmien a doplnení z roku 2011), na ktorú sa daná individuálna účtovná závierka vzťahuje.
                  
               
            DÁTUM NADOBUDNUTIA ÚČINNOSTI A PRECHODNÉ USTANOVENIA
      
                  18
               
               
                  Účtovná jednotka uplatňuje tento štandard na ročné účtovné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje tento štandard skôr, túto skutočnosť zverejní a zároveň uplatňuje aj štandardy IFRS 10, IFRS 11, IFRS 12 Zverejnenie podielov na iných účtovných jednotkách a IAS 28 (v znení zmien a doplnení z roku 2011).
               
            
         Odkazy na štandard IFRS 9
      
      
                  19
               
               
                  Ak účtovná jednotka uplatňuje tento štandard, ale ešte neuplatňuje štandard IFRS 9, akýkoľvek odkaz na štandard IFRS 9 sa bude chápať ako odkaz na štandard IAS 39 Finančné nástroje: vykazovanie a oceňovanie.
               
            UKONČENIE PLATNOSTI ŠTANDARDU IAS 27 (2008)
      
                  20
               
               
                  Tento štandard sa vydáva súčasne so štandardom IFRS 10. Tieto dva štandardy spolu nahrádzajú štandard IAS 27 Konsolidované a individuálne účtovné závierky (v znení zmien a doplnení z roku 2008).
               
            
         MEDZINÁRODNÝ ÚČTOVNÝ ŠTANDARD 28
      
      
         
            Investície do pridružených podnikov a spoločných podnikov
         
      
      ÚČEL
      
                  
                     1
                  
               
               
                  Účelom tohto štandardu je predpísať spôsob účtovania investícií do pridružených podnikov a stanoviť požiadavky na uplatňovanie metódy vlastného imania pri účtovaní investícií do pridružených podnikov a spoločných podnikov.
               
            ROZSAH PÔSOBNOSTI
      
                  
                     2
                  
               
               
                  Tento štandard uplatňujú všetky účtovné jednotky, ktoré sú investormi so spoločnou kontrolou nad podnikom, do ktorého sa investuje, alebo s podstatným vplyvom na takýto podnik.
               
            VYMEDZENIA POJMOV
      
                  
                     3
                  
               
               
                  Ďalej uvedené pojmy sa v tomto štandarde používajú v týchto významoch:
                  
                               
                           
                           
                              
                                 
                                    Pridružený podnik je účtovná jednotka, na ktorú má investor podstatný vplyv.
                              
                           
                        
                               
                           
                           
                              
                                 
                                    Konsolidovaná účtovná závierka je účtovná závierka skupiny, v ktorej sú aktíva, pasíva, vlastné imanie, príjmy, výdavky a peňažné toky materskej spoločnosti a jej dcérskych spoločností vykazované ako aktíva, pasíva, vlastné imanie, príjmy, výdavky a peňažné toky jednej hospodárskej jednotky.
                              
                           
                        
                               
                           
                           
                              
                                 
                                    Metóda vlastného imania je metóda účtovania, pomocou ktorej sa investícia prvotne vykazuje v obstarávacej cene a následne sa upraví o investorov podiel na zmene čistých aktív podniku, do ktorého sa investuje, po dátume jeho nadobudnutia. Hospodársky výsledok investora zahŕňa jeho podiel na hospodárskom výsledku podniku, do ktorého sa investuje, a ostatné súčasti komplexného výsledku investora zahŕňajú jeho podiel na ostatných súčastiach komplexného výsledku podniku, do ktorého sa investuje.
                              
                           
                        
                               
                           
                           
                              
                                 
                                    Spoločná organizácia je organizácia, v rámci ktorej majú dve strany alebo viac strán spoločnú kontrolu.
                              
                           
                        
                               
                           
                           
                              
                                 
                                    Spoločná kontrola je zmluvne dohodnuté zdieľanie kontroly nad organizáciou, ktorá existuje len vtedy, keď si rozhodnutia o dôležitých činnostiach vyžadujú jednohlasný súhlas strán zdieľajúcich kontrolu.
                              
                           
                        
                               
                           
                           
                              
                                 
                                    Spoločný podnik je spoločná organizácia, v rámci ktorej strany, ktoré majú spoločnú kontrolu nad organizáciou, majú nároky na čistý majetok organizácie.
                              
                           
                        
                               
                           
                           
                              
                                 
                                    Spoločník v rámci spoločného podniku je stranou v spoločnom podniku, ktorá má spoločnú kontrolu nad daným spoločným podnikom.
                              
                           
                        
                               
                           
                           
                              
                                 
                                    Podstatný vplyv je právomoc podieľať sa na rozhodovaní o finančných a prevádzkových zámeroch podniku, do ktorého sa investuje, ale nie je to kontrola alebo spoločná kontrola nad danými zámermi.
                              
                           
                        
            
                  4
               
               
                  V odseku 4 štandardu IAS 27 Individuálna účtovná závierka a dodatku A k štandardu IFRS 10 Konsolidovaná účtovná závierka sa vymedzujú tieto pojmy, ktoré sa v tomto štandarde používajú vo význame špecifikovanom v štandardoch IFRS, v ktorých sa vymedzujú:
                  
                              —
                           
                           
                              kontrola nad podnikom, do ktorého sa investuje
                           
                        
                              —
                           
                           
                              skupina
                           
                        
                              —
                           
                           
                              materská spoločnosť
                           
                        
                              —
                           
                           
                              individuálna účtovná závierka
                           
                        
                              —
                           
                           
                              dcérska spoločnosť.
                           
                        
            PODSTATNÝ VPLYV
      
                  5
               
               
                  Ak účtovná jednotka priamo alebo nepriamo (napríklad prostredníctvom dcérskych spoločností) vlastní 20 percent alebo viac hlasovacích práv podniku, do ktorého sa investuje, predpokladá sa, že účtovná jednotka má podstatný vplyv, s výnimkou prípadov, keď môže byť jasne preukázané, že tomu tak nie je. Naopak, ak účtovná jednotka priamo alebo nepriamo (napríklad prostredníctvom dcérskych spoločností) vlastní menej ako 20 percent hlasovacích práv podniku, do ktorého sa investuje, predpokladá sa, že účtovná jednotka nemá podstatný vplyv, s výnimkou prípadov, keď takýto vplyv môže byť jasne preukázaný. Podstatné alebo väčšinové vlastníctvo iným investorom nutne neznemožňuje účtovnej jednotke mať podstatný vplyv.
               
            
                  6
               
               
                  Existencia podstatného vplyvu účtovnej jednotky sa obvykle dokazuje jedným alebo viacerými z týchto spôsobov:
                  
                              a)
                           
                           
                              zastúpením v predstavenstve alebo v rovnocennom riadiacom orgáne podniku, do ktorého sa investuje;
                           
                        
                              b)
                           
                           
                              účasťou na rozhodovacích procesoch vrátane účasti na rozhodnutiach o dividendách a iných rozdeleniach;
                           
                        
                              c)
                           
                           
                              významnými transakciami medzi účtovnou jednotkou a podnikom, do ktorého sa investuje;
                           
                        
                              d)
                           
                           
                              výmenou manažérskeho personálu; alebo
                           
                        
                              e)
                           
                           
                              poskytovaním dôležitých technických informácií.
                           
                        
            
                  7
               
               
                  Účtovná jednotka môže vlastniť varanty, kúpne opcie na akcie, dlhové nástroje alebo nástroje vlastného imania, ktoré sú konvertibilné na kmeňové akcie, alebo iné podobné nástroje, ktoré majú potenciál, pokiaľ sú uplatnené alebo konvertované, dať účtovnej jednotke ďalšiu právomoc hlasovať alebo obmedziť právomoc inej strany hlasovať o finančných a prevádzkových zámeroch inej účtovnej jednotky (t. j. potenciálne hlasovacie práva). Existencia a vplyv potenciálnych hlasovacích práv, ktoré sú aktuálne uplatniteľné alebo konvertibilné, vrátane potenciálnych hlasovacích práv iných účtovných jednotiek, sa zvažuje pri posudzovaní toho, či účtovná jednotka má podstatný vplyv. Potenciálne hlasovacie práva nie sú aktuálne uplatniteľné alebo konvertibilné, ak sa napríklad nemôžu uplatniť alebo konvertovať až do nejakého budúceho dátumu, alebo až do okamihu, keď nastane nejaká budúca udalosť.
               
            
                  8
               
               
                  Pri posudzovaní toho, či potenciálne hlasovacie práva prispievajú k podstatnému vplyvu, účtovná jednotka skúma všetky skutočnosti a okolnosti (vrátane podmienok uplatnenia potenciálnych hlasovacích práv a iných zmluvných dohôd posudzovaných individuálne alebo v kombinácii), ktoré ovplyvňujú potenciálne práva, s výnimkou zámerov manažmentu a finančnej schopnosti uplatniť alebo konvertovať dané potenciálne práva.
               
            
                  9
               
               
                  Účtovná jednotka stratí podstatný vplyv na podnik, do ktorého sa investuje, ak stratí právomoc podieľať sa na rozhodovaní o finančných a prevádzkových zámeroch daného podniku. Strata podstatného vplyvu môže nastať so zmenou alebo bez zmeny v absolútnych alebo relatívnych úrovniach vlastníctva. Môže k nej dôjsť napríklad vtedy, keď sa pridružený podnik dostane pod kontrolu vlády, súdu, správneho alebo regulačného orgánu. Môže byť aj výsledkom zmluvnej dohody.
               
            METÓDA VLASTNÉHO IMANIA
      
                  10
               
               
                  Podľa metódy vlastného imania sa investícia do pridruženého podniku alebo spoločného podniku prvotne vykáže v obstarávacej cene a účtovná hodnota sa zvýši alebo zníži o vykázaný podiel investora na hospodárskom výsledku podniku, do ktorého sa investuje, po dátume jeho nadobudnutia. Podiel investora na hospodárskom výsledku podniku, do ktorého investuje, sa vykazuje v rámci hospodárskeho výsledku investora. Prijaté rozdelenia prostriedkov z podniku, do ktorého sa investuje, znižujú účtovnú hodnotu investície. Úpravy účtovnej hodnoty môžu byť nevyhnutné aj pri zmenách v pomernom podiele investora v podniku, do ktorého sa investuje, ktoré vznikli v dôsledku zmien v ostatných súčastiach komplexného výsledku podniku, do ktorého sa investuje. Medzi tieto zmeny patria zmeny vznikajúce z precenenia nehnuteľností, strojov a zariadení a z rozdielov z prepočtu cudzích mien. Podiel investora na týchto zmenách sa vykazuje v jeho ostatných súčastiach komplexného výsledku (pozri IAS 1 Prezentácia účtovnej závierky).
                  
               
            
                  11
               
               
                  Vykazovanie výnosu na základe prijatých rozdelení nemusí byť adekvátnym ocenením výnosu investora z investície do pridruženého podniku alebo spoločného podniku, pretože prijaté rozdelenia môžu nedostatočne vyjadrovať výkonnosť pridruženého podniku alebo spoločného podniku. Keďže investor má nad podnikom, do ktorého sa investuje, spoločnú kontrolu, alebo má naň podstatný vplyv, má podiel na výkonnosti pridruženého podniku alebo spoločného podniku a v dôsledku toho na návratnosti svojej investície. Investor účtuje tento podiel tak, že rozšíri rozsah svojej účtovnej závierky, aby obsahovala jeho podiel na hospodárskom výsledku takéhoto podniku, do ktorého sa investuje. Výsledkom je, že uplatnením metódy vlastného imania sa pri vykazovaní čistých aktív a hospodárskeho výsledku investora poskytuje viac informácií.
               
            
                  12
               
               
                  Ak existujú potenciálne hlasovacie práva alebo iné deriváty obsahujúce potenciálne hlasovacie práva, podiel účtovnej jednotky v pridruženom podniku alebo spoločnom podniku sa určuje výlučne na základe existujúcich vlastníckych podielov a neodzrkadľuje sa v ňom možné uplatnenie alebo konverzia potenciálnych hlasovacích práv alebo derivátových nástrojov, s výnimkou prípadov, keď sa uplatňuje ods. 13.
               
            
                  13
               
               
                  Účtovná jednotka má za určitých okolností v podstate existujúce vlastníctvo, a to v dôsledku transakcie, ktorá jej aktuálne umožňuje prístup k výnosom spojeným s vlastníckym podielom. Za týchto okolností sa pomer pridelený účtovnej jednotke určuje zohľadnením prípadného uplatnenia daných potenciálnych hlasovacích práv a iných derivátových nástrojov, ktoré účtovnej jednotke aktuálne umožňujú prístup k výnosom.
               
            
                  14
               
               
                  Štandard IFRS 9 Finančné nástroje sa neuplatňuje na podiely v pridružených podnikoch alebo spoločných podnikoch, ktoré sa účtujú použitím metódy vlastného imania. Keď nástroje obsahujúce potenciálne hlasovacie práva v podstate aktuálne umožňujú prístup k výnosom spojeným s vlastníckym podielom v pridruženom podniku alebo spoločnom podniku, tieto nástroje nepodliehajú štandardu IFRS 9. Nástroje obsahujúce potenciálne hlasovacie práva v pridružených podnikoch alebo spoločných podnikoch sa vo všetkých ostatných prípadoch účtujú v súlade so štandardom IFRS 9.
               
            
                  15
               
               
                  Pokiaľ investícia do pridruženého podniku alebo spoločného podniku alebo časť takejto investície nie je klasifikovaná ako držaná na predaj v súlade so štandardom IFRS 5 Dlhodobý majetok držaný na predaj a ukončenie činnosti, investícia neklasifikovaná ako držaná na predaj alebo akýkoľvek ponechaný podiel v rámci takejto investície sa klasifikuje ako dlhodobý majetok.
               
            UPLATŇOVANIE METÓDY VLASTNÉHO IMANIA
      
                  16
               
               
                  Účtovná jednotka so spoločnou kontrolu nad podnikom, do ktorého sa investuje, alebo s podstatným vplyvom na takýto podnik účtuje svoje investície v pridruženom podniku alebo spoločnom podniku použitím metódy vlastného imania s výnimkou prípadov, keď investícia spĺňa podmienky na udelenie výnimky v súlade s odsekmi 17 – 19.
               
            
         Výnimky z uplatňovania metódy vlastného imania
      
      
                  17
               
               
                  Účtovná jednotka nemusí na svoju investíciu do pridruženého podniku alebo spoločného podniku uplatňovať metódu vlastného imania, ak je materskou spoločnosťou, ktorá je oslobodená od zostavovania konsolidovanej účtovnej závierky na základe rozsahovej výnimky podľa odseku 4 písm. a) štandardu IFRS 10 alebo ak sú splnené všetky tieto podmienky:
                  
                              a)
                           
                           
                              účtovná jednotka je úplne vlastnenou dcérskou spoločnosťou alebo čiastočne vlastnenou dcérskou spoločnosťou inej účtovnej jednotky a jej ostatní vlastníci vrátane tých, ktorí inak nemajú právo hlasovať, boli informovaní o tom, že účtovná jednotka neuplatňuje metódu vlastného imania, a nemajú proti tomu žiadne námietky;
                           
                        
                              b)
                           
                           
                              s dlhovými nástrojmi alebo nástrojmi vlastného imania účtovnej jednotky sa neobchoduje na verejnom trhu (na domácej alebo zahraničnej burze alebo na mimoburzovom trhu vrátane miestnych a regionálnych trhov);
                           
                        
                              c)
                           
                           
                              účtovná jednotka nepredložila a ani práve nepredkladá svoju účtovnú závierku komisii pre cenné papiere alebo inej regulačnej organizácii na účely emisie akéhokoľvek druhu nástrojov na verejnom trhu;
                           
                        
                              d)
                           
                           
                              najvyššia alebo akákoľvek vyššia materská spoločnosť účtovnej jednotky zostavuje konsolidovanú účtovnú závierku sprístupnenú verejnosti, ktorá je v súlade s Medzinárodnými štandardmi finančného výkazníctva.
                           
                        
            
                  18
               
               
                  Keď investíciu do pridruženého podniku alebo spoločného podniku drží alebo nepriamo drží účtovná jednotka, ktorá je organizáciou rizikového kapitálu alebo spoločným fondom, podielovým fondom alebo podobnou účtovnou jednotkou vrátane poistných fondov viazaných na investície, účtovná jednotka sa môže rozhodnúť oceňovať investície do daných pridružených podnikov a spoločných podnikov reálnou hodnotou v rámci hospodárskeho výsledku v súlade so štandardom IFRS 9.
               
            
                  19
               
               
                  Keď má účtovná jednotka investíciu v pridruženom podniku, ktorej časť je držaná nepriamo prostredníctvom organizácie rizikového kapitálu alebo spoločným fondom, podielovým fondom, alebo podobnou účtovnou jednotkou vrátane poistných fondov viazaných na investície, účtovná jednotka sa môže rozhodnúť oceňovať danú časť investície do pridruženého podniku reálnou hodnotou v rámci hospodárskeho výsledku v súlade so štandardom IFRS 9 nezávisle od toho, či má organizácia rizikového kapitálu alebo spoločný fond, podielový fond a podobné účtovné jednotky vrátane poistných fondov viazaných na investície podstatný vplyv na danú časť investície. Ak sa účtovná jednotka rozhodne takto postupovať, metódu vlastného imania uplatní na akúkoľvek zostávajúcu časť investície do pridruženého podniku, ktorá nie je držaná prostredníctvom organizácie rizikového kapitálu alebo spoločného fondu, podielového fondu alebo podobných účtovných jednotiek vrátane poistných fondov viazaných na investície.
               
            
         Klasifikácia ako majetok držaný na predaj
      
      
                  20
               
               
                  Účtovná jednotka uplatňuje štandard IFRS 5 na investíciu alebo časť investície do pridruženého podniku alebo spoločného podniku, ktorá spĺňa kritériá na klasifikovanie ako majetok držaný na predaj. Akákoľvek ponechaná časť investície do pridruženého podniku alebo spoločného podniku, ktorá nebola klasifikovaná ako majetok držaný na predaj, sa účtuje použitím metódy vlastného imania, až pokiaľ sa neuskutoční vyradenie časti, ktorá je klasifikovaná ako majetok držaný na predaj. Po vyradení účtovná jednotka účtuje akékoľvek ponechané podiely v pridruženom podniku alebo spoločnom podniku v súlade so štandardom IFRS 9, s výnimkou prípadov, keď ponechaný podiel naďalej zostáva pridruženým podnikom alebo spoločným podnikom, pričom v danom prípade účtovná jednotka používa metódu vlastného imania.
               
            
                  21
               
               
                  Keď investícia do pridruženého podniku alebo spoločného podniku, ktorá bola predtým klasifikovaná ale držaná na predaj, alebo časť takejto investície už ďalej nespĺňa kritériá takejto klasifikácie, účtuje sa použitím metódy vlastného imania, a to so spätnou platnosťou odo dňa, keď bola klasifikovaná ako držaná na predaj. Účtovná závierka za obdobie od klasifikácie ako držanej na predaj sa príslušne upraví.
               
            
         Ukončenie používania metódy vlastného imania
      
      
                  
                     22
                  
               
               
                  Účtovná jednotka ukončí používanie metódy vlastného imania odo dňa, keď jej investícia prestane byť pridruženým podnikom alebo spoločným podnikom, a to takto:
                  
                              a)
                           
                           
                              
                                 Ak sa investícia stane dcérskou spoločnosťou, účtovná jednotka účtuje svoju investíciu v súlade so štandardmi IFRS 3 Podnikové kombinácie a IFRS 10.
                              
                           
                        
                              b)
                           
                           
                              
                                 Ak je ponechaný podiel v rámci bývalého pridruženého podniku alebo spoločného podniku finančným aktívom, účtovná jednotka tento ponechaný podiel oceňuje reálnou hodnotou. Reálna hodnota ponechaného podielu sa považuje za jeho reálnu hodnotu pri prvom vykázaní ako finančného aktíva v súlade so štandardom IFRS 9. Účtovná jednotka vykáže v hospodárskom výsledku akýkoľvek rozdiel medzi:
                              
                              
                                          (i)
                                       
                                       
                                          
                                             reálnou hodnotou akejkoľvek ponechanej investície a akýmikoľvek príjmami z vyradenia časti podielu v pridruženom podniku alebo spoločnom podniku; a
                                          
                                       
                                    
                                          (ii)
                                       
                                       
                                          
                                             účtovnou hodnotou investície ku dňu ukončenia používania metódy vlastného imania.
                                          
                                       
                                    
                        
                              c)
                           
                           
                              
                                 Keď účtovná jednotka prestane používať metódu vlastného imania, zaúčtuje všetky sumy predtým vykázané v ostatných súčastiach komplexného výsledku vo vzťahu k tejto investícii na rovnakom základe, ako by sa požadovalo, ak by podnik, do ktorého sa investuje, priamo vyradil súvisiace aktíva alebo pasíva.
                              
                           
                        
            
                  23
               
               
                  Preto ak by zisk alebo strata, ktoré podnik, do ktorého sa investuje, predtým vykázal v ostatných súčastiach komplexného výsledku, boli reklasifikované do hospodárskeho výsledku z vyradenia súvisiacich aktív alebo pasív, účtovná jednotka by reklasifikovala zisk alebo stratu z vlastného imania do hospodárskeho výsledku (ako reklasifikačnú úpravu), keď prestane používať metódu vlastného imania. Napríklad ak má pridružený podnik alebo spoločný podnik kumulatívne kurzové rozdiely vzťahujúce sa na operáciu v cudzej mene a účtovná jednotka prestane používať metódu vlastného imania, účtovná jednotka reklasifikuje zisk alebo stratu, ktoré sa predtým vykázali v ostatných súčastiach komplexného výsledku vo vzťahu k danej operácii v cudzej mene, do hospodárskeho výsledku.
               
            
                  
                     24
                  
               
               
                  Ak sa investícia do pridruženého podniku stane investíciou do spoločného podniku alebo investícia do spoločného podniku stane investíciou do pridruženého podniku, účtovná jednotka bude naďalej používať metódu vlastného imania a neprecení ponechaný podiel.
               
            
         Zmeny vlastníckeho podielu
      
      
                  25
               
               
                  Ak sa zmenší vlastnícky podiel účtovnej jednotky v pridruženom podniku alebo spoločnom podniku, ale účtovná jednotka naďalej uplatňuje metódu vlastného imania, účtovná jednotka reklasifikuje zisk alebo stratu v rozsahu, v akom sa predtým vykázali v ostatných súčastiach komplexného výsledku vo vzťahu k danému zmenšeniu vlastníckeho podielu do hospodárskeho výsledku, ak by sa v prípade vyradenia súvisiacich aktív alebo pasív vyžadovalo, aby sa daný zisk alebo strata reklasifikovali do hospodárskeho výsledku.
               
            
         Postupy metódy vlastného imania
      
      
                  26
               
               
                  Mnohé postupy vhodné pri uplatňovaní metódy vlastného imania sú podobné postupom konsolidácie opísaným v štandarde IFRS 10. Okrem toho sa základné koncepcie postupov použitých pri účtovaní nadobudnutia dcérskej spoločnosti takisto uplatňujú pri účtovaní nadobudnutia investície v pridruženom podniku alebo spoločnom podniku.
               
            
                  27
               
               
                  Podiel skupiny v pridruženom podniku alebo spoločnom podniku je súhrnom držaných podielov materskej spoločnosti a jej dcérskych spoločností v tomto pridruženom podniku alebo spoločnom podniku. Držané podiely ostatných pridružených podnikov alebo spoločných podnikov patriacich do skupiny sa na tento účel neberú do úvahy. Keď má pridružený podnik alebo spoločný podnik dcérske spoločnosti, pridružené podniky alebo spoločné podniky, pri uplatňovaní metódy vlastného imania sa berú do úvahy hospodárske výsledky, ostatné súčasti komplexného výsledku a čistý majetok, ktoré sú vykázané v účtovnej závierke pridruženého podniku alebo spoločného podniku (vrátane podielu tohto pridruženého podniku alebo spoločného podniku na hospodárskom výsledku, ostatných súčastiach komplexného výsledku a čistom majetku jeho pridružených podnikov a spoločných podnikov) po všetkých úpravách nevyhnutných na zjednotenie účtovných postupov (pozri odseky 35 a 36).
               
            
                  28
               
               
                  Zisky a straty vyplývajúce z transakcií „po vlastníckej osi nahor“ a „po vlastníckej osi nadol“ medzi účtovnou jednotkou (vrátane jej konsolidovaných dcérskych spoločností) a jej pridruženým podnikom alebo spoločným podnikom sa vykazujú v účtovnej závierke účtovnej jednotky iba v rozsahu nesúvisiacich podielov investora v pridruženom podniku alebo spoločnom podniku. Transakciou „po vlastníckej osi nahor“ je napríklad predaj aktív pridruženého podniku alebo spoločného podniku investorovi. Transakciou „po vlastníckej osi nadol“ je napríklad predaj aktív investora jeho pridruženému podniku alebo spoločnému podniku alebo vklad aktív investora do takéhoto podniku. Podiel investora na ziskoch alebo stratách pridruženého podniku alebo spoločného podniku, ktoré sú výsledkom týchto transakcií, sa odúčtuje.
               
            
                  29
               
               
                  Keď transakcie „po vlastníckej osi nadol“ poskytujú dôkaz o znížení čistej realizovateľnej hodnoty aktív, ktoré sa majú predať alebo vložiť, alebo straty hodnoty týchto aktív zo znehodnotenia, investor tieto straty vykáže v plnej miere. Keď transakcie „po vlastníckej osi nahor“ poskytujú dôkaz o znížení čistej realizovateľnej hodnoty aktív, ktoré sa majú kúpiť, alebo straty hodnoty týchto aktív zo znehodnotenia, investor vykáže svoj podiel na týchto stratách.
               
            
                  30
               
               
                  Vklad nepeňažného aktíva do pridruženého podniku alebo spoločného podniku výmenou za podiel na vlastnom imaní pridruženého podniku alebo spoločného podniku sa účtuje v súlade s odsekom 28 s výnimkou prípadov, keď takémuto vkladu chýba komerčná podstata v súlade s vymedzením tohto pojmu v štandarde IAS 16 Nehnuteľnosti, stroje a zariadenia. Ak takémuto vkladu chýba komerčná podstata, zisk alebo strata sa považujú za nerealizované a nevykazujú sa, s výnimkou prípadov, keď sa uplatňuje aj odsek 31. Takéto nerealizované zisky alebo straty sa odúčtujú proti investícii zaúčtovanej použitím metódy vlastného imania a nevykazujú sa ako odložené zisky alebo straty v konsolidovanom výkaze finančnej situácie účtovnej jednotky alebo vo výkaze finančnej situácie účtovnej jednotky, v ktorej sa investície účtujú použitím metódy vlastného imania.
               
            
                  31
               
               
                  Ak účtovná jednotka okrem podielu na vlastnom imaní pridruženého podniku alebo spoločného podniku dostane aj peňažné alebo nepeňažné aktíva, v hospodárskom výsledku v plnej miere vykáže časť zisku alebo straty z nepeňažného vkladu vzťahujúcu sa na prijaté peňažné alebo nepeňažné aktíva.
               
            
                  32
               
               
                  Investícia sa účtuje použitím metódy vlastného imania odo dňa, od ktorého sa stáva pridruženým podnikom alebo spoločným podnikom. Pri nadobudnutí investície sa každý rozdiel medzi obstarávacou cenou investície a podielom účtovnej jednotky na čistej reálnej hodnote identifikovateľných aktív a pasív podniku, do ktorého sa investuje, účtuje takto:
                  
                              a)
                           
                           
                              goodwill týkajúci sa pridruženého podniku alebo spoločného podniku sa zahŕňa do účtovnej hodnoty investície. Amortizácia tohto goodwillu nie je povolená;
                           
                        
                              b)
                           
                           
                              každý prebytok podielu účtovnej jednotky na čistej reálnej hodnote identifikovateľných aktív a pasív podniku, do ktorého sa investuje, nad obstarávacou cenou investície sa zahrnie ako výnos pri určovaní podielu účtovnej jednotky na hospodárskom výsledku pridruženého podniku alebo spoločného podniku za obdobie, v ktorom sa investícia nadobudla.
                           
                        Príslušné úpravy podielu účtovnej jednotky na hospodárskom výsledku pridruženého podniku alebo spoločného podniku po nadobudnutí sa vykonávajú s cieľom zohľadniť napríklad odpisovanie odpisovateľných aktív vychádzajúce z ich reálnej hodnoty ku dňu nadobudnutia. Podobne platí, že príslušné úpravy podielu účtovnej jednotky na hospodárskom výsledku pridruženého podniku alebo spoločného podniku po nadobudnutí sa vykonajú vzhľadom na straty zo znehodnotenia, napríklad pokiaľ ide o goodwill alebo nehnuteľnosti, stroje a zariadenia.
               
            
                  
                     33
                  
               
               
                  Pri metóde vlastného imania účtovná jednotka používa posledné dostupné účtovné závierky pridruženého podniku alebo spoločného podniku. Ak je koniec obdobia vykazovania účtovnej jednotky odlišný od konca obdobia vykazovania pridruženého podniku alebo spoločného podniku, pridružený podnik alebo spoločný podnik zostaví na účely použitia účtovnou jednotkou účtovnú závierku k rovnakému dátumu, ako je účtovná závierka účtovnej jednotky, s výnimkou prípadov, keď je to nevykonateľné.
               
            
                  
                     34
                  
               
               
                  Keď je v súlade s odsekom 33 pri uplatňovaní metódy vlastného imania použitá účtovná závierka pridruženého podniku alebo spoločného podniku zostavená k inému dátumu, ako je dátum, ktorý použila účtovná jednotka, vykonajú sa úpravy účinkov podstatných transakcií alebo udalostí, ktoré nastanú medzi týmto dátumom a dátumom účtovnej závierky účtovnej jednotky. V každom prípade nesmie byť rozdiel medzi koncom obdobia vykazovania pridruženého podniku alebo spoločného podniku a koncom obdobia vykazovania účtovnej jednotky dlhší ako tri mesiace. Dĺžka období vykazovania a akýkoľvek rozdiel medzi koncami období vykazovania musia byť v jednotlivých obdobiach rovnaké.
               
            
                  
                     35
                  
               
               
                  Pri zostavovaní účtovnej závierky účtovnej jednotky sa na podobné transakcie a udalosti za podobných okolností použijú rovnaké účtovné postupy.
               
            
                  36
               
               
                  Ak pridružený podnik alebo spoločný podnik používa na podobné transakcie a udalosti za podobných okolností iné účtovné postupy ako účtovná jednotka, vykonajú sa vhodné úpravy, aby účtovné postupy pridruženého podniku alebo spoločného podniku boli v súlade s účtovnými postupmi účtovnej jednotky vtedy, keď účtovná jednotka použije pri uplatňovaní metódy vlastného imania účtovnú závierku pridruženého podniku alebo spoločného podniku.
               
            
                  37
               
               
                  Ak má pridružený podnik alebo spoločný podnik nesplatené kumulované prioritné akcie, ktoré sú držané tretími stranami inými ako účtovná jednotka a klasifikované ako vlastné imanie, účtovná jednotka vypočíta svoj podiel na hospodárskom výsledku po úprave o dividendy z takýchto akcií bez ohľadu na to, či dividendy boli alebo neboli deklarované.
               
            
                  38
               
               
                  Ak sa podiel účtovnej jednotky na stratách pridruženého podniku alebo spoločného podniku rovná jeho podielu v pridruženom podniku alebo spoločnom podniku alebo ho prevyšuje, účtovná jednotka prestane vykazovať svoj podiel na ďalších stratách. Podiel v pridruženom podniku alebo spoločnom podniku je účtovnou hodnotou investície v pridruženom podniku alebo spoločnom podniku určenou podľa metódy vlastného imania spolu s akýmikoľvek dlhodobými podielmi, ktoré v podstate tvoria časť čistej investície účtovnej jednotky do pridruženého podniku alebo spoločného podniku. Napríklad položka, ktorej vysporiadanie nie je ani plánované ani pravdepodobné v blízkej budúcnosti, je v podstate zvýšením investície účtovnej jednotky do tohto pridruženého podniku alebo spoločného podniku. Takéto položky môžu zahŕňať prioritné akcie a dlhodobé pohľadávky alebo úvery, ale nezahŕňajú pohľadávky z obchodného styku, záväzky z obchodného styku alebo akékoľvek dlhodobé pohľadávky, pre ktoré existuje primerané zabezpečenie, ako napr. zabezpečené úvery. Straty vykázané podľa metódy vlastného imania, ktoré prevyšujú investíciu účtovnej jednotky do kmeňových akcií, sa uplatnia voči iným zložkám podielu účtovnej jednotky v pridruženom podniku alebo spoločnom podniku v opačnom poradí doby ich trvania (t. j. priority pri likvidácii).
               
            
                  39
               
               
                  Po znížení podielu účtovnej jednotky na nulu sú ďalšie straty zabezpečené a záväzok sa vykazuje iba v takom rozsahu, v akom účtovnej jednotke vznikli právne alebo mimozmluvné povinnosti, alebo boli vykonané platby v mene pridruženého podniku alebo spoločného podniku. Ak pridružený podnik alebo spoločný podnik následne vykazuje zisky, účtovná jednotka znova začne vykazovať svoj podiel na týchto ziskoch až vtedy, keď sa jej podiel na týchto ziskoch vyrovná jej nevykázanému podielu na stratách.
               
            
         Straty zo znehodnotenia
      
      
                  40
               
               
                  Po uplatnení metódy vlastného imania vrátane vykázania strát pridruženého podniku alebo spoločného podniku podľa odseku 38 účtovná jednotka uplatňuje na určenie toho, či je potrebné vykázať akúkoľvek ďalšiu stratu zo znehodnotenia vzťahujúcu sa na jej čistú investíciu do pridruženého podniku alebo spoločného podniku, štandard IAS 39 Finančné nástroje: Vykazovanie a oceňovanie.
               
            
                  41
               
               
                  Účtovná jednotka takisto uplatňuje štandard IAS 39 s cieľom určiť, či je nevyhnutné vykázať akúkoľvek ďalšiu stratu zo znehodnotenia vzťahujúcu sa na jej podiel v pridruženom podniku alebo spoločnom podniku, ktorá netvorí časť čistej investície, a sumu tejto straty zo zníženia hodnoty.
               
            
                  42
               
               
                  Keďže goodwill, ktorý je súčasťou účtovnej hodnoty investície do pridruženého podniku alebo spoločného podniku, sa nevykazuje samostatne, nevykonáva sa osobitne ani jeho testovanie na znehodnotenie podľa požiadaviek na testovanie znehodnotenia goodwillu podľa štandardu IAS 36 Zníženie hodnoty majetku. Namiesto toho sa celá účtovná hodnota investície testuje na znehodnotenie v súlade so štandardom IAS 36 ako jedno aktívum, a to porovnaním jej spätne získateľnej sumy (vyššia hodnota z hodnoty z používania a reálnej hodnoty bez nákladov na predaj) s jej účtovnou hodnotou, a to vždy, keď uplatňovanie štandardu IAS 39 naznačí, že by mohlo dôjsť k znehodnoteniu investície. Strata zo znehodnotenia vykázaná za takýchto okolností nie je priradená k žiadnemu aktívu (vrátane goodwillu), ktoré je súčasťou účtovnej hodnoty investície do pridruženého podniku alebo spoločného podniku. Akékoľvek zrušenie takejto straty zo znehodnotenia sa preto vykazuje v súlade so štandardom IAS 36 tak, že spätne získateľná suma investície sa následne zvýši. Pri určovaní hodnoty z používania investície účtovná jednotka odhaduje:
                  
                              a)
                           
                           
                              svoj podiel na súčasnej hodnote odhadovaných budúcich peňažných tokov, pri ktorých sa očakáva, že budú vytvorené pridruženým podnikom alebo spoločným podnikom, vrátane peňažných tokov z činností pridruženého podniku alebo spoločného podniku a tržieb z konečného vyradenia investície; alebo
                           
                        
                              b)
                           
                           
                              súčasnú hodnotu odhadovaných budúcich peňažných tokov očakávaných z prijatých dividend z tejto investície a z jej konečného vyradenia.
                           
                        Pri správnych predpokladoch vedú obe metódy k rovnakým výsledkom.
               
            
                  43
               
               
                  Spätne získateľná suma investície do pridruženého podniku alebo spoločného podniku sa posudzuje pre každý pridružený podnik alebo spoločný podnik, s výnimkou prípadov, keď pridružený podnik alebo spoločný podnik nevytvára príjmy peňažných prostriedkov z pokračujúceho používania, ktoré sú viac-menej nezávislé od príjmov z iných aktív účtovnej jednotky.
               
            INDIVIDUÁLNA ÚČTOVNÁ ZÁVIERKA
      
                  44
               
               
                  Investícia do pridruženého podniku alebo spoločného podniku sa účtuje v individuálnej účtovnej závierke účtovnej jednotky v súlade s ods. 10 štandardu IAS 27 (v znení zmien a doplnení z roku 2011).
               
            DÁTUM NADOBUDNUTIA ÚČINNOSTI A PRECHODNÉ USTANOVENIA
      
                  45
               
               
                  Účtovná jednotka uplatňuje tento štandard na ročné účtovné obdobia, ktoré sa začínajú 1. januára 2013 alebo neskôr. Skoršie uplatňovanie je povolené. Ak účtovná jednotka uplatňuje tento štandard skôr, túto skutočnosť zverejní a zároveň uplatňuje aj štandardy IFRS 10, IFRS 11 Spoločné organizácie IFRS 12 Zverejnenie podielov na iných účtovných jednotkách a IAS 27 (v znení zmien a doplnení z roku 2011).
               
            
         Odkazy na štandard IFRS 9
      
      
                  46
               
               
                  Ak účtovná jednotka uplatňuje tento štandard, ale ešte neuplatňuje štandard IFRS 9, akýkoľvek odkaz na štandard IFRS 9 sa bude chápať ako odkaz na štandard IAS 39.
               
            UKONČENIE PLATNOSTI ŠTANDARDU IAS 28 (2003)
      
                  47
               
               
                  Týmto štandardom sa nahrádza štandard IAS 28 Investície do pridružených podnikov (v znení revízie z roku 2003).